
PAKELIUI 
Į LAIMINGŲJŲ 
ŠALĮ 


Kanarų salos yra už šešiasdešimties, kai kurios — už trijų 
šimtų jūrmylių nuo vakarinių Afrikos krantų. Apie jų buvimą 
jau žinojo Homeras, Herodotas, Plinijus ir kiti senovės moks- 
lininkai ir vadino jas palaimintųjų, t. y. mirusiųjų salomis. 
Vėlesnių laikų jūreiviai, nuotykių ieškotojai ir piratai, paty- 
rę, kokios jos derlingos, koks sveikas šių salų klimatas ir ko- 
kie stiprūs vietiniai žmonės, pavadino jas „Laimingųjų sa- 
lomis”. 

Niekas negali tikrai pasakyti, kaip Kanarų salos gavo šian- 
dieninį savo vardą. Gal pavadinimas „Insulae canariae“! kilo 
iš to, kad ten kadaise būta daug šunų. Šiandien jos vadinamos 
taip turint galvoje tuos sparnuotus giesmininkus narveliuose, 
kurie džiugina mus savo trelėmis, bet iš tikrųjų su šiomis sa- 
lomis jų beveik niekas neriša. Kai kanarėlės čia dar skraidė 
laisvos, jų plunksnos buvo kuklios, pilkšvai žalios spalvos. 
Šiandien gamtoje kanarėlės beveik išnykusios ir gyvena tik 
kaip prijaukinti malonūs čiulbuonėliai. 

Ne paukšteliai patraukė mane į Kanarų salas. Plaukiant į 
Pietų Ameriką, man ne kartą teko būti Las Palme, kur daug 
laivų užsuka pasipildyti kuro. Ta šalis ir jos gyventojai man 
pasirodė tokie malonūs ir įdomūs, kad nusprendžiau arčiau su 
jais susipažinti. Šį sykį mane lydėjo jauniausioji duktė Ingri- 
da, kuri tvirtino mokanti ispaniškai. Dabar štai ji sėdi lėktu- 
ve priešais keturiolikmetę Chuanitą, grįžtančią su mama namo. 

— Mes gyvename Las Palme, — tarška Chuanita. — Kartais 
skrendame į Madridą aplankyti giminių. Ten dabar labai karš- 
ta. Pas mus oras daug švelnesnis. l 

Chuanita jau tikra maža dama, nors dar ryte ryja knygeles 
apie peliuka Mike ir vežiojasi krūvas šių knygelių. Dar vakar 

ji buvo vaikas, bet ūmai tapo jauna dama, hes paauglės šiosė 
salose nemadingos. 

Chuanita graži. Ji daug tamsesnio gymio už savo mamą, kaš- 
toniniais plaukais, labai tamsiomis akimis ir nuostabiais dan- 
tukais. Kojos dar šiek tiek vaikiškos, beveik kaip berniuko, 
tačiau nagai jau rausvai nulakuoti. Ant kaklo auksinė grandi- 
nėlė. Suknelė madinga, pagal jos amžių. 

Staiga kalba nutrūksta. Mergaitės nebesupranta viena kitos. 
Tada jos ima šnekėtis angliškai ir prancūziškai. Pasirodo, kad 
Chuanita puikiai moka šias kalbas. 

Po mumis plyti jūra. Lėktuvas tolsta nuo Ispanijos krantų. 
Pasukame laikrodžius viena valanda atgal, norėdami bent tru- 
putį prisitaikyti prie gyvenimo Kanarų salose. Lėktuve vieni 
ispanai, skrendantys į salas su reikalais arba atostogų. Juk 
daugeliui poilsiautojų Kanarų salos tebėra „laimingųjų“ šalis. 
Čia jie ieško amžino pavasario su saule, vėju ir mėlyna jūra. 

一 Naktys Tenerifėje vėsios,— lėktuvui jau leidžiantis sako 
Chuanita.— Bus taip šalta, kad išsigąsit. 

Ir tikrai, lipant iš lėktuvo, į mus ūžteli migloto, šalto oro 
banga. Naktis labai tamsi. Stiprus vėjas vaiko miglas ir švil- 
pia apie ausis. 

— Ar aš nesakiau? — čiulba triumfuodama Chuanita. 

Po valandos atvykstame į Gran Kanarijos salą. 

Keleivis, atskridęs dieną, tą dvidešimtį kilometrų nuo aero- 
uosto į Las Palmą švilpte nušvilpia dideliu istaigingu ameri- 
kietišku automobiliu ir jaučiasi kaip Niujorke, Paryžiuje ar 
kur kitur. Aerouosto keleivių paslaugoms ir modernus auto- 
busas. Tačiau mums tenka ilgokai aiškintis su mergina iš in- 
formacijos skyriaus, kol pagaliau gauname šiokį tokį seną au- 
tomobilį. Malonus kanarietis vairuotojas pasirodo turįs marias 
laisvo laiko. Jo spidometras sugedęs, bet greitis neviršys dvi- 
dešimt penkių kilometrų per valandą. 

— Vadinasi, jūs dar nepažįstat Las Palmo? — pasidomi jis tr 
taip spusteli stabdžių pedalą, kad automobilis beveik sustoja. 

一 Truputį pažįstam, bet tik truputį, — aiškinu aš ir stengiuo- 
si kalbėti geriau negu tikras ispanas. 

— Aha, vis dėlto pažįstate,— šūkteli jis patenkintas ir kiek 
padidina greitį. 

Ingrida pamato pakelėse augančias agavas, kurios blausioj 
prožektorių šviesoj atrodo visai juodos, ir klausia vairuotojo, 


kaip jos vadinamos ispaniškai. Jis pristabdo automobilį, ku- 
ris vėk ima slinkti vėžlio žingsniu, ir pradeda kažką ilgai ir 
nuobodžiai aiškinti. Automobilis vos vos juda. Norėdami grei- 
čiau nukakti į vietą, nusprendžiame pokalbį atidėti. 

一 Prie pensiono durų yra skambutis, — ramina jis mus, tarsi 
nuspėjęs, ką galvojame.— Dažniausiai, tiesa, jis neveikia, ta- 
da reikia ploti delnais, kol kas nors ateina. 

Mums netenka ploti, ir mes greitai įsikuriame paprasto, la- 
bai švaraus ,Hostal Chuma“ pensiono penktame aukšte, Iš čia 
dabar kelis mėnesius leisimės į keliones po salą. Pro mūsų 
kambario langus virš artimiausių stogų atsiveria platus vaiz- 
das. Abiejose pusėse plyti jūra, mat esame siaurame žemės 
ruože, kuris. jungia Las Palmo miestą su Puerto de la Luso 
uostu ir Isletos salele. Isleta yra Gran Kanarijos žiemryčių ky- 
šulys. 

Gatves nuo pat ankstyvo ryto užtvindo automobiliai, omni- 
busai, asilų traukiami vežimėliai ir pėstieji. Žvejai skuba su 
savo krepšiais gatvėmis ir garsiai siūlo Žuvis, vėžius ir sepi- 
jas. Moterys, keistai išdainuodamos žodžius, giria parduodamus 
vaisius. Peilių galąstojas dūdele švilpauja tą pačią linksmą 
melodiją, kurią esu girdėjęs iš jo amato draugų Brazilijoje. 
Šiukšlės išvežamos asiliukais, pakinkytais į dviračius vežimė- 
lius. 

Prieš keletą metų Las Palme mačiau daugybę tarakonų, di- 
desnių negu mūsų karkvabaliai. Tie tarakonai laikė apgulę ne 
tik visą miesto kanalizaciją, bet ir namus, Naktį jų būdavo 
pilnos gatvės. Dabar reikalai pasitaisė. Po miestą važinėja spe- 
cialus automobilis, išpurškiantis nuodingomis dujomis nuteka- 
mųjų vamzdžių dangčius ir taip sunaikinantis tuos juodus ma- 
žus pabaisas, Bet sandėlių, restoranų bei virtuvių užkaboriuose 
jų ir dabar dar tiršta. 

Nepaisant tarakonų, Las Palmas yra modernus miestas, čia 
statomi namai su įmantriausiais fasadais. Net turgaus halė yra 
architektūrinė įžymybė. Žinoma, ši architektūra turi taikytis 
prie Kanarų salų galimybių ir negali lenktyniauti su didžiųjų 
šalių užmojais. 

Las Palme gyvena 250 000 žmonių. Nors Kanarų salos pri- 
klauso Ispanijai, bet tai visai atskiras pasaulis. Salos padalin- 
tos į du administracinius rajonus, kurie tvarkosi savarankiškai, 
ir Ispanijos Įtakos beveik nematyti. Gyventojai irgi neatrodo 

kaip tipiški ispanai. Ispanus 一 senjoras, senjoritas ir senjoras 一 
mes įsivaizduojame juodaplaukius, žėrinčiomis akimis, tempe- 
ramentingus. Bet jau Ispanijoj įsitikiname, kad tai klaidinga 
nuomonė, nes daugelis ispanų panašūs į prancūzus ir vokie- 
čius, o Kanarų salose ne mažiau šviesplaukių kaip Švedijoj 
ar Fryzų salose. Taigi ne visi kanariečiai juodaplaukiai, bet 
vis dėlto jų odos spalva labai tamsi. Apie daugumą vaikų, 
moterų ir vyrų galėtum pasakyti, jog jie tikri afrikiečiai;, tik 
uždengtos nuo saulės kūno vietos beveik baltos. Šie miestie- 
čiai mMmoderniški ir ištroškę saulės. Kilnų blyškumą stengiamasi 
išlaikyti tik prabangiose vilose bei ištaiginguose apartamen- 
tuose, taip demonstruojant savo turtingumą. Kiti kaitinasi sau- 
lėje, plaukioja, maudosi jūroje su smėlėtais paplūdimiais, čia 
pat iš krepšio valgo ir šitaip leidžia laisvalaikį. 

Kanariečiai turi daug laisvo laiko, o svarbiausia — daug šven- 
čių. Jie uoliai lanko bažnyčią ir lygiai taip pat uoliai eina 
į paplūdimį. Ten statosi mažas palapines arba išsinuomoja 
margaspalves medžiagines kabinas, nes lauke persirenginėti 
draudžiama. Papročius ir padorumą čia akylai saugo baltai ap- 
sirengę policininkai su tropikų šalmais — nuo jų niekas ne- 
pasislėps. Bikini maudymosi kostiumėliai taip pat užginti. Tik 
vieną ir matėme— jis buvo pasiūtas penkiametei mergaitei. 
Šiuo atveju policija neprieštaravo. 

Kanariečiai dorovingi ir konservatyvūs. Laimė, mums nete- 
ko susidurti su chuliganais. Bet jaunas mergaites berniokai 
kartais užkabinėja, todėl po vieną jos niekuomet neina pasi- 
vaikščioti. Ir Ingrida ne kartą įsitikino, kad į parduotuves 
ji gali nueiti viena, bet šiaip vaikštinėti be palydos — ne. 

Būtų neteisinga pagal tuos akiplėšas spręsti apie visus gy- 
ventojus. Manau, kad visi kanariečiai stengiasi būti paslaugūs 
svetimšaliams. Vos tik įlipam į prikimštą autobusą, mums tuo- 
jau užleidžiamos sėdimos vietos. Net vyresnio amžiaus vyrai 
mandagiai siūlo Ingridai sėstis. Sankryžose eismo reguliuotojai 
tučtuojau parodo mums eiti, pamatę, kad norime patekti į ki- 
tą gatvės pusę. Prekybininkai palieka savo klientus ir skuba 
mus aptarnauti. Dažnai žmonės patys mus užkalbina ir nė ne- 
prašyti ima ką nors aiškinti. Las Palme dar nebūna daug už- 
sieniečių, o tuos, kurie gyvena prabangiame Santa Katalinos 
viešbutyje, retai sutiksi gatvėse ar atokesniuose rajonuose, 

Mūsų dėmesį patraukia būriai vaikų. 


— Alio, ninjo! 一 pasisaukiame kokį dvylikametį berniuką. 
Ninjo ir ninja galima šaukti bet kurį berniuką ar mergaitę — 
kiekvienas atsilieps. 

— Kiek tu turi broliukų ir sesučių? 

— Trylika, pone,— atsako jis ir nubėga sau. 

Kitas turi aštuonis, o kuris — tik tris, tas tikrai dar susilauks 
daugiau. 

Vienas vyriškis, su kuriuo įsišinekome sodo restorane, tvir- 
tino: 

— Per paskutinius penkiasdešimt metų kanariečių patrigu- 
bėjo. 

— Kiek tad dabar jų yra? 

一 Milijonas. 

Man parūpo sužinoti, ar visų jų gyvenimo sąlygos patenki- 
namos, ir pasiteiravau apie tai malonų savo pašnekovą. 

— Šalies gilumoje, kaime, jūs pamatysite daug skurdo, — 
rimtai tarė jis.— Neapsirikite, žiūrėdami į gražia suknele ar 
baltais marškiniais vilkinčius žmones. Jie beturčiai. Bet savo 
skurdą slepia, nes kanariečiai — išdidūs. 

— Dar vienas klausimas, pone: ar mes iš tiesų atvykom į 
„laimingųjų salas“? 

一 Paviešėkite pas mus ilgesnį laiką,— šypsosi jis.— Pasikal- 
bėkite su kaimiečiais, su batų valytoju ana ten, parke, su šia 
jauna, madingai apsirengusia mergina, gal dar su eismo regu- 
liuotoju ir su Pedru, kuris čia puikiausiai aptarnaus. Mane 
paklauskite paskutinį. Aš tik smulkus prekiautojas ir toliau 
savo kiemo niekur neišeinu. Nebent tada, kai noriu štai taip 
pasėdėti medžių pavėsyje ir išgerti taurę raudonojo vyno. Jis 
čia nebrangus, už taurę geriausio vyno sumokėsite dvi pese- 
tas, jūsų pinigais — penkiolika pfenigų. Bet vien tik vynas 
laimės neteikia. 

Tuo tarpu Pedras atneša butelį vyno ir priima užsakymą. 
Kas užsisako pietus už keturiasdešimt pesetų, arba už dvi mar- 
kes šešiasdešimt septynis pienigus, vadinasi, valgo sriubą, žu- 
vį, mėsą ir desertą, gauna priedo butelį vyno. 

Paslaugesnį padavėją kaip Pedras sunku įsivaizduoti. Jis ne- 
siūlys jums to, ko pats nėra ragavęs. Tvarkingai apsirengęs, 
juodom kelnėm ir baltu švarku, jis stovi restorano tarpduryje, 
retkarčiais rūpestingai kaip vaikas nusibraukia servetėle kaktą 

ir nosį ir stebi svečius, kurie, be kelių svetimšalių, yra nuo- 
latiniai jo klientai. 

Rytą Pedras apsivelka švarką ir pasitinka pirmuosius ištroš- 
kusius, o apie vidurnaktį numeta jį, permirkusį prakaitu, į 
skalbinių krepšį. 

— Aš dirbu keturiolika valandų,— pasakoja jis, keisdamas 
lėkštes.— Kartais ir šešiolika, tik po pietų pasitaiko prigulti 
valandžiukę. 

— Ir k'ek metų taip dirbate? — klausiame mes. 

— Greit bus dešimt. 

— Ar galėsit pats kada nors atidaryti barą? 

一 Tei priklausys nuo to, kaip žmonės malšins troškulį,— 
šmaikščiai atšauna jis ir nueina. 

Iš tikrųjų barai ir restoranai yra neišsenkantis pinigų šalti- 
nis, nes klimatas čia labai troškina ir kanariečius, ir svetimša- 
lius. Restoranai ligi vidurnakčio pilni žmonių, bet vėliau mies- 
tas nutyla. Gatvės ištuštėja. Tik vienas kitas tarakonas pra- 
skuodžia nutekamuoju grioviu, 


LAS PALME 
IR JO 
APYLINKĖSE 


Artėjant prie Kanarų salų, iš lėktuvo dažniausiai matyti vien 
debesų jūra, gaubianti šias salas. Pro debesų tumulus šen bei 
ten kyšo aukščiausios viršukalnės. Teidės viršukalnė Tenerifės 
saloje kartais esti padengta sniegu. Ir nors lėktuvas leisdama- 
sis perskrodžia tuos debesis, virš jūsų vis tiek lieka apniukęs 
dangus — visai ne toks, kokio reikia paruoštiems fotoapara- 
tams. Mus tai pradeda gerokai erzinti. 

— Ak, taip jau pas mus yra,— guodžia kanariečiai.— Birže- 
lis visuomet debesuotas, liepa dar niūresnė, užtat rygpjūty ir 
rugsėjy saulė tiesiog žeme ritinėjasi. 

— O kada lyja? — bailiai teiraujamės mes. 

一 Lyja? — stebisi žmonės.— Jau bus dveji metai, kai Čia 
visai nebuvo lietaus, 

— Tad iš kur jūs imate vandenį? 

一 Tai jau ištisas mokslas, — pasakoja vyriškis, dirbantis vah- 
dens tiekimo ūkyje.— Kiekvienoje saloje padėtis kitokia. To- 
liausiai į rytus nusidriekusi Lansarotė neturi savo vandens ir 
gauna jį iš Las Palmo ir Tenerifės. Gran Kanarijoj, Teneritėj, 
La Palmoj ir Gomeroj jūs pamatysite tobuliausią vandens skirs- 
tymo sistemą, kuri apjungusi visus šaltinius, taigi beveik kiek- 
vieną lietaus lašą surenka į didžiulius rezervuarus. 

— Aš maniau, kad čia visai nelyja. 

— Per paskutinius dvejus metus beveik nelijo, bet kartais 
užeina liūtys — tada ir prisipildo visos vandens saugyklos. Oras 
čia drėgnas, todėl vandens užtenka ilgesniam laikui. Be šių 
priemonių žemdirbystė būtų neįmanoma, o dabar kai kurie 
vaisiai prinoksta tris kartus per metus. 

一 Palaukite,— įsiterpiau aš,— juk tokie įrengimai suryja ai- 
bes pinigų. Ar kiekvienas valstietis išgali pasistatyti vandens 
saugyklas? 

一 Žinoma, ne, Vandens ūkį valdo keli verslininkai. Yra ke- 
lios vandens biržos, kurios reguliuoja aprūpinimą vandeniu. 

— Vadinasi, paprasti žmonės turi pirktis vandenį? 

一 Taip, jeigu nori ką užsiauginti. 

Netoli Las Palmo užkalbinome kelis vyrus, dirbančius bana- 
nų plantacijoje. Aš paklausiau: 

一 Kaip reikalai su drėkinimu, pone? Ar jūsų laukams už- 
tenka vandens?.. 

一 Vandens gerokai sumažėjo, — atsako šis ir, nepatikliai ap- 
žiūrėjęs mano pasiūlytą vokišką cigaretę, įsikiša ją į kišenę 
ir užsirūko savąją.— Todėl pakilo kainos. Bet jei išleisim daug 
pinigų drėkinimui, tai negausim jokio pelno iš savo derliaus, 

— Girdėjau, kad čia esama labai turtingų plantatorių. 

— Taip, yra. Jie turi daug žemės, kartais ir savo vandens. 
Todėl ne vienas valstietis sužlugo ir turėjo išsikelti į miestą. 

— Ar ši plantacija jūsų? 

一 Ne, mes čia tik darbuojamės. 

— O kiek jūs gaunate? 

— Trisdešimt vieną pesetą (dvi markes septynis pfenigus). 

一 Tai neblogai, — sakau aš.— Vadinasi, per aštuonias valan- 
das jūs uždirbate.., 

一 Tiek ir uždirbame per aštuonias valandas, — pertraukia 
mane vyriškis, | 

一 Per aštuonias valandas? Tai nedaug. 

— Tiek jau čia mokama. Be plantacijų, saloje nėra kito 
darbo. 

Dabar prisiminiau ano kanariečio žodžius: „Kaime jūs pa- 
matysite daug skurdo.“ Tik tie, kuriems pasiseka įsigyti spe- 
cialybę, gali tikėtis geresnio uždarbio. 

Tiesa, negalima Kanarų salų gyvenimo sąlygų lyginti su 
Vokietijos sąlygomis. Ne tik žemės ūkio, bet ir visi kiti mais- 
to produktai bei plataus vartojimo prekės čia nepaprastai pi- 
gios. Las Palmas yra laisvas uostas, taigi tarp salų ir Ispanijos 
yra muitinė. Mes patys tuo įsitikinome, valgydami kalnuose, 
kur stiklas vyno, bandelė ir žuvis su padažu kainuoja vos dvi- 
dešimt penkis pfenigus. Nepaisant to, aplink daug skurdo, 
kuris miestuose dar ne taip juntamas kaip kaime. 

Šalia bananų plantacijų klesti ir vynuogynai — privatūs ir 
kolektyviniai. Raudonas kanariečių vynas toks skanus ir ne- 
brangus, kad mes jį geriame kiekviena proga. Vieną vakarą už- 
sukome į barą ir paprašėme gero vyno. Šeimininkas pripylė 
dvi taures ir atnešė mums paragauti. Tai buvo skirtingų rūšių 
vynas. Gurkštelėjom, palaikėm burnoje, nurijom, dar paraga- 
vome ir pagaliau ištuštinome taures iki dugno, taip ir nenu- 
sprendę, kurio užsisakyti. Šeimininkas tučtuojau vėl pripylė 
mums dviejų rūšių vyno. Taip skanaudami išgėrėme šešias pil- 
nas taures ir jau būtume galėję eiti sau. Bet nenorėdami įžeis- 
ti šeimininko, užsisakėme gan tiršto vyno, kuris mums pasiro- 
dė nei per rūgštus, nei per saldus. Pripildydamas mūsų taures, 
mandagusis šeimininkas gyrė kanariečių vyną, o mes jam nuo- 
širdžiai pritarėme. Išgėrę ir šias taures, jau norėjome atsiskaity- 
ti, nes jautėmės truputį įkaitę ir bijojom, kad nelinktų kojos. 
Šeimininkas paprašė penkių pesetų, sakydamas, kad tai buvęs 
tikrai geras vynas. Trisdešimt trys pfenigai už aštuonias tau- 
res vyno? 

一 Ne, pirmosios šešios buvo paragavimui,— sako jis ir dabar 
jau savo sąskaita įpila mums dar po vieną. 

Kanarų salų gyventojai visada linksmi ir malonūs. Jei susi- 
domėsi kokiu nors daiktu, jie stengsis tau jį dovanoti. Kartą 
pamatėm, kaip vyriškis kaimo gatvelėje susikūrė ugnį ir įme- 
tė į ją kaktuso vaisių. Šiaip jie labai skanūs, bet kad jie ke- 
pami, to nebuvom girdėję. 

— Ne, aš tik nusvilinu dygliukus, — paaiškino mums vyras, 
perpjovė porą vaisių ir nulupęs pasiūlė mums. Mums patiko, 
tad jis padavė dar šešetą. Jam pačiam liko tik keturi. 

Kitąsyk Ingrida norėjo nufotografuoti kažkokią nematytą gė- 
lę, nukarusią nuo mūrinės sienos. Viena mergaičiukė žaibiškai 
pašoko, norėdama nuskinti tą gėlę ir padovanoti Ingridai. Lai- 
mė, ji jos nepasiekė, o mes paaiškinom, kad nuotrauka mums 
labiau reikalinga negu žiedas. 

Žmonėms patinka, kai juos užkalbini. O mes stengiamės su 
visais sveikintis. Mieste, žinoma, to nepadarysi, bet kaime 
kitaip ir būti negali. Praeidami pro žmogų, dažniausiai sakome 
ne laba diena, bet „adios“ — sudie. Toks čia paprotys. 

Keliaudami susiduriame su daugeliu žmonių: svečiuojamės 
jų namuose, stebim juos dirbančius, grožimės nuostabiais siu- 
vinėjimas ir klausomės pasakojimų. Tai atviri ir patiklūs žmo- 
nės. Išgirdę, kad mūsų kelionė į Kanarų salas ne komandiruotė 
ir kad mes jai turėjome užsidirbti pinigų, jie džiaugiasi ir jau- 
čiasi esą mūsų draugai. 

Laimė, Gran Kanarijoje dar niekas neišnaudoja svetimšalių, 
ko jau pasitaiko Tenerifėje. Elgetauja tik patys didžiausi varg- 
šai. Matėme kelis invalidus, bet ir tie pardavinėjo loterijos 
bilietus, nes juos žmonės noriai perka. O prašinėjantys vaikai, 
kurių šen bei ten pamatysi, dar nėra skurdo požymis. Mes 
pabandėme jiems siūlyti ką nors valgoma, bet jie dažniausiai 
neimdavo. Jiems reikia pinigų saldumynams ar fejerverkinėms 
pokšynėms. 

Užtat gražu žiūrėti į berniukus, pardavinėjančius laikraščius. 
Jie nardo restoranuose tarp staliukų ir įkyriai siūlo savo pre- 
kę. Sužinoję, kad mes vokiečiai, jie kaipmat išnyksta, o grįžta 
jau su vokiška spauda. 

— Kiek? — klausiame, nors kaina aiškiai matyti — penkios 
pesetos. 

一 Dešimt, — atkerta toks pyplys. 

一 Penkios, — protestuojame mes. 

— Juk tiek aš pats moku, ponel 

— Tai šešios. 

— Tegu bus aštuonios, pone. 

Patenkintas nueina, gavęs septynias. 

Jau pirmomis dienomis Las Palme mūsų dėmesį patraukia 
viena moteris. Ji nebejauna, nors amžių slepia po storu rau- 

donų dažų sluoksniu. Apie pudrą nėr ko sakyti. Jos plaukuose 
daugybė raudonų kaspinėlių, suknelė trumpa, ant krūtinės bal- 
ta popierinė sagė, o vietoj batukų kažkas panašu į šlepetes. 
Su triumfuojančia šypsena veide ir žaižaruojančiomis akimis 
ji eina pro restorano stalelius ir suka į barą, priešais kurį lau- 
ke po medžiais mes dažniausiai sėdime. 

一 Ei Pedrai! — pašaukiame padavėją.— Pedrai, kas ta mo- 
teris? 

— A, tai Lola! Ji įsivaizduoja esanti gražiausia moteris pa- 
saulyje. 

— Vadinasi, Grožio karalienė! 

一 Cha, cha! Grožio karalienė! Gerai pasakyta! Jai nuo sau- 
lės galvelėj pasimaišė. 

— Iš ko ji gyvena? 

一 Turi daug draugų. Tikrai, nors nė vienas nežiūri Į ją 
rimtai. Du tris kartus per dieną ji užsuka pas mus, tada trau- 
kia per kitus restoranus, ten ją kas nors pavaišina taure 
vyno. 

Dažnai matome šią Grožio karalienę, ir kaskart ji būna ki- 
taip išsidabinusi. Jai nieko nereiškia išeiti į gatvę ir su piža- 
ma, bet labiausiai ji mėgsta savo mėlyną suknelę su gilia iš- 
kirpte ir kailine apykakle. Jos kalbos neypatingai keistos. Ji 
visuomet linksma, jai kiekviena diena — šventė. 

Ši moteris greičiausiai serga tropine karštine, kuri ypač pa- 
plitus Pietų Amerikoje. Šiaip Kanarų salose ši liga reta. Rek- 
laminiuose leidiniuose rašoma, kad Kanarų klimatas kaip tik 
labai sveikas. Ir iš tikrųjų atostogaujantiems jis labai puikus, 
bet per ilgesnį laiką pasirodo, kad tai anaiptol ne rojus. Štai 
ką mums papasakojo vienas vokietis, gyvenantis čia daugiau 
kaip dvidešimt metų: 

— Klimatas čia varginantis. Aš visą dieną jaučiuosi kaip 
sudaužytas, tik į vakarą atsigaunu. Žiemą dažnai kopiu į kal- 
nus, ir galite įsivaizduoti, kaip jaučiuosi, pamatęs snaiges. 

Kartą autobuse susipažinau su gan solidaus amžiaus vyriš- 
kiu, kurio žmona 一 danė. Jo nuomonė buvo visai kitokia. 

— Ar aš panašus į septyniasdešimtmetį? — išdidžiai kalbėjo 
jis. — Gyvenu čia jau kelios dešimtys metų ir jaučiuosi pui- 
kiai. Esu menininkas, mėgstu abstrakcijas. Tik per jas galiu 
išreikšti save. O ar šios salos ne abstrakcios? Net dykuma 
sukelia man puikiausių minčių. 

一 Ar jūs dailininkas? — klausiu aš. 

— Ne tik dailininkas, aš apskritai menininkas. Žinoma, ir 
tapau. Svajojau parašyti šešias knygas. Džiaugiuosi, kad teiš- 
ėjo viena. 

— Ar jūs laimingas? 

— Ir dar kaip! Užmiestyje, kalno pašlaitėje, turiu pilaitę. 
Nedidele, bet joje yra viskas, ko mano širdis geidžia. 

Jis buvo pirmasis, kuris tikino mus esąs laimingas „laimin- 
-guju” salose. Tuo nenoriu pasakyti, kad visi kiti nelaimingi. 
Kiekvienas žmogus myli savo tėvynę, nesvarbu, kad ir kokiam 
žemės krašte ji būtų. | 

Štai jums dar pavyzdys — jauna mergina, paidavėja, vokiškai 
kalbanti beveik be akcento. Tai mus nustebino, ir ėmėme ją 
kamantinėti. 

— Aš Las Palme lankiau vokišką mokyklą, — pasakoja sep- 
tyniolikmetė.— Mane pamatė viena vokiečių šeima, aš jiems 
patikau, ir jie išsivežė mane į Hamburgą. Ten išgyvenau metus 
ir taip pat lankiau mokyklą. Jie mane lepino kaip tikrą savo 
vaiką. 

一 Ar jums patiko Hamburge? 

— Ne. Nesupraskite manęs klaidingai. Aš jaučiausi tokia 
vieniša, ilgėjausi senųjų draugių, o naujosios negalėjo duoti 
to, ko man reikėjo. 

一 Jūs ilgėjotės tėvynės? 

— Deja, taip. 

— Taigi jūs patenkinta, kad vėl esate namie? 

Ji linkteli, akys nusišypso, lyg prašydamos atleidimo, 


SALOS 
"GAMTA 
Kas gali nemylėti tokios tėvynės? Gran Kanarija yra tipiš- 
kiausia iš visų salų. Čia rasite po truputį visko, ko yra kitose 
salose. Bet Gran Kanarija — pati įdomiausia. 
Pietuose net stūkso aukštos balto smėlio kopos, į kurias pa- 
žiūrėjęs prisimeni netolimą Afriką. Ten toks puikus paplūdi- 
mys, kokio nemačiau niekur, nors ir išvažinėjau daugumą pa- 

saulio šalių. Poilsiautojų čia nedaug, ir tie patys atskuba auto- 
mobiliais tik vienai dienai — pasimaudyti, nors nuo Las Palmo 
iki Maspalomo tik penkiasdešimt devyni kilometrai. Mes vyks- 
tame autobusu, kuris vežioja už pačius niekus. 

Maspalomas — pietinis Gran Kanarijos kyšulys, o kartu ir ne- 
didelis kaimelis su baltai nutinkuotais žemais nameliais, kokių 
taip pat yra Afrikoje. Visa žemė aplinkui priklauso vienam is- 
pany grandui. Iki šiol jam visai nerūpėjo atverti šį kampą tu- 
ristams, bet dabar jis jau planuoja, kaip juos atsivilioti į 
Maspalomą. Kol kas paplūdimyje tėra vienui vienas barakas 
su gaivinančiais gėrimais ištroškusiems poilsiautojams. 

Maspalome karšta. Čia niekur nerasi pavėsio, o vidurdienį 
saulė taip kepina, kad daugelis nuo jos skaudžiai nukenčia. Prie 
ekvatoriaus man nebuvo taip karšta kaip čia, ties dvidešimt sep- 
tintąja lygiagrete. Kaip plonas iškeltas pirštas kyšo aukštas švy- 
turys, įspėdamas laivus. 

Mes žygiuojame pajūriu į rytus, kylame į kopas. Čia esame 
visai vieni. Tik praskrenda kokia žuvėdra. Dešinėje telkšo tam- 
siai mėlyna jūra, o bangų putos skalauja baltą smėlį. Smėlis čia 
toks smulkus, kad vėjas jį lengvai pakelia ir pusto virš kopų. Ir 
toks karštas, kad basas nelabai pavaikščiosi. Tik šiaurinėje 
kopų pusėje kiek vėsiau — nors guik ir kaitinkis. Įsirausiu 
giliai į smėlį, o Ingrida čiuožinėja nuo kopų. Aplinkui nieko 
nematyti — vien kopos, dangus ir jūra. Jaučiamės kaip vie- 
ninteliai kažkokios užburtos salos gyventojai. 

Bet taip nėra. Štai kopos ketera atbėga rudai įdegęs nuoga- 
lius, nusileidžia į pajūrį, šokinėja, straksi, galvotrūkčiais puo- 
la į jūrą, tekinas grįžta į kopas 一 这 dingsta kaip linksmas 
nykštukas, 

Kanariečiai griežtai žiūri padorumo. Net ten, kur nėra po- 
licijos, jie elgiasi labai kukliai. Jų maudymosi kostiumai daž- 
niausiai labai uždari. 

Maspalome, tiesa, kiek kitaip. Čionai atvyksta tikrieji sau- 
lės garbintojai — rudai įdegę vaikinai, kurie kopose degina- 
si nuogi, ir merginos, kurios, nepaisydamos jokių draudimų, 
nešioja bikini, o atokesnėse vietose ir juos nusirengia. Kas 
gali būti gražiau už šias lieknas saulėj įdegusias figūras bal- 
tose įkaitusiose kopose prie tamsiai mėlynos jūros. 

Retas kuris ištveria kopose ilgiau kaip dvi valandas, nes 
saulė svilinte svilina. Mes vis dėlto išbūname penkias valan- 
das ir jaučiamės visai gerai. Galėtumėm ir ilgiau, bet turime 
laiku suspėti į autobusą. O buvo dienų, kai nematėme kopo- 
se nė gyvos dvasios. 

Maspalomas — tikras rojaus kampelis. Rojaus, žinoma, tik 
atostogautojams. Šio mažo kaimelio gyventojai mano visai Ki- 
taip. Jie išlieja daug prakaito, kol gauna iš savo žemės tokį 
derlių, kokio reikalauja grandas. Nuo čia toli į salos šiaurę 
tęsiasi pomidorų laukai, todėl ir kelias iš Maspalomo į Las 
Palmą vadinamas Pomidorų keliu. 

Tiems didžiuliams pomidorų plotams reikia geros priežiū- 
ros. Svarbu gerai įdirbti dirvą. Vyrai, moterys ir paaugliai, 
kepinami saulės, ruošia sodinukams vagas. Visur matyti pa- 
linkusios nugaros, plačiakraštės šiaudinės skrybėlės, blyksi 
kauptukai. Moterys dirba apsirišusios galvas baltomis arba juo- 
domis skarelėmis, kad vėjas nepripustytų į plaukus smėlio. 

Mažiems pomidorų daigams reikia vandens. Taigi kasami 
grioveliai vandeniui. Daigai rišami prie basliukų. Ištisas tų 
baslių miškas piyti abipus kelio. Iš nendrių ir plonų vytelių 
tveriamos tvoros, kurios saugo laukus nuo ožkų, avių ir dvi- 
kojų kenkėjų. 

— Kur vanduo? — klausinėjame mes, nes jo niekur nema- 
tyti. 

一 Vanduo yra! —linksmai atsakinėja žmonės, modami 
rankomis į visas puses, lyg jo būtų visur pilna. 

— O kada čia paskutinį kartą lijo? 

— Ak, čia beveik nelyja,— sako jie,— bet ana ten, kal- 
nuose, trykšta šaltinis. 

Šie pliki kalnai yra Kumbrės keteros atšaka. Kumbrė — di- 
džiausias salų kalnų masyvas, kuris Gran. Kanarijoje nusitę- 
sia iš rytų į vakarus. Tai tikra dykynė, kurioje beveik nie- 
kas negyvena. 

Pietinės salos dalies gyventojai visados skurdo. Gamta čia 
stipresnė už žmones. Kovoje su ja jiems trūko vienybės. Tik 
pradėjus auginti pomidorus, jų padėtis šiek tiek pagerėjo. 

Viename salos kaime pamatėme šiuolaikinę gyvenvietę su 
žemais nameliais. Tai pirmas nedrąsus bandymas modermnizuo- 

ti kaimą. O daugumas kaimiečių ir žvejų gyvena akmeninėse 
trobelėse, kurios jiems nieko nekainuoja: žmonės pasistato 
jas patys, dėdami akmenį ant akmens be jokio sutvirtinimo. 
Šios trobelės taip susilieja su akmenuotais šlaitais, kad jas ir 
pamatyti sunku. Lygiai taip pat statėsi namus salos senbuviai 
prieš šešis šimtus metų, taigi dar prieš ispanų atėjimą. 

Čia, pietuose, beveik nėra medžių, tik palmės, po kuriomis 
stovi tvartai ožkoms ir karvėms. Net opuncijoms klimatas čia 
ne taip tinka kaip kalnuose, kur jos auga nesėjamos, bet ve- 
da puikiausius vaisius. Šie vaisiai visur tokie pigūs, kad net 
neapsimoka jų rinkti. Ten, kur vaisių uždera labai daug, jais 
šeriami gyvuliai. Šiose vietose opuncijos auga tik prie namų. 

Vieną dieną išsiruošėme į Atalają. Autobusu nuvažiavome 
iki Santa Brigidos 一 žavaus miestelio kalnuose, o iš ten pėsti 
nužingsniavome kelis kilometrus pasižiūrėti urvinio kaimelio. 
Iki šiol maniau, kad tuose urvuose gyvena patys didžiausi 
„vargšai. Tačiau Atalajoje, kaip ir kitur Kanarų salose, urvai 
visai ne skurdžių būstai. Didesnių miestų pakraščiuose dar 
pasitaiko viena kita žeminė, kur įsikūrę tikri elgetos, bet ka- 
nariečių gyvenamųjų urvų nė nepavadintum „urvais“. Jų gy- 
ventojai nėra priešistorinių laikų urviniai žmonės, kurie iš- 
vydavo iš urvo lokį, norėdami patys jame įsikurti. Kanarie- 
čių „urvuose“ dažnai gyvena pasiturinčios šeimos. 

Atalaja yra kalno pašlaitėje, kiek atokiau nuo kelio. Iš pir- 
mo žvilgsnio atrodo, kad prie šlaito prilipdyta daug mažų 
baltai dažytų namelių. Bet tai tik giliai uoloje iškaltų namų 
prieangiai. Ispanų papročiu kiekvienam padoresniam namui 
būtinas „patijas“ — vidinis kiemas su gėlėmis, krūmais ir pa- 
vėsinėmis. Visur, kur tik gyvena ispanai, pamatysite nuosta- 
bių patijų. 

Urvų gyventojai turi apsieiti be patijo, todėl čia statomi 
prieangiai ir įsirengiami pagal skonį. Matėme vargšų, gyve- 
nančių tarp žydinčių snapučių, jurginų, kiniškų rožių, matė- 
me ir tokių, kuriems jokių gėlių nereikia. 

Kadangi žmonėms tikrai nėra ko gėdytis savo urvinių būs- 
tų, jie dažnai kviečiasi mus į svečius. Ir štai stovime kam- 
baryje, kuris tik tuo skiriasi nuo kitų kambarių, kad jame 
nėra langų. Šviesa krinta pro duris. Kambarių sienos lygios 
arba gruoblėtos — tai priklauso nuo akmens,— bet visados bal- 

tai nudažytos. Ant sienų daug religinių paveikslų, o baldai 
tokie pat, kaip ir visur. 

— Mums visa tai labai netikėta,— prisipažįstame, ypač lan- 
kydamiesi gražiai įrengtuose urvuose. Dažnai mus pasitinka 
mergaitės ryškiai raudonomis lūpomis ir dar raudonesniais 
rankų ir kojų nagais — Ingrida kaipmat susiranda draugių. 

一 Mūsų namas geras tuo, kad vasarą jame vėsu, o žiemą 
šilta,— aiškina vyriškis, mandagiai kviesdamas sėstis— Be to, 
jis man nieko nekainavo, tik teko šiek tiek paprakaituoti. 

Žmonės mielai užima ir išplečia pačios gamtos sukurtas olas 
lr grotas, kurios dažnai susidaro kalkingose uolose. Retas ku- 
ris pasitenkina vienu kambariu. Daugelyje urvinių būstų yra 
elektra ir radijas. Porėtose uolose drėgmė beveik negresia. 

Atalaja 一 ne vienintelis urvinis kaimas Kanarų salose, jis 
tik labiausiai žinomas. Nors iš čia atsiveria Žavingiausi vaiz- 
dai į aplinkinius kalnus ir gilų slėnį, yra kaimų ir dar gra- 
žesnėse vietose. 

Filmuodami Atalajoje, susipažinome su įvairiais žmonėmis. 
Ingrida susidraugavo su seserimis dvynukėmis, kurių viena 
jau ištekėjusi. Antroji, Estrela, mielai mums pozuoja, o jos 
seseriai vyras draudžia fotografuotis. 

— Aš gyvenu Teldėje,— tarška Estrela.— Ar jūs esate gir- 
dėję apie šį miestą? Būtinai mane tenai aplankykite. Teldėje 
kadaise gyveno kanariečių karaliai. 

Ingridai ji aprodo mažus balandžius ir viščiukus, o aš ieš- 
kau vaizdų savo nuotraukoms. 

一 Cionail Jūs būtinai turite nufotografuoti šį šulinį! — šau- 
kia man kažkoks berniukas ir užsikaria ant vadinamo šulinio 
krašto. Tai paprastas vandentiekio čiaupas su cementiniu lo- 
viu. Aš jau ketinau pasitraukti, bet berniukas pradėjo taip 
skeryčiotis, kad įkrito į lovį, pilną vandens. Aplink susispietę 
draugai ėmė iš jo šaipytis ir juoktis, kol jis paspruko, visai 
praradęs norą fotografuotis. 

Atalajoje, kaip ir visur Kanarų salose, žmonės laiko daug 
vištų ir balandžių. Tačiau naminiai paukščiai nelaksto palai- 
di, jie uždaryti aptvaruose ar net dėžėse. Paryčiais visur gie- 
da gaidžiai, nors jų niekur nematyti. 

Estrela palydi mus pro mažą bažnytėlę iki pat vynuogyno, 
kur mes atsisveikiname. Ji dar pašaukia kažkokį berniuką ir 

liepia atnešti mums prisirpusių vynuogių. O kitas, žiūrėk, jau 
atitempia mums visą glėbį... 

— Ar šis vynuogynas jūsų? — klausiame nustebę. 

— Taip, visas nuo čia iki pat kelio apačioje. 

Atsisveikinę dar ilgai mojame Estrelai. Ji stovi kalno vir- 
šūnėje, lyg užkelta į patį dangų. 


GRAN KANARIJOS 
KALNUOSE 


Turistas, lankydamas svečią šalį, turi mažai laiko. Visos jo 
dienos suplanuotos. Jis skuba kiek įmanoma. daugiau visko 
pamatyti. Apsikarstęs fotoaparatais ir filmavimo kameromis, 
tik lekia ir lekia ir per tai pražiopso gausybę gražių dalykų. 

Ne visi turistai yra geriausi savo tautos atstovai. Retas ku- 
ris iš jų stengiasi prisitaikyti prie svetimos šalies gyvenimo 
būdo. Esame sutikę tokių turistų, nuo kurių norisi pabėgti. 
Kanariečiai nuo jų pabėgti negali. Visų salų gyventojai sten- 
giasi prisivilioti kuo daugiau svetimšalių, nes tai vienintelis 
jų uždarbis. Jie siūlo turistams įvairias paslaugas, ir jų nuo- 
širdumu galima tikėti. 

O mums laiko pakanka, tad aplankome tokias vietas, į ku- 
rias kiti turistai neužsuka. Išmaišome kraštą nuošaliausiais ke- 
liais, ir visur mus jaudina žmonių širdingumas. 

Vieną dieną dulkini ir kamuojami troškulio atvykstame į 
ką tik atidarytą nedidelį, bet modernišką amerikietiškai įreng- 
tą restoraną. Mandagus šeimininkas aprodo mums visą na- 
mą, užveda net ant plokščio stogo, nuo kurio atsiveria vaiz- 
das į kalnus ir slėnius, iki pat Las Palmo. Maža pasakyti, kad 
ši vieta graži, ji tiesiog pasakiška. Svečių paslaugoms net trys 
terasos. Ir aplinkui dar vyksta statybos. 

Įsitaisome viršutinėje terasoje po medžiu ir esam vieninte- 
liai restorano svečiai. Šeimininkas ir du padavėjai velka mums 
viską, ką tik turi virtuvėj ir rūsy. Pasirinkimas ne prastesnis 
kaip prabangiame Katalinos viešbutyje. 

一 Pone, prašom pasakyti, ar daug kas užklysta pas jus, 
čia, į tokią aukštybę? 一 klausiame šeimininko, | 

一 Bet gerbiamieji! — įsižeidžia jis— Ar čia ne nuostabi 
vietelė? Kur jūs rasite gražesrių vaizdų ir geresnę virtuvę? 

— Tai tiesa, pone, bet svečių nėra. 

— Bus ir svečių, bus! Kalbos greitai sklinda. O mes kant- 
riai palauksime. 

Kol kas svečių labai maža, o kainos tokios kaip Katalinos 
viešbutyje. Šeimininkas pateikia sąskaitą, nuo kurios mūsų 
įdegę veidai gerokai pablykšta. 

Šitaip Kanarų salose turistų neprisiviliosi. Iškylautojai 
mėgsta pigesnius restoranus, nes daugumas turistų aukso kal- 
nų neturi. Tokiai atostogų kelionei jiems tenka baisiausiai 
taupyti. Važiuodamas į Kanarų salas, užsienietis tikisi čia pra- 
gyventi nebrangiai, o vietiniai restoranų savininkai ir pre- 
kybininkai gali tas jų viltis pateisinti, nes salose muito nėra 
ir visos prekės pigios. 

Beveik visi turistai lanko tik tas vietas ir įžymybes, kurias 
nurodo kelionių biuras. Visa kita jų nedomina. Komforto mė- 
gėjai važinėja didžiuliais amerikietiškais automobiliais, kurie 
švilpte švilpia keliais. Yra labai patogių didelių autobusų ir 
mažų, „piratų“. Keliai čia labai vingiuoti, todėl visi automobi- 
liai — ir modernūs, ir senoviški — signalizuoja taip, kad net 
ausys plyšta. Kanariečiai didžiuojasi, kad pas juos beveik 
nebūna avarijų. Ir tikrai, nervų kanariečių vairuotojams gali 
pavydėti viso pasaulio automobilininkai. 

Neskaičiuojant kelių kyšulių, Gran Kanarija yra beveik 
apskrita, kūgio formos sala. Jos diametras — apie keturiasde- 
šimt penki kilometrai, bendras plotas — 1667 km?. Didžiausias 
kalnas centrinėje salos dalyje yra Poso de las Nieves („Snie- 
go šulinys“), kurio aukštis 150 metrų. Dar arčiau salos vidu- 
rio stūkso keistas Roke Nublo („Rūko kalnas“), o netoli jų, 
ties kalnų perėja, 1450 metrų aukštyje stovi Techedos kry- 
žius — aukščiausia automobilių kelio vieta kalnuose. 

Ją pasiekęs, žmogus išvysta tokį reginį, kad net kvapą už- 
gniaužia. Čia atsiskleidžia visa laukinė Kumbrės kalnų gro- 
žybė. Į viršų šauna juodos sienos, pereidamos į plikas aukš- 
tumas. Žemai plyti derlingi slėniai, o toli toli už sidabrinio 
jūros rūko kyla milžiniška Teidės piramidė Tenerifės saloje. 

Jeigu atsigręži į kitą pusę ir peržengi kelią, žvilgsnis nu- 
slysta nuožulniais šlaitais žemyn, kur kiekviena žemės pėda 

“ra dirbama, o rūpestingai sukastose terasose auga vynuogie- 
nojai, kukurūzai, javai, figos ir riešutmedžiai. Čia dirbama že- 
mė, tenai — laukinė gūdi dykynė. 

Pažįstu Alpes ir Skandinavijos kalnus, mačiau Himalajus ir 
Kordiljerus, bet niekur nemačiau tokios žavingos gamtos kaip 
čia — didingos, bet nė kiek neslegiančios. 

Mes visai pamirštame laiką ir vaikštinėjame siaurais kalnų 
takeliais, o vidurvasario saulė kepinte kepina. Aplink nė gy- 
vos dvasios. Figmedžiai kone lūžta nuo nokstančių vaisių naš- 
tos. Dideli riešutmedžiai teikia puikų pavėsį atokvėpiui, bet 
mes einam ir einam, tai sukramtom kokią figą, išsigliaudom 
keletą riešutų ir skubam tolyn, genami kažkokio nesuvaldomo 
džiaugsmo. Kalnuose oras lengvas, tiesiog besvoris. Šį oro 
pasikeitimą, taip pat ir saulės kaitrą ypač pajunti; staiga 
užkopęs į kalnus nuo pajūrio. 

Kadangi “mus domina Kanarų salų praeitis, išlandžiojam pa- 
keliui visus urvus. Kartais, norėdami apžiūrėti kokią tamsią 
angą apačioje už šimto ar dviejų šimtų metrų nuo kelio, bė- 
game šlaitu žemyn. Kai kur iš tikrųjų randame senus gyve- 
namuosius būstus, apie kuriuos papasakosiu vėliau. O po to 
turime vėl ropštis į kalną. 

Aukštai kalnuose, netoli Techedos kryžiaus, stovi valstybi- 
nis „paradoras“ — labai graži užeiga. Aplink statomi dar każ- 
kokie namai, o statybai reikia vandens. Jis nešamas iš apa- 
čios, nes viršuje vandens nėra. Nors netoliese yra ir arklių, 
ir asilų, vienas vyrukas kulniuoja pėstute žemyn ir aukštyn, 
vilkdamas sunkius kibirus. 

— Ne itin lengvas darbas, kai šitaip kepina,— užkalbinam 
vandens nešėją, kai jis pastato kibirus ir braukiasi nuo kak- 
tos prakaitą. 

— Dirbti vis tiek reikia, ar tą; ar kitą sat atsako jis 
žvaliai.— Kad tik jo būtų. 

Jis pakelia kibirus ir lėtai kopia į kalną. 

Jo tiesa; jei kas pradėtų vežioti vandenį asilu, šis nešėjas 
netektų darbo. Bet asilai dabar reikalingi kitur. Kietai suplūk- 
toj aikštėj jie tursena ratu ir taip kulia avižas. Basakojis vai- 
kiūkštis juos varinėja, kol pavargsta, tada ilsisi pats ir duoda 
atsipūsti asilams. 

Tiksliai pagal tvarkaraštį iš Techedos gyvenvietės anapus 
slėnio Kursuoja maršrutinis autobusas, kuris sutartoj vietoj sig- 
nalizuoja, kviesdamas keleivius grįžti atgal. Rudai įdegę, su- 
prakaitavę ir ištroškę artimiausiu taku skubam žemyn ir sė- 
dam į autobusą, kur mus kaip senus pažįstamus sveikina abu 
vairuotojai. Malonūs Kanarų salų gyventojai! 


GRAN KANARIJOS 
ĮDOMYBĖS 


Dažnai iki pat sutemų būname išvykose, todėl ne kasdien 
suspėjame išsimaudyti jūroje. Užtat koks malonumas, kai iš- 
taikome pasinerti į sūrų vandenį. Kanariečiai atsargūs ir toli 
nuo kranto neplaukia. Ryklių čia, tiesa, retai pasitaiko, bet 
atsarga gėdos nedaro. O maudytis paplūdimiuose tikrai ne- 
pavojinga. 

Kartą aš plaukiojau jūroje vienas, nes dangus buvo apniu- 
kęs ir žmonių pakrantėje beveik nematyti. Staiga netoliese 
pastebėjau plūduriuojančią medūzą burininkę. Tokių medūzų 
buvau ne sykį matęs nuo laivo denio ir kaskart žavėjausi jų 
švelniai violetinėm burėm. Dabar prisiyriau artyn, atsistojau 
ant dugno ir ėmiau žiūrėti į nekaltai plūduriuojantį padarą. 
Medūza buvo beveik lėkštės dydžio su pusiau-ovaline bure ant 
nugaros. Prie kranto jų beveik nebūna, jos mėgsta atvirą jū- 
rą. Pakrantėje jos dažniausiai išmetamos ant sausumos ir 
žūsta. 

Stengiuosi neprisiliesti prie medūzos, bet noriu patikrinti 
jos reakciją ir pajudinu vandenyje dešinę ranką. Tučtuojau 
suskausta, lyg kas būtų užpylęs ant tos rankos verdančio van- 
dens, lyg baisiausiai nusiplikinus. Medūza žaibiškai sureagavo 
į mano judesį ir tuoj pat įsisiurbė į ranką ilgais gleivėtais 
čiuptuvais. Ištraukiau ranką iš vandens ir pabandžiau kita 
ranka nusibraukti lipnias skaidulas. Taip nusideginau ir 
kairės rankos keturis pirštus. Skaidulos dilgina net nutrūku- 
sios nuo medūzos. Nors rankas nežmoniškai skauda, man ky- 
la mintis patyrinėti, kas bus toliau. Po poros minučių aš jau 
savo kambaryje ir pirmiausiai nusiplaunu lipnias skaidulas. 

Dabar jos jau neveiklios ir nedegina. Skausmas nė kiek ne- 
sumažėja, ir man tenka įtempti visas jėgas, kad galėčiau ste- 
bėti toliau. Po penkių minučių ištinsta pažasčių liaukos, po 
dešimties — maudulys išplinta po visą kūną. Pulsas normalus, 
bet pradeda kaisti kojos, ypač padai. Tokia būklė trunka maž- 
daug valandą. Tada palengvėja. Po dviejų valandų atslūgsta 
skausmas pažastyse. Dešinioji ranka ir kairiosios pirštai išti- 
nę ir šlapiuoja. Vėsinantys kompresai skausmą numalšina. Po 
trijų valandų skausmai staiga dingsta, bet kairiosios rankos 
pirštai sugyja tik po dvylikos valandų. Praėjus šešiolikai va- 
landų, dešinioji ranka, kuri buvo visai bejėgė, vis dar truputį 
sustingus, ją diegia nuo mažiausio prisilietimo. Tik po paros 
ji visai atsigauna, nors mažos raudonos dėmelės išlieka dar 
kelias dienas. 1" 

Po šio įvykio ieškome naujų malonesnių įspūdžių. Daug 
įdomaus galima patirti būnant tarp žmonių. 

Štai, pavyzdžiui, pakrantės promenade stoviniuoja gatvės 
prekijas ir vakarinėje minioje godžiai žvalgosi turistų. Čia 
vaikinai abejingai žingsniuoja pro merginas, o šios dedasi, 
tartum vyrai būtų joms nė motais. 

Mūsų nė trupučio nedomina to keliaujančio prekijo niek- 
niekiai, bet vis dėlto knieti pamatyti, ką jis siūlo. Jeigu prie 
jo sustotume, jis imtų labai kelti kainas. Tegu geriau jis pri- 
eina prie mūsų, o mes nė nepažvelgsim į jo prekes. Tada jis 
bus kuklesnis. 

Už kriauklinius karolius jis prašo dviejų šimtų pesetų! Mes 
šaipomės. Bet jis neužsigauna ir kainą kiek sumažina. Jau 
nusileido iki šimto pesetų. Ingrida seniai svajojo apie tokius 
karolius, o aš nesu beširdis tėvas, tad sakau prekijui: ,Pen- 
kiasdešimt pesetų arba nieko!“ Ir mes tikrai gauname karo- 
lius už penkiasdešimt pesetų. Ingrida džiūgauja. Sandėris pa- 
vyko. Tiesa, prekijas tvirtina, kad jis čia pridėjo savo, o In- 
grida irgi mano, jog per daug nusiderėjom. 

Vis dar kalbėdami apie savo pirkinį, išsukame iš prome- 
nado į šalutinę gatvę,—o čia, vienos parduotuvės vitrinoje, 
kabo beveik tokie pat karoliai už trisdešimt pesetų. 

Užsieniečiai visuomet užkimba ant tokios meškerės. O par- 
duotuvėje derėtis nedrįstame, nors derėtis čia visur galima ir 
net įprasta. 

Ingrida norėtų nusipirkti batelius, suknelę ir dar kokias 

dvi atraižas „nuostabios“ medžiagos. Vieną porą batų ji čia 
jau nuplėšė, todėl negaliu jai atsakyti. Man pačiam visai at- 
spuro kelnės. Taigi apžiūrinėju drabužius. Kainos nejtikėti- 
nai žemos, tad susigundau pirkti visą kostiumą. Kaina man 
priimtina, be to, pardavėjas dar prideda nuo savęs naują 
gražią nosinaitę, o Ingridai įteikia net margaspalvę. 

Ak, kokie malonūs žmonės! Mums paduodama sąskaita. Jo- 
je įrašytas kostiumas už nurodytą kainą ir kelnės už tris šim- 
tus pesetų. 

— Kaip, dar vienerios kelnės? — stebiuosi aš. 

一 Ne, tiktai šitos. - 

— Bet juk jos yra kostiumo dalis! 

— Ne, šio kostiumo tiktai švarkas. Už kelnes reikia mokė- 
ti atskirai. 

— Palūkėkite: juk negalima parduoti kostiumo be kelnių! 

一 Aš ir neparduodu. Štai jums švarkas ir kelnės. 

Taip mes kurį laiką ginčijamės, nes juk svečiui nedera bū- 
ti nemandagiam su šeimininku, o šiam šaukti ant užsieniečio. 
Galų gale mums visai susisuka galvos, ir mes atsiduriam gat- 
vėje, nešini normaliu kostiumu, kuris nėra visai normalus, bet 
vis dėlto tai švarkas ir kelnės. Ingrida pareiškia, kad dabar 
pats laikas lįsti po dušu. 

— Ei vokiečiai! — sušunka prieš mus išdygęs berniukas. 

一 Ką pasakysi, pupų pėde? — klausiu aš vokiškai, nes ne- 
moku išversti „pupų pedo . 

Pyplys prilimpa prie mūsų ir baisiai džiaugiasi, galėdamas 
pasikalbėti. 

— Iš kur tu žinai, kad mes vokiečiai? — domisi Ingrida. 

— Juk matyti, — atkerta šis įžūliai. 

— Iš ko? 

一 Ispanai ugningi, oi! Anglai nuobodūs. Vokiečiai šaudo. 

Berniuko atvirumas mus skaudžiai užgauna. Vadinasi, štai 
kaip apie mus manoma? Mes vedamės mažylį ir pasakojam, 
kad mūsų šalyje niekas nenori šaudyti, visi myli taiką ir nori 
su visom tautom gyventi draugiškai. 

Tiesą sakant, daugiau mums nieko panašaus išgirsti neteko. 
Kanariečiai niekados neparodys paniekos kitai tautai. Jie man- 
dagūs .su visais svetimšaliais, kurių pinigai jiems vienas iš 
pragyvenimo šaltinių. 
` Apie svetimtaučius vaikštoma ant pirštų galų, ir jiems tai 

malonu, nes čia jie gali išvysti tokių dalykų, kokių kitur jau 
niekur nebėra. 

Štai, pavyzdžiui, kanariečių šokiai. Kas nori juos pamatyti, 
sekmadienį prieš pietus renkasi prie Katalinos viešbučio, kur, 
įsikūręs „kanariečių kaimelis“. Ten demonstruojami liaudies 
šokiai, kuriuos, aišku, reikia laikyti gran kanarietiškais, nes 
šitaip šokama tiktai čia. Neseniai buvę visai pamiršti, tie šo- 
kiai dabar atgaivinti, o šokėjai aprengti naujais drabužiais. 
Kiek panašių šokių esame matę kaimuose per šventes! 

Nors šokiai nėra autentiški, tačiau žiūrėti juos — vienas 
malonumas. Ši muzikantų ir šokėjų grupė yra, matyt, geriau- 
sia Gran Kanarijoje, tačiau švenčių dienomis galima pama- 
tyti ir daugiau tokių ansamblių, puikiai muzikuojančių ir šo- 
kančių. 

Kai kurios programos dainos yra labai senos ir tipiškai ka- 
narietiškos. - Kitose, žinoma, jaučiama svetima įtaka. Yra ir 
tokių vietinių dainų, kurios parašytos specialiai užsieniečiams. 
Senąsias kanariečių dainas atskirsi tik pasitaręs su tautosa- 
kininkais, išgirdęs jas dainuojant kaimuose ar šeimose, kur 
mėgstama muzika. 

Nepakartojamą įspūdį palieka dainos, kurias sodriu altu 
dainuoja Marija Merida. Ji dar labai jauna, itin daili, liek- 
na ir gracinga. Jeigu aš teisingai painiormuotas, ji gimusi 
mažoje Iero saloje. Užsirašiau jos dainų į magnetofoną, o kai 
vėliau klausydavomės tų įrašų kitose vietose, žmonės susiža- 
vėję šaukdavo: „Tai Marija!" 

Kanariečių tauta yra davusi įžymių menininkų. Neminint 
kitų, šiandien savo darbais garsėja dailininkai Nestorius ir 
Padronas. 


Atsikėlę į Kanarų salas, ispanai pirmiausiai statė tvirtoves 
ir bažnyčias. Jų grobuoniškus žygius visuomet lydėjo kryžiaus 
ženklas, o už kiekvieno karo vado stovėjo dvasininkas. Nu- 
kariavus Pietų Amerikoje inkus, kunigas Pisaras net ragino 
visai išnaikinti šią pagonių tautą. 

Panaši buvo ir kanariečių istorija. Krikščionybė čia kelią 
skynėsi per kruvinus mūšius. Senieji salų metraštininkai tvir- 
tina, kad kanariečiai, gyvenę prieš įspanų atsikraustymą, bu- 
ve beveik išnaikinti, ir, žiūrint šiandien į senąsias tvirtoves 
bei bažnyčias, kyla liūdnų minčių. Jos buvo statomos tam, 

kad pavergtų ir apkrikštytų laisvą kanariečių tautą. Daugelį 
šimtmečių tvirtovės, kaip ir turi būti, buvo skirtos gynybai, 
nes, kai tauta buvo pavergta, savo pabūklus jos nukreipė į 
portugalų, olandų ir anglų laivus, mat tos šalys pavydėjo is- 
panams jų užgrobtų salų. Dabar tie pastatai turi tik istorinę 
reikšmę. 

tektūrą. Augant miestui, Las Palme buvo pastatyta daug baž- 
nyčių, tačiau įspūdingiausia iš jų senoji katedra Šv. Anos aikš- 
tėje. Katedros statyba pradėta 1497 metais, o 1781—1820 me- 
tais ji buvo restauruojama. 

Vaikštinėjant po Las Palmą, yra į ką pasižiūrėti. Fortai, 
tiesa, kiek slegia, bet su jų tolima praeitim šiandieniniai gy- 
ventojai neturi nieko bendro, Mes žavimės puikiais parkais, 
nuvažiuojame į uostą užmiestyje, kur dideli tarpkontinentiniai 
laivai pasikrauna degalų tolimoms kelionėms į Pietų Ameriką. 

Nueiname į futbolo rungtynes, motociklų ir šunų lenktynes. 
Bulių kautynes čia jau retai pamatysi, o štai „Lucha Canaria" — 
kanarietiškos imtynės — gyvuoja salose nuo pat guančų laikų. 

Vis dažniau susiduriam su senaisiais laikais. Kas gi dėjosi 
tuomet salose ir kokie buvo tie guančai? 

Norėdami tai sužinoti, patraukėme į miesto muziejų vienoje 
iš šoninių gatvelių tuojau už katedros. Šv. Anos aikštėje ap- 
žiūrėjome bronzinius šunis, kurie tartum saugo aikštę ir ka- 
tedrą. Sakoma, Kad jie labai seni ir simbolizuoja tuos šunis, 
kurių vardu pavadinta Gran Kanarija. Ar ir jie išlikę iš 
guančų laikų? 

Muziejuje sužinosi viską apie šią salą, apie tai, kas plaukioja 
jūroje, gyvena žemėje, skraido ore. Bet mes nesustojame prie 
žuvų ir žvėrių, o einame tiesiai tenai, kur prieš mus atsiveria 
senieji kanariečių laikai. 

Netikslu vadinti guančais visų salų senbuvius. Šis pavadi- 
nimas tinka tik Tenerifės ir La Palmos gyventojams. O Gran 
Kanarijoje buvo įsikūrę kanariečiai, Gomeros saloje — gome- 
riečiai, Lansarotėj — lansarotiečiai. Šiandien kanariečiai ir pa- 
tys neskiria to taip griežtai, todėl aš drįstu vartoti žodį „gu- 
ančai“, kur jis galbūt iš esmės netinka, Nors, sakysim, Gran 
Kanarijoje aptiktas urvas laikomas guančų urvu, jei jame ma- 
tyti senųjų laikų pėdsakų. 

Net ir muziejuje šios gentys griežtai nesuklasifikuotos. Ja- 

me apskritai trūksta sistemos. Žinoma, turistui tai nesvarbu, 
jis vis tiek susidaro vaizdą apie Kanarų salų praeitį. Mes ap- 
žiūrėjome keletą šimtų kaukolių, mumijas, įvyniotas į dailiai 
susiūtus ir minkštai išdirbtus ožkų kailius, įvairius indus, 
girnapuses, papuošalus ir antspaudus odai tatuiruoti. Metalai — 
bronza ir geležis — šiai tautai nebuvo žinomi. Tam tikra 
prasme jie dar gyveno akmens amžiuje. 

Ir kaip tik muziejuje atkteipėme dėmesį į tuos nedidelius 
įvairiose salose rastų eksponatų skirtumus. Iš jų matyti, kad 
guančąi — laikykimės šio pavadinimo — nebuvo vienalytė tau- 
ta. Jų gyvenimo būdas visur buvo vienodas, bet, pavyzdžiui, 
puodai iš Tenerifės yra kitokie negu iš Gran Kanarijos. Tene- 
rifėje jie buvo puošiami raižytais ornamentais, kurių Gran 
Kanarijoje beveik nepastebėta. 

Eksponatai surinkti iš įvairių salų ir vietų. Dažnai skaito- 
me žodį „„Galdaras“. Galdare buvo kanariečių ,guaInatemo "一 
karaliaus“ Egonaigos — rezidencija. Jis valdė šalį prieš ispanų 
įsiveržimą, matė savo tautos išnaikinimą — ir pats prie jo pri- 
sidėjo. Taigi keliaujame į Galdarą. 


MES 
JAU 
GALDARE 


Galdaras —tai nedidukas apsnūdęs miestelis Gran Kanarijos 
šiaurės vakaruose. Ieškantis čia nakvynės svetimšalis sukelia 
gyventojams daugybę rūpesčių. Miestelis visai nepasiruošęs 
priimti turistų. Žinoma, automobiliai ir autobusai iš Las Palmo 
užsuka čionai, vienas kitas keleivis išlipa pasižvalgyti, bet po 
valandos vėl visi savo transporto priemonėmis nuskuba toliau. 

Atvykstame maršrutiniu autobusu ir išlipę pataikome tiesiai 
į kažkokią procesiją. Vadinasi, ir vėl šventė. 

Pasivaikščioję po miestelį, susirandam policininką ir pa- 
siklausiam, kaip mums nusigauti prie tokio urvo, kuris turėtų 
būti čia netoliese. 

一 Labai atsiprašau,— mandagiai atsako policininkas,— bet 
aš čia dar naujokas. Prašom eiti su manimi, aš surasiu žmogų, 
kuris jums viską parodys. 

Žmogų jis suranda, bet ne tą tikrąjį. Paskui atveda dar vie- 
ną. Tai aukštas, tamsiaplaukis, plačių pečių vyriškis, įsikan- 
dęs dantų krapštuką. Jis nusišypso mums kaip seniems pažįs- 
tamiems, burbteli „hm“ ir leidžiasi į kelią. 

— Englishman? — klausteli lyg šiaip sau. 

— No, aleman. 

— Hm. Norite apžiūrėti urvus? 

— Taip, žinote, tuos... 

一 Žinau, žinau,— nutraukia jis mūsų aiškinimus. Jis toks 
savimi pasitikintis, kad mums nelieka nieko kito, kaip sekti iš 
paskos. Lyg tai būtų savaime suprantama, jis paima mūsų tri- 
kojį ir žengia taip sparčiai, tartum mums tektų įveikti ma- 
žiausiai trisdešimt kilometrų. 

Miestelis jau pasiliko kažin kur. Aplink vien bananų lau- 
kai, nes iš tikrųjų čia nieko kita ir nėra. Nuo pat Las Palmo 
iki čia ir dar toliau viena bananų plantacija eina po kitos. 
Dėl to šis šiaurinis kelias vadinamas Bananų keliu. 

— Kuo jūs vardu, pone? — teiraujasi Ingrida, kai mes išsu- 
kam iš kelio ir žengiame tolyn siauru taku. 

- — Kristobas,— atsako šis.— O tu kuo vardu? 

一 Koks įžūlumas! 一 išsprūsta mano dukrai.— Jis sako man 
„tu“, tartum būčiau jo žmona. Tiek jau to 一 Ingrida. 

Daugiau Ingrida, žinoma, nė nebemano mūsų naujojo drau- 
go vadinti ponu ar donu Kristobu. Ji sako jam „tu“ ir vėl 
klausia: 

— Kaip tu savo vardą rašai? Kristobas ar Kristobalas? 

— Kristobas,— niurna jis sau po nosim. 

— Juk turėtų būti Kristobalas. 

— Aš ir sakau. 

一 Vadinasi, Kristobalas, 

一 Kristobas. 

— Išvarysi mane iš proto su tuo savo Kristobu! Tavo var- 
das Kristobalas! Ar supranti? | 

Ingrida įtūžus ir pasiryžus kautis iki galo. O man rodos, 
kad jis nė nežino, kaip rašomas jo vardas. 

Jis juokiasi patenkintas ir taip ginčijasi su Ingrida, kad 
mane net šiurpas ima. Juk mes norime pamatyti urvus, o tai 
priklauso nuo šio vyro malonės. Jei jis numes trikojį ir pa- 
bėgs, ką mes tada darysime? 


29 


Tačiau Kristobalas nė nemano palikti mūsų likimo valiai. 
Jis iš tiesų aprodo mums daugybę urvų, o tamsesnėse olose 
brėžia degtuką po degtuko, kad tik galėtume įžiūrėti korido- 
rius, ertmes ir nišas. 

一 Ar čia tikrai guančų urvai? — abejojame mes. 

— Čia yra daug urvų, pone,— sako jis— Beveik visi jie 
buvo gyvenami. Žiūrėkite! | 

Viename urve jis paspiria į šalį kelis akmenis ir pakelia 
puodo šukę. 

一 Tai guančų,— paaiškina jis ir pasilenkia kitos šukės. 

一 Apgaudinėji mus, — sako Ingrida. 

— Ne, guančų! Štai guančų dažai. 

Jis patrina ranka į urvo sieną ir atkiša mums raudonus 
pirštus. 

— Ne, tai ne dažai, — prieštarauju aš.— Tai kerpės. Ir ši ža- 
lia spalva taip pat nuo kerpių. 

— Tai čia ne dažai? — stebisi Kristobalas. 

— Na, prirėmėm tave prie sienos, ką? — šaiposi Ingrida. 

— O aš visą laiką maniau, kad dažai,— prisipažįsta jis, vi- 
sai nusiminęs. 

Kitame urve Ingrida randa sulankstytą emaliuotą naktipuodį. 
Triumfuodama ji paspiria puodą Kristobalui po kojų ir rik- 
teli: 

一 Guančai! 

一 Ne,—atrėžia jis ir nusišypso,— bet anos šukės buvo tik- 
TOS. 2 

Per vieną valandą Kristobalas aprodo mums keliasdešimt 
urvų, kai kurie iš jų tėra mažos olos. Be to, čia esama korido- 
rių, kurie nusitęsia šimtus metrų į kalno gilumą. Daugumas 
jų, deja, užgriuvę ir nepraeinami. Niekas nežino, kas už tų 
griuvėsių. Panašiuose urvuose guančai laidodavo mirusiųjų 
mumijas. 

Kai jau buvome išlandžioję beveik visus urvus, sutikome 
vieną šeimą, gyvenančią netolimame urve. Jie patvirtino Kris- 
tobalo pasakojimus ir nė kiek neabejojo rastų šukių tikrumu. 

一 Jei tik panorėsit, Kristobalas jums pririnks maišą tokių 
šukių, — garantavo mums malonus urvo gyventojas.— Jis žino 
visus urvus! Galite juo pasitikėti. 

Kristobalas buvo kažkur dingęs ir dabar pasirodė nešinas 
keletu kaktuso vaisių, kuriuos meistriškai perpjovė ir padavė 

mums. Šių skanių vaisių visur pilna prikritusių po kaktusais, 
ir niekas jų nerenka. 

— Buvo labai įdomu,— sakau aš, norėdamas baigti mūsų 
ekskursiją. — Kelinta dabar valanda? Dvi? Ką veiksime toliau? 

— Eime,— sako Kristobalas, ima trikojį ir leidžiasi pirmyn. 
Vos spėjome atsisveikinti su urvo gyventojais. 

— Kur tu? — teiraujasi Ingrida. 

一 Čia netoli. Parodysiu jums „„cementerios“, 

— Kas tai yra? 

Kristobalas kažką marmaliuoja, aiškina, bet nesuprantam nė 
žodžio. Ingrida išsiima kišeninį žodynėlį, bet to keisto žodžio 
neranda. Kristobalas vis klausia: „Ar suprantat?“ 

— Pakartok dar sykį. Tu kalbi per greitai. 

O Kristobalas trata, lyg būtume tikri ispanai. Norėdamas 
kiek pristabdyti jo žodžių srautą, patikinu jį, kad suprantu, 
Tuomet jis ima barti Ingridą: 

— Tavo tėvas viską supranta, o tu — nieko. Mokeisi ispa- 
nų kalbos, ar ne? | 

Ingrida juokiasi, pyksta, naršo žodyną, prakaitas žliaugia 
jai nuo kaitros, ir pagaliau ji visai įniršta. Užsikišusi ausis, 
"surinka: „Taip, taip, taip! Aš viską suprantu!“ 

— Na, pagaliau, — patenkintas sako Kristobalas. 

Nė nenutuokiame, kur mus veda Kristobalas. Kur pažvelg- 
si, vieni bananai. Jokio namo, jokio žmogaus, tik mes. Sau- 
lė svilina be jokio gailesčio. Tolumoje plyti jūra. 

Štai ten jis mus ir veda. Prieiname uolėtą pakrantę ir trokš- 
tame tik vieno dalyko — pulti į vandenį. Tačiau mūsų drau- 
go Kristobalo planai visai kiti. Jis jau kopia stačiu, siauru 
takeliu aukštyn. 

— Ei Kristobalail 一 šaukiu aš, nes prisiminiau šį tą iš gu- 
ančų istorijos.— Ar ne šiuo taku ėjo Silva, kai jį nugalėjo 
Egonaiga? 

— Ne, tai buvo ne čia, o anapus, kalno papėdėje,-— atsi- 
liepia jis.— Ten Silvos pakrantė. 

Silva buvo vienas iš ispanų užkariautojų, kuris tikėjosi len- 
gvai sudorosiąs guančus. Tas grafas, tiesą sakant, buvo por- 
tugalų kilmės, bet susidėjęs su ispanais. Nepaisant jo karinio 
patyrimo, guančai jį įveikė. 

— O kur gyveno Egonaiga, didysis guančų karalius? — klau- 
siu Kristobalą. 

一 Anapus kalno, iš čia nematyti. 

— Iš kur tu viską žinai? 

— Iš vieno profesoriaus, kuris sakėsi žinąs. Be to, Galdare 
dar yra senų žmonių, jie moka pasakoti. Ar viskas tiesa, ką 
jie šneka, nežinau! 

Kiekviena pėda žemės čia turi savo istoriją. Man net vai- 
denasi, kad regiu guančus. Jie puikiausiai galėjo gyventi ana 
ten žemai, tame erdviame urve. Ar tik ne jie ten dabar sėdi? 

Iš tiesų pamatom barzdotas žmogystas, susispietusias ap- 
link akmeninį stalą. Pastebėjusios mus, jos pradeda moti, kvie- 
sdamos pas save. 

Kristobalas veda mus uoloje iškaltais laiptais žemyn ir pri- 
stato vyriškiams, iš išvaizdos tikriems plėšikams. Jei nežinotum, 
kad salose nėra plėšikų, bėgtum nuo jų kuo toliausiai. Tie 
vyrai jau seniai nesiskutę, apsivilkę toli gražu ne geriausiais 
savo drabužiais, bet jie taip nuoširdžiai pasveikina mus, kad 
iš karto pasijuntame tarp saviškių. 

Šie žmonės neturi jokių piktų kėslų, tik yra užsimanę bent 
kiek pavaidinti guančus: susirenka čionai kiekvieną sekma- 
dienį ir švenčių dienomis, žvejoja, verdasi valgyti, linksmi- 
nasi. Kas turi vaikų, pasiima ir juos, tik moterys paliekamos 
namuose. 

Urve du kambariai. Užpakaliniame, į kurį iš priekinio veda 
durys, laikomi žūklės įrankiai ir maisto atsargos. Susidaro įs- 
pūdis, kad abu šie kambariai kadaise buvo karališki rūmai. 
Kur ne kur dar matyti guančų laikų pėdsakai. Net ilgas mū- 
rinis stalas yra tikras, tik šiek tiek paremontuotas. 

Urvas iškilęs taip aukštai viršum jūros, kad bangos jo ne- 
pasiekia. Antra vertus, per atoslūgius tėra keli metrai iki pir- 
mųjų uolų, kur pilna langustų ir kitokių jūros gyvūnų. Žve- 
jams toli eiti nereikia. 

Ši saugi vieta yra įlankos pakraštyje, o kiek toliau uolas 
daužo bangos didumo sulig namu. Čia žmogus jautiesi kaip 
už mūro, be to, kambariai maloniai vėsūs. Čia užmiršti dienos 
kaitrą ir pradedi svajoti. Vaizdas, atsiveriantis į bangų mū- 
šą ir tolimus kalnus, yra neapsakomai gražus. 

Vyriškiai neleidžia mums nuobodžiauti. Naujosios pažinties 
proga turime išgerti stiprios degtinės, tada jie pavaišina mus 
kava ir vėžiais. Ragina pasakoti mus, o ir patys pasakoja apie 
savo gyvenimą. Ne, jie ne plėšikai, tik plantacijų darbininkai, 

Kad mažai uždirba, nereikia ir sakyti. Šios išvykos į urvus 
vienintelė jų pramoga. 

Lupinėjant vėžių žnyples ir šlauneles, saulė ima krypti va- 
karop. Paįvairinimui mums dar patiekiama vėžių sriubos, be- 
je, ne itin švariuose puodukuose. 

Ingrida ryžtasi pakritikuoti vyrus. Žiupsnelis druskos pa- 
taisytų skonį, sako ji, ir vyrai tuojau puola maišyti sriubos 
ir pripila jai dar vieną puoduką. Ingrida atsidūsta, paragauja, 
dabar sriuba per sūri. Mūsų draugai vėl maišo, kol įtinka 
Ingridai, ir ji išgeria trečią kartą pripiltą puoduką. Tada at- 
sisveikinam ir pažadam „plėšikams“ kitą sekmadienį vėl juos 
aplankyti. 

Kristobalas vėl kažką mala apie „cementerios“. Jis baisiai 
nusiminęs, kad niekaip negalim suprasti to žodžio. Norėdamas 
mums pagelbėti, nubrėžia smėlyje kvadratą, o jame kažką 
panašaus į skeletą. 

一 Kapai,— sušunkam mudu nudžiugę vienu balsu. 

Jau vakaras, paskutiniu autobusu turime grįžti į Las Pal- 
mą, bet kaip dabar nepamatyti tų kapų? 

一 Mes atvažiuosime kitą kartą, — pažadu aš, nes šiandien 
nebeturim laiko apžiūrėti tų senienų. 

Eidami dar aptinkam kelių namų pamatus. Senieji kanarie- 
čiai guančai gyveno pavieniui, ir didelių gyvenviečių nebuvo. 
Šen bei ten vis dėlto išvystame metro aukščio sienų griuvė- 
sius ir apvalioj aikštėj žiedu išsidėsčiusias kapines. 

Pamirštam ir laiką, ir besileidžiančią saulę. Prieš mus vien 
senovės liudininkai ir Kristobalas, jau pasiruošęs pradėti ilgą 
pasakojimą. Jis taip daug žino, lyg pats būtų buvęs guančas, 

— Iš kur tu visa tai žinai? — smalsauja Ingrida. E 

一 Kartą, neturėdamas ką veikti, padėjau vienam profeso- 
riui, kuris čia kasinėjo, — aiškiną jis.— Iškasėm mumijų ir atl- 
davėm muziejui. Aš net galiu parodyti, kur ir kaip jos gulėjo. 

一 Kristobalai, šiandien jau nėra kada,— įtikinėju jį, — bet 
sekmadienį mes vėl atvažiuosim į Galdarą. Ir pabūsim sa- 
vaitę. Čia mums bus kas veikti. 

Sunku skirtis su istorinėmis vietomis, bet reikia grįžti at- 
gal. O Kristobalas neveda trumpiausiu keliu, dar užsuka | 
uostą, kur stovi mažos žvejų valtys. Ir tik tada keliaujam į 
Galdarą. Mano paskaičiavimu, tą dieną sukorėme ne mažiau 
kaip dvidešimt penkis kilometrus. 

ŠVENTĖ 
AGAETĖJE 


Kitą dieną susikrovėme lagaminus į taksi ir išvažiavome | 
Galdarą. Kristobalas jau laukė mūsų ir, visas švytėdamas, pa- 
dėjo įsikurti mažo pensiono kambaryje. Mūsų šeimininkai la- 
bai didžiavosi, galėdami priimti tikrus užsieniečius, ir visaip 
stengėsi mums įtikti, kad tik ilgiau pabūtume. 

Kristobalas jau turėjo sudaręs tokią programą, kad tik lai- 
kykis. Savaime suprantama, jis ketino parodyti mums visus 
apylinkių urvus, visas kapavietes ir, be to, dar užkopti su 
mumis į aukščiausius kalnus. 

Pirmiausiai nuvažiavome į Agaetę, kur buvo švenčiama 
Sniego mergelės šventė. Šventei buvo ruošiamasi jau nuo penk- 
tadienio. Gatvėse šoka jaunimas, prekiautojos renčia prekys- 
talius, į miestelį plūsta žmonės iš visų aplinkinių kaimų. 

Šeštadienis — procesijų diena. Netolimame pajūrio kaime- 
lyje yra nedidelė bažnyčia, turinti stebuklingą paveikslą. Tas 
paveikslas su iškilminga procesija bus nešamas į Agaetę. Prieš 
prasidedant procesijai, daug tikinčiųjų keliais eina iki bažny- 
čios. O jauna, juodai apsitaisiusi moteris taip atėjo net du ki- 
lometrus iš Agaetės. | | 

Ir, žinoma, tokios šventės proga visur pokši šūviai. Prie 
Agaetės bažnyčios šaudymas- pasiekia kulminaciją. Žmonės sto- 
vi kaip siena. Užpakaliniai stengiasi prasibrauti pirmyn, o 
priešakiniai stumia juos atgal. Visi užsiėmę ausis! Pragariškas 
triukšmas darosi nebepakenčiamas. 

Šventės dieną visi vilki pačiais gražiausiais drabužiais. Ka- 
nariečiai labai žiūri švaros ir mėgsta madingai rengtis. Bet 
skurdas visur prasikiša. Net dailios merginų „suknelės nepas-. 
lepia jo. 

Ir, žinoma, baruose pilna žmonių, nuo karščio visi ištroškę, 
o kai kurie vyriškiai ir vaikinai mano, kad nėra didesnės lai- 
mės kaip apsvaigti nuo vyno. Valgyti čia beveik niekas neval- 
go. Kai kas atsineša užkąsti iš namų, kiti pasmaguriauja šio 
bei to, ir gana. Tik pajūrio kaimelyje yra restoranas, kuriame 
galima užsisakyti įvairių patiekalų. 

Mes matėm, kaip skursta žmonės, šnekėjomės su kaimie- 
čiais, lankėmės daugelyje namų ir gyvenamųjų tūrvų. Pasta- 

ruoju metu, žinoma, daug kas padaryta, kad visi kaimiečiai 
būtų įdarbinti. Bet man kažkaip nesmagu, kai stėbiu žmones 
aukojant bažnyčiai savo darbo vaisius, nors jie daro tai ti- 
kinčia širdimi ir švytinčiais veidais. Tiesą sakant, bažnyčia 
jiems irgi kur galėdama padeda. Bet ką veikia stambūs žem- 
valdžiai, ispanų grandai ir visi tie, kurie puikiai pasipelno 
„kanariečių sąskaita? Šioje šventėje jų nematėme. 

Bažnyčiai aukoja paprasti žmonės. Papuoštais vežimais. jie 
privažiuoja prie didžiųjų bažnyčios durų ir, miniai plojant, 
iškrauna čia savo vynuoges, vyno statinaites, vištas ir veršė- 
lius. Atjoja ir raiteliai, norėdami pasirodyti, kad jie ne tik 
dosnūs aukotojai, bet ir šaunūs jojikai. Deja, vienam iš jų nebe- 
pavyksta užšokti ant arklio, ir, sužavėtai publikai šūkaujant, 
vienas kunigas įkelia jį į balną. 

Liaudies šokėjų grupės demonstruoja senuosius kanariečių 
šokius. Vaikai eina ratelių. Jų drabužiai dvelkia senove. 

Viename kieme smėliu išbarstytoje aikštelėje -dvi komandos 
ruošiasi „Lucha Canaria“ varžyboms. Kadangi esame vienin- 
teliai žiūrovai užsieniečiai, mums pasiūlomos geriausios vietos. 
Bet mes nesėdame, norėdami laisviau judėti su fotoaparatais. 
Imtynininkai mums pozuoja gražiai išsirikiavę. 

- „Lucha Canaria“ yra imtynės, kuriomis žavisi visi kanarie- 
čiai, o pamatę susižavi ir užsieniečiai. Jos išlikusios dar iš 
guančų laikų, nors dabar jau irgi šiek tiek sumodernėjusios. 

Imtynininkai dėvi marškiniais ir ligi kelių kelnėmis, kurios 
aukštai paraitomos. Dešiniąja ranka kovotojas pačiumpa prie- 
šininko kelnės atraitą, o kairiąja atsiremia į žemę, liesdamas 
priešininko ranką. Teisėjas duoda ženklą, ir kova prasideda. 
Abu stengiasi parversti vienas kitą ant žemės. Vos kuris pa- 
slysta ir bent kokia kūno dalimi, tik ne pėda, paliečia EDE 
kova tuoj pat nutraukiama. 

Kelis kartus pademonstravę savo meną imtynininkai“ -apei- 
na žiūrovus ir surenka savo komandai šiokį tokį atlyginimą, 
bet neprašinėja — žiūrovai patys duoda, kiek kas gali. 

Norime viską apžiūrėti, todėl praleidžiame Agaetėje tris 
dienas. Tuojau už miestelio. prasideda pamažu į kalnus ky- 
lantis, labai derlingas slėnis. Čia auga net kava. Šalia kitų 
medžių ir palmių, matėme saldžiavaisių pupmedžių ir plačiai 
išsikerojusių mango medžių. Daržuose auginami aguročiai, fi- 
pos, vynuogės, cukrašvendrės, arbūzai ir moliūgai, o kalnų 

šlaituose keroja migdolų krūmai. Tai kartieji migdolai, ku- 
rių branduoliai pernokę byra iš kevalų. Jau nekalbu apie 
kaktusų vaisius, kuriais sėte nusėti visi pašaliai visose salo- 
se. Daug kur ant kaktusų auginami košeniliai. Iš šių vabzdžių 
gaunami raudoni dažai, kuriais kanariečiai kadaise plačiai 
prekiavo, o ir šiandien, šalia cheminių dažų, jie naudojami 
lūpų pieštukų ir persiškų kilimų gamybai. 

Agaetės slėnis per patį vidurį staigiai pakyla ir perelna į 
gan stačią kalnų sieną. Ten įsikūręs Berasalesas — sanatorija 
su terminėm voniom, rūgštingais ir geležies turinčiais šalti- 
niais. Parke prie skaisčiai raudonos kiniškos rožės sutinkame 
jauną merginą ir daug nesvarstydami užkalbinam ją vokiškai. 

一 Taip,— sako ji ir paduoda mums ranką, — aš vokietė, 
"dirbu sanatorijos administracijoje. 

一 Kaip jums patinka šis kraštas? 

— Dabar labai karšta, todėl ir svečių mažai. Šiuo metų 
laiku atvažiuoja tik ispanai, bet ir jie dažniausiai telefonu 
pasitikrina, koks pas mus oras. 

一 Ar jūs dažnai nusileidžiate į Agaetę? 

— Ne, nes vienai vaikščioti šiame krašte negalima. Nors 
čia visados pilna svetimšalių, bet vis dėlto jaučiuosi gana vie- 
niša. 


URVUOSE 
IR KAPINYNUOSE 


Kristobalas puikus vyrukas ir beveik nesitraukia nuo mūsų. 
Jis dirba prie kompresoriaus vandens ūkyje, bet dabar jo 
kompresorius neveikia, todėl jis gali vaikščioti su mumis. Ka- 
da tik prireikia, jis jau ir čia. 

Kristobalas žino net tokių urvų, į kuriuos, be jo, dar ne- 
buvo įžengusi žmogaus koja. Mums rūpi apžiūrėti urvą miesto 
požemiuose, bet kelią į jį užtvėrę kažkokie fabriko pastatai, 
ir net Kristobalas negali ten patekti. 

— Jei ant sienų tame urve yra piešinių, žūt būt turim jį 
apžiūrėti, — užsispiriu aš, 

— Urvo afiga užversta,— tvirtina Kristobalas. 

— O kitos nėra? 

一 Palaukite,— sako jis ir išeina iš mūsų kambario. Dabar 
devinta valanda vakaro. Niekas čia nesako dvidešimt pirma 
valanda, nes salose para nedalinama į dvidešimt keturias va- 
landas. 

Jau įpratom, kad Kristobalui staiga šauna kas į galvą, jis 
dingsta, o po kurio laiko sugrįžta pilnomis kišenėmis šukių 
arba su kokiu nors nepaprastu planu kitai dienai. Šįkart jis 
užtruko apie valandą. Pasirodęs pažėrė ant stalo šukių ir 
kaulų, atsisėdo ir vienu mauku išgėrė taurę vyno, 

— Na, kas girdėti? — teiraujuosi. 

— Buvau urve,— sako jis paslaptingai. 

— Na irt.., 

— Nieko negaliu padaryti. Įlindau pro plyšį. Ten pilna van- 
dens. Piešinių sienoje nėra, vien šukės ir kaulai. 

一 Ir jokio skeleto? — klausia nusivylus Ingrida. Ji taip no- 
rėtų kokiam nors muziejui padovanoti gerai išsilaikiusį guan- 
čo skeletą. 

一 Vieną žinau, bet ten kelio nėra, — atsakė jis.— Pačioj ur- 
vo gilumoj. Anga visai užgriuvus. 

Dabar man labiausiai knieti sieniniai piešiniai. Jau išlan- 
džiojom šimtus urvų, ištyrinėjom kiekvieną, net mažiausią 
brūkšnelį. 

Kitą dieną iškylam anksti ir patraukiam olų ir urvų labirin- 
tais. Beveik visur randame senų gyvenviečių pėdsakų. Urvai 
apleisti, kai kur dar naudojami kaip ožkų tvartai arba san- 
dėliai. Žmonės paslaugiai atidaro net užrakintas patalpas, kad 
mes viską galėtume apžiūrėti. Tačiau ženklų sienose reta. 
Kur ne kur aptinkam kvadratų ir trikampių, įbrėžtų dviejų 
centimetrų gyliu. Jie vos pastebimi, vietomis matyti raudonų 
dažų likučiai, bet tai jau greičiausiai vėlesnių gyventojų dar- 
bas. 

Viename urve aptinkam trikampius, išbraižytus tam tikra 
tvarka. Jie baltos spalvos ir gerai išsilaikę“ Trikampių krašti- 
nių ilgis penkiolika ir dvidešimt penki centtinietrai. Ką jie reiš- 
kia, nežinia. Jie iškalti bukais įrarikiais. 5 k 

Nedidelio urvo gilumoje mano dėmesį patraukia sluoksnis 
molio. Laužtuvu jį pramušam, ir dtsiiėerta (ladi P kokių pen- 
kių metrų ilgio olą. Šįkart visai aū, kkidofiaūjaišikis laikais 

Čia dar joks žmogus nebuvo įžengęs. Žemę dengia beveik met: 
ro storumo molio sluoksnis. Molis sausas ir sutrūkinėjęs. Kaip 
ir į daugybę kitų olų, jį sunešė čionai lietaus vanduo. Tik- 
riausiai yra ir tokių olų, kurios iki pat viršaus pripildytos 
molio. Be to, daug olų visai užgriuvusios. 

Mes nemanom jų atkasinėti ir ieškoti mumijų bei indų. Šį 
darbą paliekame archeologams. O jie tegu nesitiki čia rasti 
brangių iškasenų, nes guančai neturėjo nei aukso, nei kitokių 
brangenybių. Džiaugiamės kiekviena puodo šuke ir esam tie- 
siog laimingi, aptikę dvi- vienodas girmnapuses, nors jos sveria 
apie keturiasdešimt kilogramų ir yra nemenkas nešulys. 

Negalėčiau pasakyti, kad landžioti su žibintuvėliu po tas 

skyles ir ieškoti sieninių piešinių didžiulis malonumas. Daug 
urvų buvo ir tebėra naudojami kaip tualetai be vandens, ir 
oras ten toks, kad iš kojų verčia. Labiausiai mėgstame tyrinė- 
ti nuošalesnius urvus, į kuriuos žmonės neužeina. 
„Bet ir šios skylės gana klastingos. Landžiodami susitrankom 
galvas, užgriūvame ant riedulių, pasiklystam kokioj nors tam- 
sybėj. Kartą Kristobalas šliaužė pirmas ir kažkur įsmuko. Jo 
žibintuvėlis užgeso. Ingrida, sekusi iš paskos, atsidūrė tokio- 
je tamsoje, kad nors pirštu į akį durk. O Kristobalas pasišovė 
ištirti, kokio. gylio ta . duobė. „Šoksiu žemyn“, sako jis, bet 
Ingrida protestuoja. Aš. irgi liepiu jam grįžti, ir jis ima ropš- 
tis iš duobės. Jam lipant, žemyn rieda akmenys. Iš jų kritimo 
garso galima spręsti, kad tai tikra praraja. 

Apžiūrėdami . urvus, daug sužinome apie Kanarų | salų pra- 
eiti. Guančai gyveno akmeninėse trobelėse arba natūraliose 
olose. Net ir. jų valdovai mėgo tokius urvus gražiose vietose. 
Jei ola būdavo per maža, žmonės ją praplėsdavo, be to, išsi- 
kaldavo suolus ir nišas. Netoli Techedos užėjome akmeninių 
gultų, panašių vienas į kitą kaip du vandens lašai. 

Šiandien daugumas senųjų būstų užgriuvę, likę vien už- 
terštos landynės, ir tiek. Ir mūsų vaizduotei tenka nukasti 
šiukšles, švariai iššluoti . patalpas,. sustatyti akmeninius stalus 
ir. kėdes, patiesti daugybę ožkų kailių ir apgyvendinti čia žmo- 
nes: stiprius, gražius, ilgais, ant pečių krentančiais plaukais, 
su drabužiais iš kailių ir. gerai išdirbtos odos, su pintomis. 
kepurėmis. 2 

„Gran Kanarijoje yra- du urviniai vienuolynai, įdomesnis ir 
gražesnis yra: Senobijo vienuolynas de Valerono tarpeklyje. 

"Šiuose vienuolynuose buvo auklėjamos guančų mergaitės — 
mokomos religijos, be to, dar tvarstyti žaizdas ir slaugyti su- 
žeistūs karius. Griežto faikajaus — vyriausiojo kunigo 一 prie- 
žiūroj jos čia gyvendavo iki vedybų. 

Už penkių kilometrų nuo Galdaro yra miestelis Guja, nuo 
čia nebetoli ir barranco de Valeron. „„Barranco“ — tai tarpeklis, 
kuris prasideda pakrantėje ir eina gilyn į sausumą, jo -skers- 
muo dažniausiai yra raidės V formos. Stačioję šio tarpeklio 
sienoje ir įsikūręs urvinis vienuolynas. Iš Galdaro važiuojant 
keliu į Las Palmą per Aruką, į jį visai nesunku patekti. Prie 
urvų aukštyn veda patogūs laiptai, iškalti tikriausiai jau ne 
guančų laikais. | 

Visas statinys yra didelė grota su daugybe nišų sienoje ir 
atrodo kaip bičių korys, tik, žinoma, jo akelės nesimetriškos. 
Šiose nišose ir gyveno minėtos mergaitės, kurios kaip seno- 
vės Romos vestalės turėjo laikytis griežtos drausmės. Visos ce- 
lės buvo sujungtos kopėčiom, ir daugelis angų su durimis. 

Kristobalas — tas šukių ir kaulų žinovas — pasirausia kiek 
ir tikrai atkapsto krūvelę šukių, kelis stuburo slankstelius ir 
du blauzdikaulius. 

— Neįtikėtina,— stebiuosi aš.— Senieji  kanariečiai laidojo 
mirusiuosius kapuose ir olose, tik jau ne vienuolynuose. 

一 Tikrai taip,— šypsodamas prisipažįsta jis,— bet jūs, done 
Erikai, žinote, kad daug guančų kovėsi iki paskutinio žmo- 
gaus ir nebebuvo kam jų laidoti. Mes esam radę skeletų ir 
kaulų net namų griuvėsiuose. 

Kristobalas neklysta. Ne kiekvienas guančas po mirties bu- 
vo balzamuojamas „drakono krauju“ — raudonais dracenos sa- 
kais —ir tokiomis priemonėmis kaip grūsta pemza, gyvulių 
taukai ir augalų sultys, paskui džiovinamas saulėje ir užsiu- 
vamas į minkštas ožkų odas. 

Nuo vienuolyno atsiveria nuostabus vaizdas. Matyti gilus 
slėnis, kalnai ir jūra. Ingrida sielojasi, kad neatvažiavo į 
Gran Kanariją prieš aštuonis šimtus metų, tada vien dėl tokia 
reginio būtų tapusi šio vienuolyno vestale. 

Lipame dar aukščiau ir pačioje viršukalnėje randam uoloje 
iškaltus suolus. Jų paskirtis neaiški. Nemanau, kad jie čia bu- 
vo iškalti poilsiui. 

Nuo viršaus galima apžvelgti beveik visą kraštą. Pakrantės 
ruožu driekiasi bananų giraitės, todėl kelias, vedantis į Las Pal- 

mą, vadinamas Bananų keliu. Yra čia net bananų baronų, ku- 
rie gali lygintis su Brazilijos kavos baronais. Aukščiau vie- 
nuolyno ir žemiau kalno viršūnės įsikūrusi gyvenvietė su šva- 
riais gyvenamaisiais urvais ir daugybe margų gėlių. Be pelar- 
gonijų, čia labiausiai mėgstami jurginai. Žmonės labai malo- 
nūs ir džiaugiasi, kai pas juos užeinam. Pasakom, kad čia, vir- 
šuj, nepaprastai gražu. l 

— Mums taip neatrodo,— atsiliepia moteris, palinkusi prie 
siuvamosios mašinos. 

— Kodėl? — klausiame mes. 

— Jūs atkeliavote iš tolo, o mes čia praleidžiame visą gyve- 
nimą. Nieko čia nėra gražaus. 

一 Jūs turbūt norite pasakyti, kad vien gražiais vaizdais so- 
tus nebūsi? 

— Kaip tik tai, — linkteli moteris.— Mes nepajėgiam apdirb- 
ti laukų ir auginti kukurūzų bei vynuogių. Reikia sukasti tera- 
sas, drėkinti žemę. Vandens čia viršuj yra, bet nešti toli. 

Jų būstai maži. Ant baltai nutinkuotų urvo sienų kaba dau- 
gybė šventųjų paveikslų. Čia pat, pačiu bedugnės kraštu, ei- 
na siauras takelis, bet iki šiol dar ne vienas vaikas nepaslydo 
ir nenugarmėjo žemyn. Vaikai čia vikrūs kaip ožkos, 

Aplinkiniais keliais per kalnus griztame į Gują. 


Visos dienos mums atrodo per trumpos. Mes tik keliaujam 
ir keliaujam, o juk ir pačiame Galdare yra ko pasižiūrėti. Ne- 
dideliame miesto muziejuje prie aikštės gausu senienų, nors 
daugumas archeologinių radinių išvežti į Las Palmą. Kaip tik 
Galdare buvo rasti ir minėti antspaudai, kuriais senieji kana- 
riečiai tatuiruodavosi. 

Miestelio vaistininkas — aistringas kolekcionierius. Jis turi 
kelias senųjų dievų figūrėles ir labai jomis didžiuojasi. 

Vidiniame muziejaus kieme auga keturių šimtų metų se- 
numo dracena, kuri prižiūrima ir rodoma kaip gamtos pamin- 
klas. Medžio kamienas kantrus ir pakenčia šimtus įrašų iš vi- 
so pasaulio kraštų. Kas bent valandai užsuka į Galdarą, bū- 
tinai atvedamas prie šio medžio, o kas mano esąs žymus žmo- 
gus, gali čia įsiamžinti, mat tas medis stovėsiąs ne mažiau kaip 
tris tūkstančius metų. 

一 Prašom čia, ar nenorėtumėt įrėžti savo vardo, 一 manda- 
giai pasiūloma ir mums. 

Griežtai atsisakom ir pasibaisėję pamatom po vokiškom pa- 
vardėm išpjaustytą svastiką. 

Vakare aikštės gyvenimas atgyja. Merginos ir vaikinai, vy- 
rai ir moterys renkasi čia pasimėgauti vakaro vėsa ir pasi- 
šnekučiuoti. Vyrai būreliais stoviniuoja čia ar baruose, šeimos 
ir vyresnės damos sėdi ant suolų, o jaunimas gražiai vaikšti- 
nėja ratu, merginos kukliai viena kryptim, vaikinai — kita. 
Taip jie mato vieni kitus, bet ilgesniam pokalbiui nesustoja. 
Ir niekas negali prikišti Chuanitai ar Choze, kad jie nedera- 
mai elgėsi. 

Neeilinis įvykis buvo mūsų pažintis su menininku Antonijum 
Padronu, kuris gyvena čia, savo viloje. Jo kūriniai modernūs, 
bet ne abstraktūs. Darbuose jaučiama kūrėjo individualybė. 
Įspūdingiausi tie jo paveikslai, kuriuose vaizduojami dirbantys 
žmonės. 

Per Kristobalą susidraugaujame su daugeliu žmonių. Ingrida 
turi būrį draugių, su kuriomis galį vaikščioti aikštėje. Tačiau 
mums trūksta laiko, nes vakarais būnam mokykloje, naktį 
spaustuvėje, elektrinėje ar dar kur nors, kartais žiūrim filmus, 
kurie tęsiasi iki vidurnakčio. Tiesą sakant, Galdaro gyvento- 
jai ir atkunta tik vakarop. Parduotuvės atidarytos iki dešimtos 
ar net dvyliktos. Net maži vaikai laksto čia iki vidurnakčio. 

Eidami kartą gatve išgirdome viename name grojant ir dai- 
nuojant. Mandagiai pasiteiravome, ar galime valandėlę pasi- 
klausyti, nes domimės liaudies muzika. Mums buvo leista net 
atsinešti magnetofoną ir tas dainas įsirašyti. Profesorius, taip 
bent jis pats save pavadino, moko gabius muzikai žmones, ir 
todėl daugelyje šeimų muzikuojama. Mes patekome į turtin- 
gus namus pas malonius žmones, kurie po pamokos mus net 
pavaišino. 

Kitą dieną keliaudami užėjome La Krusą — urvinį kaimelį, 
kuriame visai nėra vandens. Bet ištroškusiems svečiams jò 
visuomet atsiranda. Jis stovi kiekviename name palei duris ir 
geriamas iš molinių ąsočių lygiai taip pat kaip vynas iš ilga- 
keklių grafinų. Nė vienas nepaliečia indo lūpomis. Pagal tem- 
peramentą ir mokėjimą pasirenkamas aukštis, iš kokio plonyte 
srovele į burną pilamas gėralas. Gražu pažiūrėti! O kiek juoko 
iš naujoko, kuris nepataiko į burną ir išsimaudo kaip po dušu! 

La Kruso gyventojai taip pat draugiški ir šnekūs. Čia retai 
kas svetimas užsuka, nes į kalnus kelių nėra. Mus apsupa vai: 
kai ir klausinėja, kur yra Vokietija. Pažadam juos nusivežti. 
Tada visas būrys užsimano keliauti į Vokietiją. Viena mergaitė 
giriasi, kad ji ispanė. Kiti vaikai šaiposi iš jos ir sako, kad vi- 
si jie kanariečiai. Mes nebuvome niekur girdėję, kad kanarie- 
čiai vadintų save ispanais. Mažylė buvo kilusį iš pusiasalio, 
kaip čia dažnai vadinama Ispanija. 

Virš La Kruso stūkso plikas kalnagūbris, kur vėjas verčia 
mus nuo kojų. Prie nuolatinio vėjo salose mes buvome jau 
pripratę, bet čia nebe vėjas, o pikta vėtra. Grumiamės su ja, 
o mums įkandin seka vaikai. 

— Jums čia negalima! — stengiamės perrėkti kaukiantį vėją. 

一 Galima,— šaukia jie.— Mes su jumis, į Vokietiją. 

Neišmanydami ką daryti, aiškinam, kad pajuokavom. Jie 
vis tiek veržiasi eiti kartu. Mane išmuša prakaitas. 

Kristobalas mėgina perkalbėti juos gražumu, vėliau piktu- 
mu ir pagaliau pagrasina rykštėmis. Tada vaikai pasiduoda ir 
atsilikę mosuoja rankomis. 

Mums buvo staigmena, kai sužinojom, kad Kristobalas ne- 
moka nei skaityti, nei rašyti. Dabar Ingrida kiekvieną laisvą 
valandėlę sėdi ir moko jį. Šešerius metus jis lankė mokyklą, 
o ko išmoko? 

一 Tai išskirtinis atvejis, — sako mums vienas vyras. 

Ne, deja, ne! Dažnai užsukame į mažą parduotuvę pajūry- 
je — atsigerti limonado, nusipirkti vaisių. Pardavėja ten skai- 
čiuoja popieriuje rašydama ne skaičius, o kryželius ir brūkš- 
nelius. Sutinkam ir daugiau žmonių, lankiusių mokyklą, bet ne- 
sugebančių net pasirašyti. Ir jaunos merginos negrabiai ke- 
verzoja savo pavardes ir glamžo sugadintus popierėlius, kol 
pagaliau užrašo savo adresus. 

Įdomu, kokios gi čia mokyklos. Vienai kitai nieko negali 
prikišti, bet matėme ir tokių, kurios panašios į viduramžių. 
Sykį į tą pajūrio parduotuviukę užsuko labai išdidus vyriškis 
ir nė nepasisveikinęs pareikalavo vandens. Išgėręs stiklinę, 
numetė ant stalo monetą ir išėjo, netaręs nė žodžio. Pasitei- 
raujam, kas tas keistuolis, ir išgirstam, kad tai mokyklos va- 
dovas. 

Štai ir vėl gavom įsitikinti, kad „aukštesnieji“ visuomenės 
sluoksniai šalinasi „žemesniųjų“. Kristobalas protingas vyrukas, 

daug laiko praleidęs su archeologais Ir kitais išsilavinusials 
žmonėmis, todėl nusimano apie istoriją. Jis mums pasakoja 
apie urvus ir kapus, lyg būtų skaitęs apie tai knygose ar gir- 
dėjęs muziejuose. 

Kartą pakrantėje sutikome vyriškį, kuris čia statosi namus. 
Jis palydėjo mus iki grupinių kapaviečių ir aiškino viską ki- 
taip negu Kristobalas. Šiaip jis malonus ir draugiškas, bet į 
Kristobalo pasakojimus tik ranka numojo. Žinoma, mokykloje 
jis išmoko daugiau negu mūsų draugas, ir fortūna jį gausiau 
apdovanojo, bet šį kartą teisus buvo Kristobalas, nes nepa- 
žįstamasis klydo. 

Kristobalu galima pasitikėti. Jeigu jis sako, kad šulinio gy- 
lis keturiasdešimt metrų, vadinasi, taip ir yra. Vandens ūkyje 
jis atlieka gręžimo ir sprogdinimo darbus, todėl neblogai nu- 
simano ir apie visą drėkinimo sistemą. Kanariečiai nuo seno 
garsėja kaip šio amato meistrai. Šaltinių bei lietaus vanduo su- 
renkamas į didžiules saugyklas, o iš ten grioveliais išvedžio- 
jamas po laukus. Moterys naudojasi šiuo vandeniu ir skalbia 
tuose grioveliuose baltinius. 

Kanalai bei saugyklos dažnai būna labai giliai po žeme. 

— Darbas ten apačioje gana pavojingas, — pasakoja Kris- 
tobalas. — Šachtose atsiranda dujų, kurios ne visuomet išeina 
per ventiliacijos vamzdžius. Be to, pasitaiko ir užgriuvimų. 
Kartą aš išsėdėjau tris dienas užverstas. 

— Ir vis dėlto tu nemeti šito darbo? — klausiame mes, 

— Kaip specialistas, ten aš gaunu šešis kartus daugiau ne- 
gu plantacijoje. Mūsų sąlygomis tai nemažas uždarbis. 

Kristobalas taip pat nusimano ir apie augalus. Dažnai rodo 
mums kokį lapą, vaisių, ar šiaip žolyną ir suvalgo jį čia pat 
mūsų akyse. Jis gali viską paaiškinti. Kartą nulupo skaisčiai 
raudoną kažkokios ypatingos rūšies kaktuso vaisių ir pasiūlė 
mums kaip vaistą, skatinantį kraujo apytaką. Baisi rūgštybė, 
o lūpos nusidažė tamsiai raudonai. „Vietoj lūpų dažų“, pasakė 
jis, dairydamasis ko nors naujo. 

Grupinės senųjų guančų kapavietės mums padarė didelį įs- 
"pūdį. Tiesą sakant, savo mirusiuosius guančai laidodavo urvuo- 
se. Ir greičiausiai vėlesni atėjūnai, įsimaišę tarp guančų, įve- 
dė šį naują laidojimo paprotį. 

Senieji kanariečiai, laidodami mirusiuosius, žiūrėjo amžiaus 
ir lyties. Didžiausios kapavietės centre vienas virš kito gulėjo 

karalius ir karalienė!, o aplink juos į paskutinę poilsio vietą 
buvo guldomi tik vyrai. Mirusiuosius stengtasi laidoti galvomis 
vienas į kitą, o karaliaus ir karalienės galvos atsuktos į šiaurę. 

Prie šių kapų nemažai akmeninių trobelių — tokių kaip vi- 
sur salose. Kai kurios iš jų buvo per metrą įleistos į žemę. 

Labai savotiškos buvo kanariečių teismo aikštės. Matėme 
teisėjų suolus ir žiūrovų vietas. Priešais teisėjų laiptus dar 
guli akmuo, ant kurio pasmerktasis myriop padėdavo galvą. 
Budelis, dažniausiai koks belaisvis, kurį visi guančai niekino, 
akmeniu sutraiškydavo nusikaltėliui galvą. 

Kadaise per gyvenvietę tekėjo sraunus upelis. Jis jau seniai 
išdžiūvęs. Vieta guančams čia buvo patogi, nes vienoje pusėje 
traukėsi derlingos žemės, o kitoje — plytėjo jūra. 

Kol triūsiame ir čaižomi vėjo piešiame eskizus, Kristobalas 
ieško akmeninių gremžtuvų, puodų šukių ir kaulų. Griuvėsiuo- 
se ir kapuose jis elgiasi labai atsargiai ir stengiasi nieko ne- 
sunaikinti. O juk nedaug kas iš gyventojų ir svetimšalių su- 
pranta, kokia didžiulė šių paminklų istorinė vertė. Po kelių 
dienų vėl čia atėję, radom kapus gerokai apgadintus. Gal tai 
padarė vaikai, žaisdami griuvėsiuose. O kapus reikėtų saugoti, 
nes visiems kanariečiams brangus guančų laikų atminimas, 
apie kurį byloja išlikusios legendos, urvai ir archeologiniai 
radiniai. 

Ispaniškas žodis „cueva“ reiškia urvą, bet kai mes per ke- 
lias savaites išlandžiojam šimtą ar du tokių „cueva“, nebeno- 
rime nė girdėti šio žodžio. Pavargom nuo urvų ir protestuo- 
jam, kai Kristobalas siūlo aplankyti dar keletą. 

Kasdien į savo pensioną parsinešam pilnas kišenes radinių, 
išfotografuotų juostų ir šūsnis prirašyto popieriaus. Didelės 
vertės tie mūsų radiniai neturi, bet mums liks kaip gražus 
prisiminimas. Liūdnai žvelgiam į išbalusius kadaise gyvenusių 
guančų kaulus. 

Kristobalas stovi ir džiaugiasi, kad mes taip rimtai viskuo 
domimės. Pagaliau jis pasiryžta ir atneša mums indų, kuriuos 
iki šiol tebevartojo namuose ir kurie taip panašūs į senųjų gu- 
ančų dirbinius. Jų amžius — keli šimtmečiai, jie pagaminti iš 
sudėtų viens ant kito molinių ritinėlių, nulygintų gremžtuvu. 


1 Senosios Gran Kanarijos kronikos byloja, kad prieš pat užkariaujant 
Ispanams salą valdė du karaliai. Todėl tiksliau būtų čia vartoti žodį va- 
das“, j 

Kas apsakys mūsų džiaugsmą! Paguldę šalia dabar jau išnyku- 
sių jūros sraigių kriaukles, kurios buvo dedamos mirusiems į 
kapą, ir apžiūrinėdami gremžtuvus bei šukes, puikiai įsivaiz- 
duojame tuos žmones, narsią tautą, kuri buvo taip žiauriai 
išnaikinta. 

Manau, kad verta pasklaidyti istoriją ir prisiminti, kas vyko 
bent prieš penkis šimtus metų. O gal ir prieš visą tūkstantį, 
nes niekas nežino, kada prasideda senųjų guančų istorija, Urvai 
ir kapai tyli, o ir vėjas nieko mums nesako, 


TAIP 
GYVENO 
GUANČAI 


Kuo labiau tyrinėjame kanariečių praeitį, tuo aiškesnis da- 
rosi mums guančų paveikslas. Iš miglotų tolimų šešėlių jie 
tampa tokiais pat žmonėmis, kaip ir mes, žmonėmis, kurie, 
rodos, galėtų vieną gražią dieną sugrįžti ir apsigyventi savo 
urvuose. Kartais mums dingojasi, kad jie tik trumpam aplei- 
do savo gyvenamuosius urvus. Štai mes stovime viename iš 
tokių urvų ir matome akmeninėje sienoje iškaltus trikampius, 
kadaise baltai dažytus, o dabar beveik visai nublukusius. Ką 
reiškia tie ženklai? Mes nežinome. 

Urvo gilumoje aptinkame gultą, šalia jo — nišą, matyt, čia 
taip pat buvo miegama. Šviesa krinta pro angą ir dingsta kam- 
puose bei tolimesniuose urvuose. Prasispraudę siaura landa, 
žibintuvėliu apsišviečiam žemus, kur ne kur išplėstus būstus. 

Tokiuose urvuose nesunku apsirikti. Esama patalpų, kuriose 
visai neseniai dar gyveno žmonės ir paliko geležinių įrankių 
pėdsakų. Galimas daiktas, kad kadaise čia gyveno ir guančai, 
tik anų laikų nėra nė žymės. Vėlesni gyventojai paliko aiš- 
kius pėdsakus. 

Guančų ženklai seni, netaisyklingi, įkirsti buku įrankiu. Jie 
neturėjo metalinių įnagių, naudojo tik akmenį ir medį, ir ne- 
galėjo nugludinti sienų urvuose kaip vėlesni gyventojai. Įsi- 
kurdavo tokiuose urvuose, kokiųs rasdavo. -Tik šiek tiek pri- 

dėdavo ranką, norėdami, kad būtų jaukiau. Kadangi laikė ož- 
kų bandas, tai būstus išklodavo kailiais. 

Gyveno guančai ne vien tik urvuose, bet ir pačių statytuose 
antžeminiuose ar įleistuose į žemę nameliuose, kuriuos dengė 
velėna, šiaudais arba palmių lapais. Jie meistriškai dėdavo 
akmenį ant akmens ir apsieidavo be jokio skiedinio. Toks 
statymo būdas išlikęs kai kuriose salų vietose iki šiol, o tie 
jų nameliai taip puikiai dera prie akmenuoto reljefo, kad iš 
tolo sunku ir įžiūrėti. 

Kai kur namai taip arti vienas kito, kad keletas telpa po 
bendru stogu, o Iero saloje, sako, buvę net didelių namų, ku- 
riuose kartu gyvenusios kelios šeimos. 

Jau anuomet būta stambesnių gyvenviečių, kuriose gyveno 
valdovai ir karaliai, nors šiaip guančai kūrėsi pavieniui. Dau- 
gumas paprastų žmonių turėjo vienus namus kalnuose, kitus — 
pakrantėje, taip lengviau būdavo dirbti žemę ir žvejoti. Pri- 
klausomai nuo metų laiko jie ir gyvendavo kalnuose ar pa- 
jūryje. Labiausiai jie mėgdavo įsikurti kuo arčiau gėlo van- 
dens. 

Klestėjo žuvininkystė. Išplaukę su deglais naktį, stambes- 
nes žuvis jie užmušdavo ar nusmeigdavo su žeberklais, o 
smulkesnes gaudydavo tinklais. Taip pat meškeriodavo su kau- 
liniais kabliukais. 

Reikia pasakyti, kad guančai buvo puikūs plaukikai. Plauk- 
dami jie suvarydavo žuvis į užutekius. 

Iš medžiojamų gyvūnų salose buvo tik laukinių balandžių ir 
Įvairaus didumo driežų, o mano manymu, guančai, kaip ir da- 
bartiniai salų gyventojai, visus medžiojamus žvėrelius nudob- 
davo akmenimis. Pilkšvai žalias kanarėles, kurios tuomet sa- 
lose skraidydavo dideliais pulkais, jie taip kone išnaikino. 

Pietų Amerikoje man teko matyti, kaip indėnų vaikai, no- 
rėdami pademonstruoti savo taiklumą, mėto į paukščius ak- 
menis. Kaip jie didžiuodavosi, numušę iš būrio kokį kolibrį! 

Guančai buvo narsūs kariai, ir pratyboms jiems reikėjo ju- 
dančių taikinių. Kiekvienas mestas akmuo turėdavo pataikyti. 
Tai savo kailiu patyrė laukiniai žvėrys. 

Antra vertus, gyvulių skerdimas buvo laikomas negarbingų 
darbu, ir net skurdžiai jo vengdavo. Tai darė mėsininkai, kų- 
rie eidavo per Žmones, 

Be mėsininkų, buvo ir kitokių amatininkų: odininkų, mūri- 
ninkų, dailidžių, pirklių. Amatininkai buvo ir balzamuotojai, 
nes mirusieji, kaip .jau sakyta, buvo balzamuojami, o mumijos 
laidojamos urvuose arba bendrose kapavietėse. 

Bet beveik visus šiuos darbus sugebėjo atlikti ir kiti gy- 
ventojai, ne vien amatininkai. Labai sumaniai jie išdirbdavo 
odas ir kailius, siūdavo drabužius ir lipdė molinius indus. 
Naudojo gamtinius dažus, jais dažė namus ir net patys save — 
odą tatuiruodavo specialiais antspaudais. 

Pasak senųjų istorikų, guančai — visų pirma tie, kurie gy- 
veno Lansarotės ir Fuerteventūros salose — neturėjo ugnies ir 
valgydavo žalią maistą. Tačiau iš kitų šaltinių žinoma, kad 
per šventes jie vaišindavosi ožkos kepsniu. Mes patys Las 
Palme esam radę po puriu žemės sluoksniu medžio anglių, be 
abejonės išlikusių nuo guančų laikų. Be to, salose daug vul- 
kanų, kurie kartkarčiais išsiverždavo ir kurių karštis vietomis 
išlikęs iki šiol. Vadinasi, žmonės vis dėlto turėjo ugnį ir ja 
naudojosi. 

Kaimo gyventojai, taigi didesnė guančų dalis, turėjo gau- 
sias ožkų bandas, laikė avis ir kiaules. Iš pieno suko sviestą: 
pienas būdavo supilamas į odinį maišą, kuris pririšamas su 
virve lauke po medžiu arba kambario palubėje ir tol siūbuo- 
jamas, kol susisukdavo sviestas. 

Guančai sėjo miežius, žirnius ir pupas, atrodo, kad ir kvie- 
čius bei avižas. Augino įvairias daržoves. Pagrindinis jų mais- 
tas buvo „gofijo“ — rupūs miltai, į kuriuos primaišius vaisių, 
pieno ar medaus buvo taisomi skaniausi patiekalai. Bėgo šimt- 
mečiai, o „gofijo“ išliko ir šiandien tebėra svarbiausias kana- 
riečių maisto produktas. Dabar šiam patiekalui naudojami ku- 
kurūzų miltai. 

Jau anais laikais salose netrūko vaisių, pirmoj vietoj tik- 
riausiai buvo figos. Dėl gero maisto ir sveiko gyvenimo būdo 
guančai gyvendavo ilgai — šimtamečiai žmonės čia nebuvo jo- 
kia retenybė. Kronikos pasakoja apie dar senesnius žmones 
ir apie vieną vyriškį, kuris šimto keturiasdešimt dvejų metų 
antrą kartą vedęs ir susilaukęs sūnaus. 

Guančai buvo augūs, stotingi. Savo kaštoniniais ir gelsvais 
plaukais jie panėšėjo į šiauriečius. Moterys buvo gražios ir 
grakščios. 

Drabužiams jie naudodavo minkštai išdirbtus ožkų kailius. 
Kailius ir odas susiūdavo plonytėmis sausgyslėmis ar susuk- 
tais plaušais. Siuvimo ylas gamindavosi iš ožkų kaulų. Ant 
galvos nešiojo kepures, pintas iš palmės plaušų ar megztas 
iš ožkų ir avių vilnų. Nors buvo įprasta drabužiais dengti 
visą kūną, tačiau kai kur vyrai ir moterys vaikščiodavo nuogi 
iki pusės. Avėjo sandalais iš ožkų odos. 

Iš senų šaltinių žinoma, kad guančai galėjo turėti po ke- 
lias žmonas, bet vėlgi visur pabrėžiama jų griežta moralė ir 
pavyzdinga vienpatystė. Kronikose rasime ir daugiau prieš- 
taravimų. 

Taip pat ir apie guančų kilmę nemažai rašyta ir spėliota. 
Kadangi jie atrodė kaip vikingai, tai manyta, jog jų protė- 
vynė yra šiaurės kraštai. Betgi šiauriečiai visada buvo jūrei- 
viai ir palaikė ryšius su gimtąja žeme, o guančų jūra ne- 
traukė. 

Ir vis dėlto kadaise jie atkeliavo į salas! Ne, nebūtinai, sa- 
ko kiti — jei egzistavo Atlantida, jie galėjo būti paskutiniai 
Atlantidos gyventojai. 

Tėvas ir sūnus Lejeriai karštai įrodinėjo germanišką guančų 
kilmę. Ne vikingus jie laiko pirmaisiais salų gyventojais, bet 
vandalus, kurių pėdsakai veda iki Afrikos. 

Dabar vyrauja nuomonė, kad guančai giminingi berberams 
ir yra Vakarų Azijoj, Šiaurės Afrikoj ir Europoj plačiai pa- 
plitusios kromanjoniečių rasės palikuoniai. Tai buvo aukšta- 
ūgiai, šviesiaodžiai, pailgagalviai ir daugiau ar mažiau švie- 
siaplaukiai žmonės. Ir ne vien guančų skeletai, bct ir jų neo- 
lito, taigi akmens amžiaus, kultūra, sieja juos su kromanjo- 
niečiais. 

Ir guančų kalba artima Šiaurės Afrikos kalboms, tarp jų 
ir berberų galima rasti ir daugiau bendrų bruožų. Kada jie 
atsikraustė į Kanarų salas, sunku nustatyti. Manoma, kad po 
jų dar bent du kartus į salas buvo atsikėlusios visai kitokios 
gentys. Viso to aprašinėjimas per toli mus nuvestų. 

Šiaip ar taip, kanariečiai yra savito tipo žmonės, nors vie- 
ningos tautos nesudaro. Jie gyveno septyniose salose ir buvo 
susiskaldę į tiek pat atskirų grupių. Teritorinis uždarumas juos 
atskyrė vienus nuo kitų ir net pavertė priešais. Pagaliau, ne- 
turėdami savo valstybės, jie buvo bejėgiai prieš grobikiškus 
užkariautojų kėslus, 

Nors salose viešpatavo savotiška monarchija, žmonės turėjo 
daug teisių, o karaliai ir kunigaikščiai valdė švelniai, sutin- 
kamai su guančų mentalitetu. Žodis „guarnateme“ reiškia ka- 
ralius, bet čia labiau tiktų žodis „vadas“, nes guančų karaliai 
iš esmės skyrėsi nuo europiečių karalių. 

Pirmas žmogus po karaliaus buvo faikajus — vyriausias tei- 
sėjas ir žynys. Jam buvo pavaldūs kunigaikščiai, taip pat 
ir vienuolynuose auklėjamos mergaitės, kurios, sulaukusios 
dvidešimties metų, arba ištekėdavo, arba vėliau tapdavo ves- 
talėmis. 

Kiekvienas karalius turėdavo seniūnų tarybą. Karalius ne 
visuomet būdavo vienintelis valdovas, viršesnis buvo jo pirm- 
takas, jau miręs karalius. Kartais net žmona naudojosi dides- 
ne valdžia už jį, nes apskritai moteriai buvo rodoma didelė 
pagarba. 

Moterys guančų gyvenime vaidino didelį vaidmenį. Ir nors 
vyrai anaiptol nebuvo abejingi savo gražuolėms, galėjo susi- 
laukti net mirties bausmės, jei nuošalesnėse vietose išdrįsdavo 
bent pažvelgti į moterį. Berniukams jau nuo lopšio buvo skie- 
pijama pagarba moteriai. Sutikus moterį, reikėjo nusisukti ar- 
ba laukti, kol ji užkalbins. Vyrui žiūrėti į dirbančią moterį 
buvo tolygu ją įžeisti. 

Šiuo pagarbos įstatymu mergaitės ir moterys galėjo viso- 
keriopai naudotis. Galėjo vyrams lengvai atkeršyti, bet ir 
savo santykius su jais galėjo rikiuoti taip, kaip joms patiko. 
Tas įstatymas galiojo ir kaimietei, kunigaikštienei ar kara 
lienei. | | 

Nors guančų istorijoj yra buvę moterų absoliučių valdovių, 
vis dėlto nė viena iš jų nesinaudojo savo valdžia taip kaip 
Kastilijos Izabelė, Anglijos Elžbieta arba Katarina Mediči, jau 
nekalbant apie tai, kad nevaldė tokių turtų kaip šios kara- 
lienės. 

Guančai neturėjo pinigų. Ir apie auksą nebuvo girdėję. Vi- 
sas jų turtas buvo ožkų banda. O žemė priklausė tiems, kurie 
ją dirbo. 

Tačiau salose egzistavo sienos. Toje pačioje saloje galėjo 
būti dvi karalystės, ir vargas tam kunigaikščiui ar valstiečiui, 

kuris pažeisdavo tas sienas. Guančai mokėjo ginti savo teisės 
ir nevengė ginčų. 

Savo būdu jie panėšėjo į dar iki šiol išlikusias laukines 
tauteles — tai buvo geraširdžiai, nors greit užsiplieskiantys, 
atkaklūs ir narsūs žmonės. Jie mėgo linksmintis ir pasitikėjo 
savo jėga. 

Kiekvienas vyras, mokantis mėtyti akmenį ir kovoti lazda, 
buvo laikomas kariu. Pasigirdus mūšio signalui, jie skubiai 
rinkdavosi į būrius. Prireikus kaudavosi net moterys, o kai 
juos vėliau užpuolė ispanai, moterys pačios smaugdavo kūdi- 
kius arba šokdavo su jais į bedugnę, kad tik nepatektų į 
vergiją. 

Guančų vyrai buvo atletiškai sudėti, vikriai laipiojo stačio- 
mis uolomis ir vien savo malonumui tampė medžių kamienus 
į aukščiausias viršukalnės. Su ilgomis kartimis jie šokinėjo 
"per griovius ir tarpeklius. 

Dėl mankštos jie šaukdavo vienas kitą į dvikovą. Priešinin- 
kai susitikdavo sutartoj vietoj, apmėtydavo vienas kitą ak- 
menimis, nuo kurių mokėjo vikriai išsisukti, tada imdavo 
kautis lazdomis ir pagaliau grumtis kaktomušomis, stengda- 
miesi sužeisti vienas kitą aštriabriauniais akmenimis. Kai tik 
kova darydavosi pavojinga, nutraukdavo ją ir susitaikyda- 
vo — jei buvo galynėjamasi susiginčijus. 

Taip guančai spręsdavo smulkius nesutarimus, bet ir vieša- 
me teisme galėjo reikalauti dvikovos, tokios kaip senųjų is- 
landų holmgango, kuris beveik visuomet baigdavosi vieno 
priešininko mirtimi. 

Už didelį nusikaltimą mirties bausme būdavo baudžiamas ne 
pats nusikaltėlis, o jo mylimiausias giminaitis, kad nusikaltė- 
lis visą gyvenimą graužtųsi dėl jo mirties. 

Tie, kurie laikė guančus laimingais, rėmėsi vien spėlioji- 
mais. Senieji filosofai pasitikėjo liudijimais kitų žmonių, ku- 
rie irgi ne ką žinojo, taip ir paplito legenda, kad guaunčai esą 
Nojaus anūkai. 

Plinijus pasakoja apie liūdnesnį įvykį: po nepavykusio vie- 
nos engiamos afrikiečių genties maišto romėnai išpjovę mMaiš- 
tininkams liežuvius ir ištrėmę juos į Kanarų salas. Šių neby- 

lių tėvų vaikai, neturėdami pavyzdžio, kūrė savo kalbą, o 
patys tėvai greitai išmokę susikalbėti švilpimu. 

Kad ir iš kur guančai būtų atkeliavę, būtų galėję sau 
gyventi taikiai ir be rūpesčių. Klimatas buvo palankus, salos 
nepaprastai. derlingos, o Europa ir kiti neramūs Afrikos bei 
Rytų . kraštai labai toli. Be to, jie buvo gana laisvi Ir nemo- 
kėjo savo valdovams duoklės. Kunigaikščiai ir karaliai patys 
turėjo rūpintis savo gerove. Nei valstiečiai, nei amatininkai, 
nei žvejai neduodavo jiems jokios dalies. Taigi valdovai gy- 
‘veno iš savo triūso ir iš valdinių dovanų. 

Gobšumas šiems žmonėms buvo svetimas. Jie rengėsi ožkų 
kailiais, įrankius ir ginklus gaminosi iš akmenų, o kaip puoš- 
menas nešiojo spalvingas plunksnas, kriaukles ir nugludintus 
akmenėlius. Pragyvendavo ilgą amžių, buvo sveiki ir turėjo 
daug vaikų. Vadinasi, turėjo viską, kad galėtų būti laimingi. 
Ir vis dėlto laimės jie nepatyrė, nes labai jau mėgo vaidus. 
Kartkartėmis užpuldavo gretimas salas ir parsiveždavo iš ten 
moterų bei vergų. 

Nors turėjo kanojas Ir plaukdavo jomis į kaimynines sa- 
las, bet tikrais jūrininkais nebuvo. O ispanų, portugalų ir 
normanų jūreivystė vis tobulėjo. Dideli laivai atplaukdavo ir 
nuo Afrikos krantų. Jūrų piratai seniai žinojo apie Kanarų 
salas, tad nenuostabu, kad vieną dieną jie čia išlipo ir už- 
puolė pakrantės gyventojus. Taip į vergų rinkas pateko aukš- 
ti, stiprūs ir protingi kanariečiai ir jų moterys, kurių grožis 
traukė akį. 

Vis dažniau salose ėmė aidėti šaižūs švilpesiai, šaukiantys 
į mūšį, bet piratai būdavo greitesni, slapta prisėlindavo prie 
kranto ir netikėtai užpuldavo laukuose dirbančius vyrus, mo- 
teris ir vaikus. Kol atskubėdavo guančų kariai, piratai jau bū- 
davo pakėlę bures ir pasprukę. 

Guancai turėdavo daug vaikų, tad, nieko nepaisant, gyven- 
tojų skaičius didėjo. Deja, ilgainiui vaikų ėmė mažėti, mažė- 
jo ir gyventojų. Ypač šiaurinėse Lansarotės ir Fuerteventūros 
salose. Tris šimtus metų guančai kariavo su piratais, bet ka- 
rai salų gyventojų nesuartino, jie netapo vieninga tauta, ko- 
kia būtų galėję tapti, 

ŽANAS 
DE BETENKURAS 


Jis buvo normanas iš senos kilmingos šeimos. Greičiausiai 
jo gražuolė žmona iš diu Fauelio giminės daug prisidėjo prie 
to, kad vyras imtų siekti. garbės ir žūt būt pelnytų nemirtingą 
šlovę. 

Jis pasiryžo apkrikštyti pagonis, susikrauti turtų ir prisil- 
grobti vergų. Taigi, lydimas nuotykių ištroškusių draugų, 
dviejų dvasininkų ir narsių karių, jis sėdo į laivą. 

Betenkuras patraukė ieškoti Kanarų salų, kurios pagal gan- 
dus turėjo būti kažkur netoli Afrikos krantų. Puikiausiai nu- 
siteikęs, jis išplaukė iš tėvynės pietų kryptimi ir pakeliui 
užsuko į Kadisą, kur jo laive kilo pirmasis maištas. Maišti- 
ninkus teko išsodinti į krantą, o drauge palikti namie ir gra- 
žuolę žmoną, kuri jau po tos trumpos kelionės nebenorėjo nė 
girdėti apie jūreivišką gyvenimą. 

Tėvynėje Betenkurą mažai kas rėmė, todėl jis palaikė ry- 
šius su ispanais. O ispanams labai rūpėjo užkariauti Kanarų 
salas, nes iš ten jie ketino puldinėti ir niokoti Afriką. Juo- 
dajame žemyne jie tikėjosi rasią aukso ir kitokių turtų. 

Iš Kadiso Betenkuras tęsė savo žygį. Vėjas buvo palankus, 
ir jau penktą kelionės dieną jis išvydo šiaurines Kanarų sa- 
leles 一 Alegransa，Montana Klarą ir Grasiosą. Šios salos tokios 
mažytės, kad nei anuomet, nei šiandien nevaidina jokio vaid- 
mens. Vis dėlto Betenkuras pasinaudojo Grasiosa kaip plac- 
darmu Lansarotės puolimui. Visa tai vyko 1402 metų gegužės 
mėnesį, o po devyniasdešimties metų Kolumbas atrado Ame- 
riką. 

Tolesni ivykiai Kanarų salose analogiški ispanų užkariavi- 
mams Amerikoje. Genujietis Kristupas Kolumbas išplaukė, pa- 
vestas ispanų, ir antrąkart atrado Ameriką, nes prieš penkis 
šimtus metų čia jau buvo išsikėlę vikingai. Kolumbas atvėrė 
ispanams kelią, o už vėlesnius žiaurumus, ypač ispano Fran- 
sisko Pisaro darbus, jo kaltinti negalima. 

Betenkuras buvo normanas, bet keliaudavo irgi Ispanijos 
karaliaus įgaliotas, ir nors žiauriai plėšikavo salose, tie, kurie 
atėjo po jo, buvo dar žiauresni. 

Norint susidoroti su Lansarotės gyventojais, nereikėjo būti 
didvyriu. Kiekvienam piratuį iki šiol pavykdavo netikėtai 

užpuolus įveikti kanariečius vyrus bei moteris ir išsivežti juos 
į vergų rinkas. Betenkuras buvo ne paprastas piratas, o ba- 
joras, atsivežęs kilmingų draugų, du šimtus kovose užgrūdintų 
karių ir aštuoniasdešimt jūreivių. Jis nė nemanė pasitenkinti 
vergų pardavinėjimu, jam rūpėjo pavergti salą ir pasiglemžti 
joje viską. Todėl jis nusprendė įskiepyti kanariečiams naują 
tikėjimą — krikščionių religiją. Abu dvasininkai, kurie jį ly- 
dėjo, su džiaugsmu nešė išganytojo kryžių per vyrų, moterų 
ir vaikų lavonus, o jų įpėdiniai perėmė tą kryžių ištisam šimt- 
mečiui ir skurdino kraštą bei kėlė siaubą jo gyventojams. 

Jei dar kartą pažvelgsime į Amerikos praeitį, tai 1532 me- 
tų lapkričio 16 dieną pamatysime plėšrųjį Fransiską Pisarą su 
savo dvasios tėvu Visente de Valverde, šešiasdešimt septy- 
niais raiteliais, aštuoniasdešimt septyniais pėstininkais, dvide- 
šimčia šaulių ir dviem mažom patrankom stovintį nedideliame 
Kachamarkos mieste priešais inkų valdovą Atahualpą ir jo 
tris tūkstančius ištikimųjų. Inkas mandagiai priėmė svetim- 
šalius įsibrovėlius, bet liepė paklausti Pisarą: „Ko jums čia 
reikia? Man buvo papasakota, kad pakeliui pas mane jūs iš- 
žudėte daug mano valdinių ir apiplėšėt jų namus." 

Į priekį išėjo Visentė de Valverdė ir parodė jam bibliją. 
Jis ėmė kalbėti apie viešpaties gerumą, apie išganytoją Jėzų 
Kristų ir apie ispanų galybę. 

Atahualpa mažai ką suprato iš jo kalbos. Jis paėmė bibliją 
iš vienuolio rankų, bet skaityti nemokėjo, tad numetė ją ant 
žemės. 

Valverdė atsigręžė į ispanus ir suriko: „Jis išniekino bibli- 
ją! Pulkite šiuos pagonis ir žudykite! Dievas jums atleis!“ 

Didžioji inkų karalystė buvo sunaikinta, valdovai išžudyti, 
saujelė likusių gyventojų paversta vergais. Pisaras buvo šlo- 
vinamas kaip nugalėtojas, o Valverdė tapo garbingų vyskupu. 

Kai Betenkuras, atsidūręs Grasiosoj, pradėjo savo žygius, 
jis nė nenutuokė, kuo tai baigsis. Bet juk ir Kolumbas nenu- 
jautė, kokios bus jo atradimo pasekmės. 

Ir vis dėlto Betenkuro negalima lyginti su Kolumbu, nes 
jis aiškiai žinojo, kur plaukia ir ko trokšta — valdytį Kanarų 
salas. 

Savo tikslą jis manė pasieksiąs švelnumu. Dėl šio ketinimo 
jis atrodo geresnis negu jo žiaurūs bandžiai, kurie negailėjo 
nei salų gyventojų, nei savo žmonių gyvybių. 

Betenkuras nesiruošė ilgesnį laiką pasilikti Grasiosojė. Jo 
kilmingi draugai troško nuotykių, o nedidelei įgulai išlaikyti 
reikėjo aibės maisto ir pinigų. Taigi buvo nutarta pasižvalgy- 
ti po Lansarotę ir paieškoti mėsos. 

Tai buvo nesunku. Visose salose ganėsi didelės ožkų ban- 
dos. Jas reikėjo tik sugauti ir parsivaryti į stovyklą. 

Lansarotiečiai nežinojo, kaip elgtis su ta nemaža kariauna. 
Jie tuoj pat pamatė, kad šį kartą susidūrė ne su saujele piratų, 
kurie staiga pasirodo ir vėl dingsta. Vien dėl dažnų ožkų va- 
gysčių jie dar nelaikė svetimšalių priešais. Mat pažinojo vieną 
svetimšalį, kuris nieko bloga nepadarė. 

Tas svetimšalis buvo portugalų jūreivis Avendanchas, audros 
priverstas išsilaipinti Lansarotėje. Jis neturėjo piktų kėslų, ir 
guančai maloniai priėmė jį, jo įgulą ir ilgą laiką jais rūpinosi. 
Avendanchas buvo dažnas svečias Lansarotės karaliaus Sonsa- 
mos rūmuose, įsimylėjo jo žmoną ir paliko jai prisiminimui 
dukrą, kuri suvaidino garbingą vaidmenį salos istorijoje. 

Ir Betenkuras elgėsi kaip taikus žmogus. Nusiuntė pas gu- 
ančus pasiuntinius, siūlydamas gyventi taikoje ir prekiauti, o 
kol guančai tarėsi, jis Lansarotės įlankoje kuo skubiau pasistatė 
įtvirtinimus. 

Guančai negalėjo nuspręsti, ką atsakyti svetimšaliams. Vieni 
norėjo karo, kiti — ramybės ir taikos. Bet po ankstesnių puldi- 
nėjimų jie buvo taip nusilpę, kad turėjo tik tris šimtus karių. 
Su tokiu būreliu nebūtų nugalėję atėjūnų. Be to, jų ginklai te- 
buvo akmenys ir lazdos, o anie turėjo lankus, strėles, ietis, 
skydus ir patrankas. 

Viską nulėmė Betenkuro švelnumas. Guančai susirinko ir 
padėjo prancūzams statyti fortą, kai kurie net apsikrikštijo. 

Lansarotiečiai buvo neturtingi, ir Betenkuras, įdėjęs į šį žygį 
daug pinigų, negalėjo tikėtis čia pelno. Tiesa, vergų rinkose 
kanariečiai buvo vertinami, bet apkrikštytus pardavinėti bu- 
vo draudžiama. Betenkurui teko atsisakyti vergų prekybos, ir 
jis nusprendė pasižvalgyti kaimyninėje saloje. Ji buvo visai 
čia pat ir gerai nuo kalnų matyti. 

Ten jis ir patraukė vieną dieną su savo įgula. Lig šiol sala 
buvo vadinama Kaprarija, prancūzai ją pavadino Forte aven- 
ture (Didysis nuotykis), taip atsirado Fuerteventūra, 

Apie tai, kas atsitiko saloje po Betenkuro atvykimo, kro- 
nikos pasakoja labai įvairiai. Šiaip ar taip, žymesnių kovų čia 
nebuvo, ir šis užkariavimas prancūzams nieko nedavė. Dėl to 
įgula ėmė maištauti, reikalavo grįžti namo. Betenkuras išplaukė 
atgal į Ispaniją, tikėdamasis ten gauti naujos paramos, 


INTRIGOS 
IR IŠDAVYSTĖ 


Tris mėnesius sugaišęs Lansarotėje ir Fuerteventūroje Be- 
tenkuras paliko Kanarų salas, savo vietininku Lansarotėj pas- 
kyręs Gadiferį. Rubikono forte liko daug jo bendražygių, tarp 
jų ir toks Bernevalis, kuris iš šio avantiūristinio žygio į salas 
tikėjosi didelių turtų, o dabar tegalvojo, kaip bent šį tą iš jo 
išpešti. 

Kartą Gadiferui su dešimčia vyrų išplaukus gaudyti ruo- 
nių ir žvejoti, Lansarotėj nuleido inkarą ispanų laivas, kurio 
kapitonas ketino čia prisigrobti vergų. Salos gyventojai pajuto 
pavojų, prisiminė susitarimą su Betenkuru ir kreipėsi į Rubi- 
kono fortą pagalbos. 

Bernevalis neva sutiko padėti, o pats slapčia .Susimoke su 
atvykėliu kapitonu ir atidavė piratams ne tik guančus, bet 
priedo ir visą Rubikono fortą. 

Sugrįžęs Gadiferis rado tik griuvėsius ir nuniokotą pakrantę. 
Bernevalis su savo bendrais paspruko ir, žinoma, išsivežė vi- 
sus sugautuosius guančus ir forte buvusias moteris. 

Tokia išdavystė supykino lansarotiečius. Karalius Vadarfija 
vis dar buvo ištikimas Betenkurui, bet salos gyventojai ėmė 
bruzdėti ir remti maištininką Ašę. Tas Ašė buvo karaliaus gi- 
minaitis. Jis ketino nušalinti valdovą, pasiskelbti karaliumi ir 
išvyti svetimšalius. Pirmiausiai jis susidėjo su Gadiferiu ir su- 
kurstė jį prieš Vadarfiją. Gadiferiui pavyko klasta užpulti ir 
suimti karalių. Tačiau Vadarfija pabėgo iš forto ir įsakė nu- 
žudyti savo priešininką Ašę. 

Tada Lansarotėje kilo karas iš pasalų. Prancūzų ginklai buvo 
žymiai pranašesni už salos gyventojų, bet guančai smogdavo 

jiems netikėtai, kaip perkūnas iš giedro dangaus — apmėtydavo 
akmenimis ir vėl išnykdavo kalnuose. Nuostolių turėjo ir 
vieni, ir kiti. 

Rubikono fortas buvo atstatytas, bet už jo sienų viešpata- 
vo badas ir neviltis. Betenkuras atsiuntė iš Ispanijos maisto ir 
penkiasdešimt vyrų forto pastiprinimui, bet tai buvo tik lašas 
vargo jūroje. 

Pagaliau atplaukė ir pats Betenkuras. Jis atkūrė taiką, vėl 
užmezgė gerus santykius su Vadarfija ir jo tauta. Visi lansaro- 
tiečiai apsikrikštijo, o karalius nuo šiol ėmė vadintis Liud- 
viku. 

Guančai kovojo riteriškiau negu prancūzai ir ispanai. Jie 
niekuomet nepakeldavo rankos prieš belaisvius ar vaikus. Be- 
laisvius po kurio laiko net visai paleisdavo. Po mūšio su pik: 
čiausiais priešais elgdavosi kaip su draugais. Ką pažadėję, vi- 
suomet tesėdavo, o prisiekę ištikimybę Betenkurui, aklai juo 
pasitikėjo. Tokie buvo ne vien lansarotiečiai, bet visi Kanarų 
salų gyventojai. Todėl tik pakrikštijus ir patraukus savo pu- 
sėn guančus, ispanams pavyko pavergti visus kanariečius. 

Betenkurui rūpėjo turtingoji Fuerteventūra, nes pirmasis 
žygis į šią salą jam nenusisekė. Antrą kartą mėginant įžengti 
į salą, teko suremti ginklus. Nieko nelaukdami, guančai patys 
puolė su baisia jėga. Betenkuras buvo pasiryžęs nugalėti vie- 
nas, bet dabar prieš šią armiją turėjo pasitelkti ir lansarotiečius. 
Guančai stojo į kovą su guančais, tik lansarotiečiai buvo gin- 
kluoti prancūzų ir ispanų ginklais. Taigi nieko nuostabaus, kad 
jie laimėjo, Fuerteventūrą užgrobė ispanai. Trys tūkstančiai 
salos karių pasidavė. Gyventojai priėmė krikštą ir taip išvengė 
vergijos. 

Betenkuras tapo abiejų salų valdovu ir neoficialiu Kanarų 
salų karaliumi. Tikrasis valdovas buvo Ispanijos karalius. 

Betenkuras buvo tikras prancūzas, todėl kaip galėdamas sten- 
gėsi susilpninti ispanų įtaką saloje. Jis dar ne kartą plaukė į 
tėvynę Normandiją, ketindamas prisivilioti į salas įtakingų 
žmonių, parsikviesti prancūzų amatininkų ir kareivių. 

Prancūzijoje ir Ispanijoje Betenkuras buvo garbstomas kaip 
didvyris, o tai labai patiko jo gražuolei žmonai. Bet ji nė už 
ką nenorėjo lydėti vyro į tą „barbarų“ kraštą. Ji mėgavosi 
vyro šlove, ir jai užteko tų guančų, kuriuos Betenkuras buvo 
atvežęs į Ispaniją. 

Visi Betenkura atlydėję kanariečiai buvo karališkos kilmės. 
Jie smalsiai žvalgėsi šiame naujame pasaulyje ir per gana 
trumpą laiką prisitaikė prie ispaniško gyvenimo sąlygų, net 
atsisakė savo tikrųjų vardų. Nepaprastai greitai išmoko jiems 
visai svetimą kalbą, taip pat skaityti ir rašyti. Daugelis pra- 
siskynė kelią net į aukštesnius postus, ir nežinančiam sunku 
būdavo atskirti juos nuo ispanų. Jie susituokė su ispanėmis ir 
taip pagreitino kanarietiškų papročių išnykimą ir abiejų tautų 
susimaišymą. Prie to prisidėjo ir prancūzai — jie mielai imdavo 
į žmonas gražias kanarietes moteris. 

O Betenkuras turėjo rūpesčių. Ispanijoje jam daug kas pa- 
vydėjo. Portugalai nenorėjo pripažinti ispanų valdžios salose 
ir ėmė patys jas puldinėti. Pelnas, kurį Betenkuras gaudavo iš 
savo valdų, nebuvo vertas nei pastangų, nei išlaidų. Reikėjo 
pavergti kitas salas ir įsigyti tikrų turtų. Ispanų karalius laukė 
iš jo skambančiųjų. 

Ir štai Betenkuras, prisikvietęs geriausių savo bičiulių iš 
Normandijos, išplaukė užkariauti likusių salų. 

— Cha, vaikų žaidimas! — džiūgavo prancūzai, matydami 
savo įspūdingą kariauną. Tačiau Betenkuras įspėjo, kas jų lau- 
kia Gran Kanarijoje. 

— Tai nebus vaikų žaidimas, — aiškino jis rimtai, — ten mūsų 
laukia dešimt tūkstančių karių, ir beveik visi jie aukštos kil- 
mės. 

Iš tikrųjų jų laukė aštuoniolika tūkstančių karių. 


BETENKURAS 
IŠDAVIKAS 


Gran Kanarijoje atvykėliai patyrė tokį pralaimėjimą, kad 
visą amžių jo nepamiršo. Kanariečiai stojo į žūtbūtinį mūšį, iš 
pradžių apsimetė sprunką, norėdami išsklaidyti tūkstantinę Be- 
tenkuro armiją. Kai tas jiems pavyko, puolė ir smogė pran- 
cūzams bei ispanams triuškinantį smūgį. Atėjūnai, panikos 
apimti, pasitraukė į pakrantę ir sėdo į laivus, bet šimtai jų Žu- 
vo ir liko Kanarijoje. _ 

Tuomet įniršę nuotykių ieškotojai pasuko į Palmos salą, bet 
ir ten juos ištiko toks pat likimas. Apie Tenerifės puolimą 

nebuvo ko nė kalbėti, mat tenykščiai guančai buvo laikomi 
pačiais narsiausiais visame salyne. 

Betenkurą apėmė neviltis. Su juo atplaukė daugybė nauja- 
kurių, kuriems buvo pažadėta žemė, gyvuliai, geras gyvenimas. 
Reikėjo ką nors daryti, norint išvengti maišto. Iki šiol kas 
žingsnis jų laukė nusivylimai — užuot įsigiję žemių, neteko 
gyvybių. 

Į Gomerą! Toks buvo naujas „kursas. Šioje saloje prieš tris- 
dešimtį metų buvo apsistojęs Ferdinandas de Kastras. Jis gra- 
žiai sugyveno su vietiniais žmonėmis, jo dvasininkui net buvo 
pavykę pakrikštyti kelis guančus. 

Po nepasisekusių žygių į Gran Kanariją ir Palmą Betenku- 
ras netikėjo, jog salos gyventojai taikūs, nors Gomeroje ne- 
buvo matyti nė gyvos dvasios. Kovine rikiuote kariai skver- 
bėsi gilyn į salą. Bet gomeriečiai sutiko juos kaip draugus. 
Betenkuras mokėjo su guančais susitarti, pakrikštijo juos, pa- 
žadėjo savo paramą ir padarė ispanų karaliaus valdiniais. Da- 
bar jo rankose atsidūrė dar viena sala, bet ir iš jos nebuvo 
daug naudos. 

Tolimesnis tikslas buvo maža pietinė, stačiai iš jūros ky- 
lanti Iero salelė. Netrukus Betenkuras nuplaukė į ją ir su- 
sitiko su gyventojais. Tačiau ir šie elgėsi taikiai ir nė nemanė 
kariauti. 

Mat daugelyje salų buvo pasklidę gandai, kad ateis baltieji 
žmonės ir atneš laimę. Tie žmonės būsią panašūs į dievus ir 
nesužeidžiami. Šiais gandais Betenkuras puikiai pasinaudojo. 
Kai guančai suprato klydę, buvo jau per vėlu. 

Betenkuras pasiūlė Iero salos gyventojams taiką ir sukvietė 
visus į aikštę. Kai daugumas susirinko, atėjūnai puolė juos, 
sukaustė grandinėmis, suvarė į laivus ir vėliau pardavė kaip 
vergus. Betenkuras pasiliko karalių ir trisdešimt kilmingų vy- . 
rų, o kitus belaisvius, kaip, įprasta kare, išdalino bendražy- 
giams. 

Taip Iero sala atsidūrė ispanų ir prancūzų rankose. Jie pa- 
sidalino žemę Ir apsigyveno čia, visiškai nepaisydami sauje- 
lės guančų, kuriems buvo pavykę ištrūkti iš spąstų. 

Betenkuras — dabar jau keturių salų valdovas — grįžo į Lan- 
sarotę. Greit jis visai išsikėlė iš „laimingųjų“ salų ir baigė 
savo dienas tėvynėje. Jis mirė 1408 metais, sulaukęs ketu- 
riasdešimt aštuonerių. 

Senovėje Gran Kanarijos gyventojai neturėjo karaliaus. Sa- 
loje jie buvo pasklidę grupelėmis, kurios iš savo narsiausių 
vyrų išsirinkdavo vadus. Laisvą klajoklių gyvenimą jie mėgo 
labiau negu kitų salų gyventojai. 

Taip jie ir klajojo, kol toks vadas, vardu Gomidafė, pradėjo 
saloje karą ir pavergė visas grupeles ir gentis. Po vado 
mirties salą pasidalino du jo sūnūs ir ėmė vadintis karaliais. 
Bentagočė valdė pietinę salos dalį, o Egonaigos rezidencija 
buvo Galdaras. l 

Nors kanariečiai buvo stipri tauta ir taip nekentėjo nuo 
piratų kaip Lansarotė bei Fuerteventūra, bet ir jiems reikėjo 
nuolat būti budriems, ypač, kai Betenkuràs užėmė šiaurines 
salas. Jis buvo st'prus priešas, per vietinius žmones sužinan- 
tis visas jų gudrybes. Kai Betenkuras išdrįsdavo atakuoti, jie 
atremdavo puolimą su didžiausiu įniršiu. Ne vieną ir ne du 
kartus salose šaižiu švilpesiu kariai buvo šaukiami į kovą. 

Pagaliau ėmė darytis pavojingi ir portugalai. Infantas Hen- 
rikas norėjo užbėgti ispanams už akių ir užgrobti Gran Ka- 
nariją. Bet ir šį mūšį laimėjo kanariečiai. 

Po Betenkuro mirties daug kas varžėsi dėl „Kanarų kara- 
lystės“. Ji buvo paveldima, perkama ir parduodama, pasi- 
glemžiama suktybėmis, kol ją į savo rankas perėmė Diegas 
iš Ereros. Žinoma, ir naujasis valdovas troško pavergti ka- 
nariečius. Jis dažnai atplaukdavo į salą puldinėti žmonių, išsi- 
laipindavo čia vienoj, čia kitoj vietoj, nedavė gyventojams 
ramybės, pamažu juos skurdindamas. 

Nuolatiniai puldinėjimai vargino kanariečius. Jie troško ga- 
lutinai sunaikinti priešą ir vėl sau ramiai gyventi. O dabar 
buvo priversti visą laiką budėti ir palaikyti saloje tarpusavio - 
ryšius, ir žemės įdirbti nespėdavo. 

Būdami iš prigimties svetingi, jie nekovojo su atskirais 
žmonėms ir, jei atkakdavo koks svetimšalis, mielai jį išklau- 
sydavo. 


O atkakdavo ne vienas. Diegas siuntinėjo pas juos savo 
dvasininkus, kurie saldžiais balsais suokė kanariečiams apie 
dangiškus stebuklus. Ir Diegas pasiekė savo — kanariečiai su- 
tiko su ispanais prekiauti ir neva pripažino ispanų valdžią. 
Tik niekaip neleido statyti saloje forto. 

Iš pradžių Diegui to visai ganėjo. Jis tiekė drabužius, įran- 
kius ir ginklus, o iš kanariečių vežė brangius augalinius da- 
žus orselį, medicinoje labai vertinamą „drakonų kraują“ — 
dracenos medžio sakus, iš kurių taip pat buvo gaminamį da- 
žai, be to, ožkieną, kailius ir lajų. 

Tačiau Diegas neilgai laikėsi sutarties, jam reikėjo ne pre- 
kybos, bet visos salos. Su didele kariauna vieną gražią dieną 
jis išsikėlė prie Teldės į krantą. Kanariečiai sutiko jį karingai. 
Senoji nesantaika vėl įsiliepsnojo. Šį kartą kanariečiai nepa- 
gailėjo nė atplaukusių vienuolių. Penkis iš jų sučiupę užtem- 
pė ant aukšto kalno ir nustūmė į bedugnę. 

Diegas nuskubėjo į Lansarotę pastiprinimo ir puolė dar kar- 
tą. Bet ir dabar nieko nepešė. 

Apie tą laiką prie Gran Kanarijos krantų pasirodė portuga- 
lų laivynas, tariamai be jokių piktų kėslų. Laivynui vadovavo 
grafas Silva. Ispanai su portugalais nekariavo. Silva įsimylėjo 
Diego dukterį, vedė ją ir sutiko duoti ištroškusiam grobio is- 
panui tūkstantį savo karių. 

Dabar ispanai buvo vėl galingi ir tikėjosi šįkart jau tikrai 
įveikti kanariečius! Tūkstantis penki šimtai karių atplaukė į 
Gran Kanarijos salą. 

Kanariečiai neskubėjo pulti. Jie nusiviliojo priešus į slė- 
nius, o ten jau taip smogė, kad šie turėjo sprukti. Patyrę di- 
delių nuostolių, ispanai su portugalais pasitraukė. Silvai su 
dviem šimtais vyrų pavyko pabėgti nakčia. Sėdęs į laivą, jis 
nuplaukė į kitą salos pusę, ketindamas pulti iš užnugario ir 
taip pagerinti Diego ir kitų padėtį. Bet kanariečiai to tikėjosi, 
ir Silva gavo nešti kailį. Jis pabėgo į Galdarą, ten buvo už- 
speistas ir pagaliau atsidūrė kanariečių teismo aikštėje. Per- 
sekiotojų patyčių lydimas, užsibarikadavo, bet galiausiai turėjo 
pasiduoti. 

Si kartą kanariečiai nebuvo linkę gailėtis belaisvių. Bet Ego- 
naiga siekė taikos. Jis atėmė iš belaisvių ginklus ir pavaišino 
juos Galdare kaip gerus draugus. Tik tuomet nulydėjo prie- 
šus į laivą. 

Siauras takelis vingiavo stačia kalno atšlaite, ir tereikėjo 
neatsargaus žingsnio, kad žmogus atsisveikintų su šiuo pasau- 
liu. Silva bijojo išdavystės ir atsisakė sekti kanariečius. Tada 
Egonaiga paliepė, kad kiekvienas ispanas žengtų paskui vie- 
ną iš jo žmonių ir laikytųsi už jo skverno. Sveikus ir gyvus 
Egonaiga atvedė savo priešus prie laivų ir, dosniai apdova- 
nojęs, leido jiems išplaukti. 

Bet nei Diegas, nei Silva nenorėjo susitaikyti su pralaimė- 
jimu. Įvyko dar vienas mūšis, kuris baigėsi lygiomis. Dabar 
jau kilo nepasitenkinimas ispanų bei portugalų stovykloje — 
jų jėgos nusilpo, įgula reikalavo grįžti namo. Diegas sudarė 
su Egonaiga abejotiną taiką ir parplaukė į Lansarotę. 

Netrukus Diegas su nauja armija vėl išsilaipino prie Tel- 
dės. Šįkart jis nepuolė, bet ketino tartis su karaliais ir kuni- 
gaikščiais. Susirinko įtakingiausi Gran Kanarijos vyrai, nes ir 
jiems Tūpėjo gražiuoju sugyventi su galingais ispanais. Die- 
gui pavyko sudaryti naują sutartį ir gauti leidimą įtvirtinimų 
statybai. Naivūs kanariečiai patys nešiojo akmenis ir padėjo 
statyti tą tvirtovę. Diegas išplaukė į Lansarotę, o savo vieti- 
ninkui Gran Kanarijoje įsakė nakčia puldinėti gyventojus, ne- 
duoti jiems ramybės, grobti ožkas. Pasipiktinę šia niekšybe, ka- 
nariečiai užėmė įtvirtinimus, ir vėl prasidėjo karas. 

Tvirtovės paėmimui vadovavo kanariečių didvyris Manin- 
idra, apie kurį dar ir šiandien sklinda legendos. Jis su savo 
vyrais slapstėsi kalnuose ir stebėjo ispanus. Kartą, pamatęs, 
kad nedidelis kareivių būrys išėjo iš tvirtovės ir pasuko į kal- 
nus, kur ganėsi ožkos ir avys, jis ūmai apsupo ispanus ir Vi- 
sus išžudė. 

Tada Maninidra sušaukė daugiau saviškių ir išdėstė jiems sa- 
vo planą. Jis ir jo kariai apsivilko užmuštųjų drabužius ir, va- 
rydamiesi ožkų bandą, apsimetė, kad juos vejasi kanariečiai. Ka- 
nariečiai juos iš tikrųjų vijosi: garsiai rėkaudami, jie bėgo nuo 
kalnų. 

Tvirtovės įgula atskubėjo saviesiems į pagalbą, atkėlė var- 
tus ir greitai suleido juos su visa ožkų banda į vidų. Čia ož- 
kų vagys vėl atvirto kanariečiais ir surengė baisias skerdynes. 
Vartai vėl buvo atidaryti, į vidų suvirto dar daugiau kanarie- 
čių ir nepaliko ten akmens ant akmens. 

Ispanijoj į valdžią atėjo karalienė Izabelė. 1476 metais ji 
pareikalavo visiško Kanarų salų pavergimo. Kova dėl tų žemių 
tęsėsi jau septyniasdešimt ketverius metus. 

1478 metų birželio 24 dieną prie Gran Kanarijos krantų 
pasirodė didžiulis laivynas. Egonaiga nebenorėjo kovoti su 
ispanais, o Teldės karalius gulėjo mirties patale. 

Kaip tik tuomet iškilo narsus liaudies sūnus Doramas, kuris 
mokėjo valdyti ginklą ir turėjo daug šalininkų. Egonaiga juo 
pasitikėjo ir paskyrė vyriausiuoju kanariečių kariuomenės vadu. 

Pirmajame mūšyje kanariečiai patyrė žymių nuostolių. Ispa- 
nai turėjo patrankų ir kavalerijos. Pulti juos ir atstatytą tvir- 
tovę buvo ne kanariečių jėgoms. 

Doramas atsitraukė. Vėliau dar kartą stojo į kovą su ispa- 
nais, bet ir vėl nieko nelaimėjo. Tuomet nusprendė veikti gud- 
rumu. Visiems apylinkių gyventojams įsakė palikti savo lūš- 
neles bei laukus ir su visais gyvuliais pasislėpti kalnuose. Ši- 
taip jis tikėjosi įveiksiąs ispanus badu. Nedaug trūko, kad jo 
planas būtų pavykęs. 

Ispanams stojo sunkios dienos. Keršydami kanariečiams, jie 
griovė jų namus ir niokojo laukus. 

Prie Ispanų bėdų prisidėjo intrigos ir rietenos dvare. Ispanų 
karo vadas Rechonas buvo atšauktas iš Gran Kanarijos ir pa- 
trauktas į teismą, kiti aukšti valdininkai nuolat keitėsi. 

Prabėgo beveik metai. 

1479 metų rugpjūčio mėnesį savo laimę pasišovė išmėginti 
Diego sūnus. Su stipria kariuomene jis išlipo prie dabartinio 
Las Palmo ir nužygiavo į kalnus. Vos tik ispanai pasiekė slėnius, 
nuo kalnų tartum lavina užplūdo, užgriuvo kanariečiai ir ėmė 
juos kone traiškyti. Ispanų atsitraukimas virto panišku bėgimu. 

Bet ir vėliau kovos nenurimo, puldinėjimai kartojosi. Vie- 
name mūšyje ietimi į šoną buvo mirtinai sužeistas drąsusis Do- 
ramas. lr sužeistas jis nepaliko mūšio lauko. Tik jau visai su- 
kniubęs buvo sučiuptas ir nugabentas į tvirtovę. Ten prieš pat 
mirtį ispanai jį prievarta pakrikštijo. 

Šio didvyrio mirtis nulėmė kanariečių pavergimą. Egonaiga 
valdė visą Kanariją, bet jis nuo seno garsėjo taikingumu. Jei- 
gu būtų buvusi jo valia, karas būtų visiems laikams pasibaigęs. 

Tačiau radosi vis naujų didvyrių, kurie šaukė žmones į ko- 
vą. Jie telkėsi į būrius, slapstėsi kalnuose, ir ispanams teko 
puldinėti ir grumtis su kiekvienų būrių, 

Tiems narsuoliams kanariečiams buvo nelengva. Daug sa- 
los gyventojų perėjo pas ispanus, apsikrikštijo ir galėjo sau 
ramiai gyventi ir dirbti laukus. 

Tai žinojo moterys, seneliai ir vaikai, kurie gyveno kalnuose 
ir netrukus ėmė badauti. Bet jie kentė kartu su savo artimai- 
siais. Kovotojų gretose buvo moterų, apie kurias iki šiol pasa- 
kojama — jos verčiau žūdavo, bet į vergiją nepasiduodavo. Vie- 
na moteris, matydama savo žūtį, šoko į bedugnę, bet prieš tai 
dar nustūmė žemyn vieną ispaną. 

Net ir seneliai kovojo kiek leido jėgos. Vienas toks, netekes 
vilties išsigelbėti, nužudė abu savo anūkus ir nusižudė pats. 

Ispanų sąjungininkas buvo badas. Kalnuose kanariečiai vi- 
siškai nuskurdo. Ir vis dėlto ispanai neįstengė paimti salos. Su- 
pratę savo bejėgiškumą, pasiuntė į mūšį Lansarotės ir Gomeros 
gyventojus, taip priversdami kariauti kanariečius su kanarie- 
čiais. Šie jų'sąjungininkai buvo užaugę jau ispanų valdžioje ir 
tikri krikščionys. Dalis jų buvo kilusi iš mišrių šeimų, kur vie- 
nas iš tėvų buvo ispanas arba prancūzas, todėl į tuos laisvuo- 
sius kanariečius žiūrėjo kaip į laukinius. Vėl tapęs kariuome- 
nės vadu, Rechonas tikėjosi jų padedamas įveikti Gran Ka- 
nariją. - 

Ir jam pavyko. Narsiausi Gran Kanarijos gynėjai buvo nuga- 
lėti, priversti pasiduoti, pagaliau jiems nusilenkė ir pats Ego- 
naiga. Ispanai paėmė jį į nelaisvę, bet paskui leido su gausia 
palyda išplaukti į Ispaniją, ir ten jam buvo surengtas karališ- 
kas priėmimas. 

Didžiai pagerbtas Egonaiga grįžo į Gran Kanariją. Dabar jau 
kaip krikščionis ir ispanų kunigaikštis, jis nuvyko į kalnus ir 
paragino žmones mesti ginklus. Bet tik dalis jo paklausė. 

Prasidėjo siaubingas brolžudiškas karas. Egonaigos vyrai ko- 
vojo su besipriešinančiais kanariečiais. O ištikimieji salos gynė- 
jai grūmėsi negailėdami gyvybės. Jie sudavė priešams ne vieną 
skaudų smūgį. 

Ir vis dėlto 1484 metų balandžio 29 dieną pasidavė paskuti- 
niai kanariečiai. Jie sudėjo ginklus ir turėjo prašytis ispanų 
pakrikštijami. 

. Ispanai prie savo valdų prijungė dar lopinėlį žemės. Bet prie- 
monės, kuriomis jie kariavo, nedaro garbės Ispanijai. 

Po šimtą metų trukusių kovų saloje pagaliau įsiviešpatavo tai- 
ka. Vėl buvo švenčiamos šventės, vėl visi broliavosi — kanarie- 

Čiai vėl tapo vieningi. Tik kalio viršūnėje susirinko paskuti- 
niai salos gynėjai. Tarp jų buvo ir dvi moterys. 

Žemai džiūgavo įsilinksminusi minia, buvo girdėti ovacijos 
ir mortyrų šūviai, o šių žmonių širdis slėgė didis liūdesys. Se- 
noji Gran Kanarija žlugo. Jų sunki kova buvo veltui. Jie ap- 
sikabino, dar kartą prisiekė vieni kitiems ištikimybę ir visi nu- 
šoko nuo uolos į bedugnę. 


GĖDINGI 
NUSIKALTIMAI 
GOMEROS 
SALOJE 


Kaip jau sakyta, gomeriečiai buvo ypatingai taikūs. Jie 
svetingai sutiko Betenkurą ir pripažino ispanų valdžią. Viskas 
buvo ramu, kol į Gomerą atsikėlė Perasa Erera su savo gražia 
žmona Beatriče ir ėmė valdyti šalį. 

Perasa buvo niekšas, kaip ir daugelis į jį panašių. Be kitų, 
jis nužudė ir kariuomenės vadą Rechoną. O dabar jis užsimojo 
pavergti visą gomeriečių gentį. 

Bet salos gyventojai buvo stiprūs ir stojo ginti savo teisių 
ir laisvės. Apgulę tvirtovę, jie ketino įsiveržti ir pamokyti ku- 
nigaikštį. Apgultis užsitęsė, o per tą laiką iš Gran Kanarijos 
atplaukė stipri kariuomenė, vadovaujama Veros. Gomeriečiai 
suprato, kad reikia pasitraukti į kalnus. Vera ėmė juos vytis 
ir privertė stoti į kovą. Jis visiškai juos sumušė ir žiauriai susi- 
dorojo su belaisviais. Budeliai turėjo daug darbo, kol įvedė sa- 
loje tvarką. Du šimtus vyrų kaip karo grobį Vera pardavė į 
vergiją. 

Po šios piktadarystės Perasa tapo dar įžūlesnis. Jo žiaurumui 
nebuvo ribų. Jis pamynė gomeriečių papročius ir ėmė perse- 
kioti moteris bei merginas. 

Viena tokia mergina iš kilmingos šeimos, vardu Ibala, iš 
pradžių nė nemanė paklusti kunigaikščiui. Bet Perasa buvo 
atkaklus, žadėjo jai aukso kalnus, ir pagaliau mergina pasidarė 
jam palankesnė. Kartą Perasa įsibrovė pas ją į namus, o Ibalos 
motinai tas, matyt, nepatiko. Ji pašaukė kaimynus, ir netrukus 
subėgo daug žmonių, pasiruošusių išvyti akiplėšą iš namų. 

Jūra, kalnai ir derlingi slėniai — tipiškas Kanarų salų peizažas 


5 Palmo paplūdimys vienas iš puikiausių Kanarų salose 

Karštuose, sausringuose salų rajonuose dirbama su kupranugariais 

Tarp lavos sienų sirpsta vynuogės 

Ši karavelė La Palmos saloje — Kolumbo prisiminimas 

Čia pakanka gruntinio vandens laukams laistyti 

Santa Krusas, Tenerifės sostinė 

Perasa išsigando ir, apsivilkęs Ibalos drabužiais, mėgino pas- 
prukti. Bet buvo jau per vėlu. Tada jis užsidėjo šarvus ir išėjo 
prieš minią. Vos jam pasirodžius, kažkas persmeigė jį ietimi. 

Dabar gyventojų pyktis nukrypo į gražuolę Beatričę, kuri 
turbūt buvo dar žiauresnė negu jos vyras. Ji nujautė kažką ne- 
gera, todėl laiku davė žinią į Gran Kanariją. Bet Vera nesku- 
bėjo į pagalbą savo gražiajai konkurentei. Beatričė ir jos svi- 
ta atsidūrė keblioje padėtyje. 

Vera vis dėlto atplaukė ir nusigavo iki tvirtovės. Jis žinojo 
neįveiksiąs gomeriečių atvirose kautynėse. Neva gailėdamas žu- 
vusiojo, jis suruošė aikštėje gedulingas iškilmes ir pakvietė 
visus tuos, kurie nesijautė kalti dėl kunigaikščio mirties. 

Žmonės dideliais būriais rinkosi į aikštę, tikėdamiesi išvengti 
tolesnių persekiojimų. O kai susirinko, Vera paleido savo ka- 
riauną, apsupo juos ir paėmė į nelaisvę. 

Baisus buvo Beatričės kerštas. Vyrai, moterys iš eilės buvo 
kariami, ketvirčiuojami ir žiauriausiais būdais žudomi. Šimtai 
žmonių Beatričės įsakymu buvo išvežti laivais į vergiją. Vieno 
laivo įgula pakeliui jų atsikratė, išmesdama tiesiog į jūrą. 

Paskui Vera peržygiavo salą skersai ir išilgai ir privertė pa- 
siduoti visus gynėjų būrius. Jis buvo pasiryžęs išnaikinti salos 
gyventojus. Savo žiaurų darbą Vera tęsė net- Gran Kanarijoje, 
kur įsakė sugaudyti visus tenykščius gomeriečius, nužudyti 
juos arba parduoti į vergiją. Jis taip įsišėlo, kad net Gran Ka- 
narijos vyskupas stojo ginti gomeriečių. Bet už tai pats turėjo 
bėgti į Ispaniją. Ten jis apskundė Verą. 

Vera buvo atšauktas į Ispaniją ir nuteistas kalėti iki gyvos 
galvos. Salos gyventojai atgavo laisvę, nes buvo krikščionys, ir 
jų niekas negalėjo parduoti į vergiją. Tik, deja, mažai jų buvo 
likę gyvų. 

Ir Beatričė buvo grąžinta į Ispaniją. Ji džiaugėsi, galėdama 
palikti tą nykia Gomerą, ir puikiai sugebėjo visą kaltę suver- 
sti žuvusiam Perasai. Ji tapo karalienės Izabelės patikėtine ir 
apsigyveno rūmuose. 

Izabelė buvo žiauri, bet gudri moteris. Ji perprato savo drau- 
gę Beatričę ir netikėjo jos gražiais žodžiais. 

Vieną dieną Beatričė buvo rasta nunuodyta lovoje. Gydy- 
tojai konstatavo savižudybę. 

Saloje vėl įsiviešpatavo ramybė, bet pati sala buvo nyki ir 
tuščia. Iš kažkur vėl atsikėlė žmonių, kraštas atgijo, gyvento- 
jai susimaišė, Taip atsirado nauja gomeriečių tauta. 


ATĖJO 
PALMOS 
EILĖ 


Aukštieji ponai, valdantys Gran Kanariją, laisvalaikiu reng- 
'davo žmonių medžiokles Tenerifės ir Palmos salose. Greitais 
burlaiviais jie nuplaukdavo į salas, iš pasalų užpuldavo lau- 
kuose dirbančius žmones ir paimdavo juos į nelaisvę, prieš su- 
sirenkant gynėjų būriams. O jei pakeliui pasisekdavo nutverti 
ožkų bandą, tai medžioklė buvo laikoma itin pasisekusia. 

Tai buvo smulkūs vagys. Didieji užkariautojai pasidalino už- 
grobtas salas. Daugelis tų kilmingųjų turėjo žemių Ispanijoje 
ir Šiaurės Afrikoje. Du bajorai 一 Maldonadas ir Savedra 一 
susidėję apginklavo porą laivų ir mėgino užgrobti Tenerifę. 
Ne sykį į ją buvo kėsinęsi ir kiti, bet vis nesėkmingai. Tik 
gaudavo per galvą ir įsiutę turėdavo sprukti. Tas pats nutiko ir 
Maldonadui su Savedra. l 

Pranašesnis už juos pasirodė grafas Lugas, jau dalyvavęs ko- 
vose dėl Gran Kanarijos. Jo stipri pilis stovėjo Gran Kanarijos 
mieste Agaetėje. Savo geriausiu draugu jis laikė kanariečių ku- 
nigaikštį Egonaigą Galdare. f 

Lugas, be abejonės, buvo protingas vyras ir apdairiai valdė 
kraštą. Sugebėjo išspausti iš žemės ir žmonių tiek, kiek leido 
to meto sąlygos, ir jo turtai vis augo. Šitaip jis ūkininkavo aš- 
tuonerius metus, paskui pardavė savo žemes, išvažiavo į Ispa- 
niją ir, surinkęs būrį kareivių, ketino užgrobti Tenerifę bei Pal- 
mą. Karalienė Izabelė paskyrė jį vyriausiuoju laivyno vadu, o 
bajorai pulkais plaukė pas jį, norėdami dalyvauti pergalingame 
žygyje. Taigi su laivynu ir stipria kariuomene jis sugrįžo į Ka- 
narų salas. Čia ėmė verbuoti į savo armiją vietinius gyvento- 
jus, nes žinojo, kad prireikus jie gali nulemti baigtį. 

Pirmasis Lugo smūgis buvo nukreiptas į Palmą. Ši vaka- 
ruose žaliuojanti sala nuo seno viliojo plėšikautojus, tik iki 

šiol salos gyventojai vis dar sugebėdavo apsiginti. Tačiau 
dabar, išvydę didžiulę Lugo armiją, palmiečiai išsigando. Ko- 
voti su šitokiu priešu jie buvo nepajėgūs. Nematydami kitos 
išeities, daugelis kunigaikščių ir jų artimųjų leidosi apkrikš- 
tijami. 

Sakoma, kad dėl tokios netikėtos įvykių eigos Lugas taip 
apsidžiaugė ir susigraudino, jog net apsiverkė. Ir, žinoma, bu- 
vo ko džiaugtis. Juk reikėjo tausoti savo kariuomenę Teneri- 
fės puolimui. O ir Palmoje dar slapstėsi nepasidavę kuni- 
gaikščiai. 

Saugumo sumetimais Lugas pasistatė tvirtovę. Iš čia jo bū- 
riai plėšikavo kalnuotame krašte. 

Dabar sujudo laisvieji kunigaikščiai. Jie nestojo su Lugu į 
atvirą mūšį, bet tykojo mažesnių susirėmimų. Laukdavo, kol 
įspanų būriai eis kalnų tarpekliais, ir nuleisdavo jiems ant gal- 
vų milžiniškų akmenų lavinas. O ispanai buvo ginkluoti šau- 
tuvais, nuo kurių žūdavo daug guančų. 

Tai buvo nelygi kova, atnešusi palmiečiams didelių nuosto- 
lių. Kiekviena proga Lugas mėgino siūlyti Kalderoje susibū- 
rusiems gynėjams taiką. 

Kaldera, keistas kalnas Palmos saloje, yra milžiniškas gam- 
tos jėgų išardytas ugnikalnis su į vakarus atsiverlančiu kra- 
teriu. Jau anais laikais ten augo tankūs miškai, gerai derėjo 
javai, todėl kraterio dauboje gyveno nemažai guančų. Matyt, 
dėl to, kad vietovė buvo kiek neįprasta, čia vykdavo jų kulto 
apeigos. 

Į Kalderą ir pasitraukė paskutiniai atkakliausi palmiečių ka- 
riai. Moterys su vaikais rado prieglobstį aukštai kalnuose. 

Norint tapti Palmos valdovu, Lugui reikėjo užimti Kalderą. 
Su didele kariauna jis ir išžygiavo Kalderos link. Tačiau susi- 
tikimas kalnuose buvo pražūtingas. Jo būriai patyrė skaudžių 
nuostolių. Guančai drąsiai stojo į žūtbūtinę kovą, nes žinojo, 
kas jų laukia, 

Ir vis dėlto jie matė, kokia beviltiška jų kova. Guančai ilgai 
grūmėsi su ispanais, gintis darėsi vis sunkiau, skurdas vis 
labiau spaudė šeimas. 

Tada Lugas pasiuntė į Kalderą palmiečius, kurie visai ne- 
seniai dar buvo jo priešai. Naujieji sąjungininkai žinojo visus 
kelius į Kalderą. i 

Norėdamas išsaugoti savo žmones, Lugas sumanė šėtonišką 
klastą. Pas Kalderoje įsikūrusį kunigaikštį Tanauzę jis nusiuntė 
kanarietį Chuaną vesti taikos derybų. Tanauzė pareikalavo, kad 
Lugo žmonės pasitrauktų nuo Kalderos. Lugas iš tikrųjų nu- 
vedė kariuomenę tolyn ir laukė priešininkų, kurie vieningai 
atėjo į susitikimą. Lugas įsakė nemačiomis juos apsupti ir, 
kai pasidarė aišku, kad pasprukti jiems nebėra kur, puolė ir 
beveik visus paėmė į nelaisvę. Vos keletui pavyko pabėgti. 
Pats Tanauzė sunkiai sužeistas pateko į savo priešų rankas. 

Lugas nukariavo Palmą ir pavergė palmiečius. Tai įvyko 
1492 metais. Vietinių jis nelaikė žmonėmis, tik valdiniais ir 
vergais. Jis buvo toks žiaurus, kad daugelis pakrikštytų pa- 
bėgo nuo jo į kalnus, nenorėdami maišytis jam po akių. Kal- 
nuose vėl atsirado būrių, kurie nedavė ispanams ramybės. Išti- 
sus metus dar pasitaikydavo smulkių susirėmimų. 

Laisvės gynėjai nepasiduodavo. Jie žūdavo mūšyje arba šok- 
davo į bedugnę, pasirinkdami verčiau mirtį negu vergiją. Apie 
šiuos narsius didvyrius Palmoje iki šiol pasakojamos legendos. 


TENĖRIFĖ 
NUGALĖTA 
PASKUTINĖ 


Tenerifės guančai nuo seno garsėjo kaip atkakliausi ir nar- 
siausi visame Kanarų salyne. Užsitraukęs jų rūstybę, gero ne- 
lauk. Antra vertus, jie draugiškai priimdavo kiekvieną, kas tik 
pasiūlydavo jiems garbingai prekiauti. Tai anaiptol nebuvo ap- 
snūdę ir atsiskyrę nuo viso pasaulio žmonės — priešingai, jie su 
daugybe jūreivių palaikė abiem pusėms naudingus ryšius. 

Net ir ispanams jie buvo prielankūs, jei šie nekeldavo įžū- 
lių reikalavimų. -Visi kariniai įsiveržimai baigdavosi ryžtingų 
guančų atkirčiu. O tuoj pat po mūšio bet kuris beginklis prie- 
šas vėl gaudavo patirti tradicinį jų svetingumą. 

Betenkuro laikais Tenerifę valdė karalius. Po karaliaus mir- 
ties salą pasidalino devyni jo sūnūs. Aukščiausią valdžią tu- 
rėjo vyriausiasis. 

Tuo metu įlankoje ties Vimaru buvo rasta madonos statula, 
kuri sukėlė visuotinį susidomėjimą. Guenčai nebuvo girdėję 

apie tokius meno kūrinius ir iš pradžių manė, kad tai gyva 
moteris. Tik supratę savo klaidą, išdrįso prisiartinti prie sta- 
tulos ir nugabenti ją į karaliaus rūmus Vimare. Čionai ateidavo 
daug guančų pasižiūrėti to nematyto neregėto kūrinio. Jie 
ėmė garbinti madoną, dar nė nenumanydami apie krikščionių 
religiją. Tik vėliau guančai suprato jos esmę. 

Kaip ta statula atsidūrė Tenerifėje, taip ir nepavyko suži- 
noti. Gal ji čia buvo patekusi iš kokio nors laivo. Guančai ti- 
kėjo, kad tai stebuklas, ir garbino madoną, kurią pastatė spe- 
cialiai ant jūros kranto iškaltoj grotoj. 

Ši skulptūra suvaidino Tenerifės istorijoje didelį vaidmenį. 
Nenuostabu, kad ir Vimaro karalius, ir vietiniai guančai ypač 
draugiškai elgėsi su ispanais, kurių religija garbino madoną. 

Net pats vyriausias karalius Imobachas buvo apžavėtas ma- 
donos ir laikė save ispanų draugu. 1464 metais jis su ispanais 
sudarė sutartį, pripažindamas jų valdžią, tačiau neatsisakyda- 
mas savo, kaip salos karaliaus, teisių. Jis neleido svetimšaliams 
įsikurti Tenerifėje. Tokia sutartis ispanams nieko nedavė, to- 
dėl jie jos ir nepaisė. 

Tenerifėje keitėsi karaliai — senieji mirė, stojo valdyti nauji, 
bet visi jie gynė laisvę ir nepriklausomybę, nors aplinkui 
viena po kitos salos pasidavė ispanams, 

Įveikęs palmiečių pasipriešinimą, Lugas su naujaisiais są- 
jungininkais ir dar didesne kariuomene pasuko į Tenerifę. Jis 
turėjo daug ištikimų draugų ir valdinių, kurie iš šio žygio ti- 
kėjosi ne tik garbės, bet ir derlingų salos žemių. Ypač sten- 
gėsi kanariečiai, mat pasidavus ispanams, jų prestižas buvo 
smukęs, reikėjo bent narsumu atgauti gerą vardą. 

Tuo metu, kai Lugas ruošėsi naujam žygiui, į ramią Gomeros 
įlanką įplaukė trys laivai, Tai Kristupas Kolumbas nuleido in- 
karus prie salos, norėdamas pasiremontuoti karaveles. Niekas 
tada nė neįtarė, kokį pasaulinio masto atradimą padarys šis 
žmogus. Ieškoti naujo pasaulio jis išplaukė daug menkiau 
apsirūpinęs ir prastesniais laivais negu Lugas, kuriam tereikėjo 
pasiekti kaimyninę salą. Karalienė Izabelė teikė mažiau svarbos 
genujiečio kelionei negu Lugo žygiui į Tenerifę. 

Gomeroje Kolumbas ketino pasipildyti maisto atsargas ir pa- 
keisti dalį įgulos. Jis labai vertino puikias guančų savybes, pa- 
sitikėjo jų narsumu. Taigi, įsisodinęs į laivą būrį gomeriečių, 
rugsėjo 7 dieną Kolumbas paliko Kanarų salas. 

O Lugas savo žygiui dar nebuvo pasirengęs. Tik kitų metų 
pavasarį jis sugebėjo apginkluoti penkiolika laivų ir perkelti 
jais į Tenerifę tūkstantį vyrų ir šimtą dvidešimt raitelių. Žygy- 
je dalyvavo ir Egonaiga, kuris po krikšto buvo pasivadinęs 
donu Fernandu. Jį lydėjo narsiausi jo kariai. 

Vos įkėlęs koją Į salą, Lugas pakrantėje pastatė didelį medinį 
kryžių; miestas, kuris vėliau čia buvo įkurtas, iki šiol vadi- 
namas Santa Krusu (Šventasis Kryžius). Tas kryžius buvo tik 
kukli pradžia, mat karo vadas skubėjo kuo greičiau įtvirtinti 
savo kariuomenę, kol dar nepasirodė guančai. Salos gyventojai 
nelaikė ispanų priešais. Dar nematė reikalo vyti juos iš salos. 

Egonaiga pasinaudojo jų taikingumu ir su kanariečiais iš- 
jojo per kalnus į Laguną, kur susitiko su daugeliu kunigaikš- 
čių. Jie draugiškai pasišnekėjo, ir Egonaigai pavyko įtikinti 
juos, kad ispanai atsivežė daugiau gėrybių, negu nori jų gauti 
iš salos. 

Paskui karalius Benčomas ir jo palyda susitiko su Lugu, ku- 
rio kariai laukė netoliese. Kai Benčomas paklausė, ko Lugas iš 
jų pageidauja, šis atsakė: prekiauti, apsikrikštyti ir pripažinti 
ispanų valdžią. | 

Benčomas sutiko prekiauti, pažadėjo pagalvoti apie krikš- 
tą, bet karaliumi būsiąs jis vienas. | 

Benčomas ir Lugas išsiskyrė. Guančų vadai niekaip ne- 
galėjo sutarti, ką daryti. Benčomas reikalavo sutelkti jungtinę 
kariuomenę ir visa jėga smogti priešui, kiti pasitikėjo savimi ir 
siūlė kariauti atskirais būriais. Vimaro karalius, apžavėtas ma- 
donos, buvo linkęs geruoju tartis su ispanais. 

Pats galingiausias salos karalius Anchaterfė apsisprendė grei- 
čiausiai. Su savo kariais jis atskubėjo pas Lugą, pasisakė esąs 
krikščionis ir prisiekė amžiną ištikimybę ispanams. 

Lugui tokia priesaika buvo geras ženklas. Jis nenorėjo grieb- 
tis prievartos ir įsakė savo kariams neskriausti vietos gyvento- 
jų. Ši taika tęsėsi daugiau kaip metus. 

Kolumbas per tą laiką grįžo iš savo sėkmingos kelionės ir bu- 
vo su didžiausia pagarba sutiktas Ispanijoj. Pakeltas į admiro- 
lus, gavęs septyniolika laivų ir tūkstantį penkis šimtus karių, jis 
vėl užsuko į Gran Kanariją ir Gomerą, užsiverbavo guančų ir 
spalio 7 dieną antrą kartą leidosi per vandenyną, dabar jau už- 
kariauti atrastųjų žemių, 

Matydamas tokį genujiečio triumfą, Lugas nesitvėrė pavydu. 
Dabar jam rūpėjo galutinai užgrobti Tenerifę. Bet Palmoje vėl 
buvo kilę neramumų. Teko siųsti tenai karių. 

1494 metų gegužės 4 dieną Lugas nusprendė, kad metas smog- 
ti lemiamą smūgį. 

Kariuomenė patraukė aukštyn į Laguną, o iš ten į Toarą. Ją 
vedė pats vadas, lydimas asmens sargybinių kanariečių, kuriais 
jis labiausiai pasitikėjo. 

Aplinkui viešpatavo kapų tyla. Pakelėse nebuvo matyti nei 
guančų, nei ožkų. Ištikimieji kanariečiai, žinodami visas savo 
tautiečių gudrybes, perspėjo Lugą saugotis. Lugas nekreipė į tai 
dėmesio. Jei nėra priešo, tai r.cbus ir puolimo, manė jis. Bet gu- 
ančai taip mokėjo pasislėpti, tartum jų nė būti nebūtų. O iš ti- 
krųjų tykojo kiekvienoje dauboje. Vos tik Lugo armija suėjo į 
tarpeklį, kaipmat atsidūrė apsupties žiede. 

Užtvėręs tarpeklį iš apačios, Benčomas ėmė spausti priešus 
aukštyn. Nuo kalnų nusileido Tinvaras su savo vyrais. Staiga 
ant visų kalvelių išniro guančai. 

Dar priešais tarpeklį Lugo kariai buvo aptikę galvijų, ku- 
riuos dabar varėsi. Tai pasirodė esanti guančų gudrybė, Išgirdę 
piemenų švilpimą, gyvuliai buvo įpratę bėgti į kalnus. Kaip tik 
dabar aukštai kalnuose ir nuaidėjo švilpimas, banda šoko į vir- 
šų, išsklaidydama Lugo žmones. Drauge nuo kalnų pasipylė ak- 
menų kruša, suzvimbė strėlės, ir guančai įsiveržė į Lugo armiją. 

Šiame mūšyje kariai kovėsi akis į akį. Raiteliai tokioje su- 
maištyje buvo bejėgiai. Visi keliai iš tarpeklio buvo atkirsti, 
Kanariečiai didvyriškai gynė Lugą, bet ir į jį pataikė akmuo, iš- 
mušdamas keletą dantų. Tuomet jis parklupo ir ėmė šauktis vi- 
sų šventųjų pagalbos. Sutemus jis šlaitu paspruko iš tarpeklio su 
šimtu penkiasdešimčia karių. 

Pabėgo ir daugiau kanariečių, lansarotiečių ir kitų vietinių są- 
jungininkų, nes jie buvo užaugę kalnuose ir puikiai mokėjo slap- 
stytis. Du šimtai žmonių nusigavo iki pakrantės, bet čia guan- 
čai juos pamatė ir ėmė vytis. Bėgliai šoko plaukti per šcherą, o 
iš ten juos vėliau paėmė laivas. 

Daug karių vis dėlto neištrūko iš to tarpeklio ir buvo guančų 
nužudyti. 

Benčomo įsakymu mūšis buvo nutrauktas. Kova baigėsi, o 
pagal guančų papročius baigėsi ir nesantaika. Karalius, tiesa, lie- 

pė sučiupti trisdešimt ispanų bėglių, bet vėliau sargyba nuly- 
dėjo juos į Lugo tvirtovę. 

Tenai tvyrojo slogi nuotaika. Tvirtovėje buvo daugybė sužeis- 
tų. Čionai jau skverbėsi badas ir neviltis. 

Karalius Anchaterfė, kaip ir anksčiau, rėmė Lugą ir dabar nu- 
siuntė pas ispanus didelį pulką vyrų su dovanomis. Lugas ne- 
paprastai nudžiugo, gražiai priėmė svečius, pavaišino juos ir pa- 
kvietė apžiūrėti savo karavelės. Bet vos tik guančai nuo denio 
sulipo į triumus, buvo duotas įsakymas uždaryti liukus ir pa- 
kelti bures. Laivas turėjo nugabenti juos į vergiją. Apie šią niek- 
šybę sužinojo karalienė Izabelė ir tuoj pat grąžino guančams 
laisve. 

Po šio pralaimėjimo Lugo kariuomenė iširo, jo autoritetas 
pašlijo. Jam neliko nieko kita, kaip tik grįžti į Gran Kanariją. 

Guančai džiaugėsi pergale, o ištikimi Lugui ispanai vėl telkė 
naują kariuomenę. Bažnyčia irgi ragino „gelbėti“ niekingus Te- 
nerifės pagonis. Būsimieji nugalėtojai iš anksto pasidalino tar- 
pusavy salą. 

Antrajame karo žygyje į Tenerifę vieną dalinį sudarė kil- 
mingieji ponai ir turtuoliai, kuriuos lydėjo septyniasdešimt 
penki tarnai ir arklininkai. Įžymūs bajorai vadovavo tūkstan- 
ciui penkiems šimtams karių ir šimtui raitelių. Kariauna buvo 
aprūpinta naujausiomis patrankomis. 

Šitaip apsiginklavę, užpuolikai be kliūčių pasiekė Tenerifę 
ir išlipo į salą. Senoji tvirtovė buvo sugriauta, bet ispanai ją 
greitai atstatė. Didžiajam nuotykiui, rodos, niekas nebekliudė. 

Guančai ir šį kartą nebuvo vieningi. Kunigaikščiai kivirči- 
josi su vyriausiuoju karaliumi Benčomu ir pavydėjo jam per- 
galės. Vimaro karalius, saugantis madonos statulą, nežiūrint 
visų Lugo niekšybių, liko ištikimas ispanams. Nuaidėjus saloje 
karo šūkiui, daug kunigaikščių atskubėjo su savo būriais į 
mūšį, bet vis dėlto nemažai jų dvejodami laikėsi nuošaly. 
Šiaip ar taip, Lagunos aukštumoje susirinko tūkstančiai vyrų. 

Bėgo savaitės. Guančai neskubėjo pulti nekenčiamo priešo 
tvirtovės. Jie žinojo, kad neįveiks tvirtovės sienų ir tik be- 
prasmiškai žus nuo priešo patrankų. Jų stiprybė buvo atviros 
kautynės, kur ispanams iki šiol nesisekė. 

Guančams nieko nereiškė ištisas savaites budėti po atviru 
dangumi ir stipriau susiveržti diržus, kai pritrūkdavo maisto. 
Jie suprato, kad turi ir dabar nugalėti, jei nori likti laisvi. Ir 


72 


būtų nugalėję, jei ispanams nebūtų padėjęs naujas sąjungi- 
ninkas. 

Šis sąjungininkas buvo maras. Ispanų jis nekliudė, o stip- 
ruolių guančų gretas išretino be gailesčio. Tūkstančius karių 
pakirto maro dalgis. 

Šiaip sveiki guančai buvo bejėgiai prieš šią pasalūnišką ligą. 
Daug jų mirė, kita tiek gulėjo pasiligoję. Pergalingai nusitei- 
kusios kariaunos neliko nė ženklo. 

Ispanų reikalai taip pat buvo prasti. Jie patys bijojo epi- 
demijos, o delsdami galėjo sulaukti to paties likimo, kaip ir 
guančai, 

Lugas nusprendė pulti priešininką ties Laguna. Kaip visuo- 
met, vietinių karių dalinius jis paliko rezerve, o puolė tik 
su savais kariais. 

Tai buvo šiurpus susidūrimas. Guančai kovėsi didvyriškai, 
ir nors jų eiles išretino patrankų sviediniai, tačiau drąsa jie 
gerokai pranoko ispanus. Jau rodėsi, kad pergalė krypsta jų 
pusėn. 

Tuomet tvirtovėje likęs kunigaikštis Egonaiga pasiryžo su 
savo kanariečiais paremti Lugą. Tai ir nulėmė guančų likimą. 
Vyriausias karalius Benčomas buvo mirtinai sužeistas, daug 
guančų kunigaikščių žuvo mūšio lauke, o kas suskubo, pabėgo 
į kalnus. 

Kovos baigtį lėmė Egonaigos įsikišimas, bet nėra abejonės, 
kad guančus nugalėjo ne ispanų karinė jėga, o maras — jis 
buvo pagrindinė priežastis, dėl kurios jie pralaimėjo karą ir 
neteko laisvės. 

Tolesni įvykiai buvo liūdna herojiškos Tenerifės istorijos 
pabaiga. 

Pėda po pėdos ispanai užkariavo visą salą. Vietiniai kuni- 
gaikščiai su savo būriais dažnai puldinėjo priešus ir padary- 
davo jiems didelių nuostolių, tačiau apie galutinę pergalę ne- 
buvo ko nė svajoti. 

Guančai buvo susitelkę dar vienam puolimui, kurį ispanai 
vargais negalais atrėmė. Guančai matė, kad ispanai badauja ir 
kad jų įgulos reikalauja grįžti namo. Jau treji metai vyko at- 
kakli kova dėl Tenerifės. 

Guančai visaip kenkė ispanams: išsivarydavo savo gyvulius 
į kalnus ir nuošalius slėnius, o ispanams palikdavo tuščius 
būstus, apleistas ganyklas ir laukus. 


73 


Deja, ir guančams grėsė tas pats vargas, jie nebeįstengė ap- 
dirbti laukų. Tada kunigaikščiai vėl susirinko pasitarti. Vieni, 
norėdami išgelbėti tautos likučius, siūlė pasiduoti, kiti buvo 
pasiryžę grumtis iki paskutinio kraujo lašo. Viskas baigėsi 
tuo, kad kai kurie kunigaikščiai atsiskyrė ir, pasidavę ispa- 
nams, apsikrikštijo. O kiti, kurie dar priešinosi, atsidūrė akla- 
vietėje ir taip pat turėjo pasiduoti. Bet ir vėliau saloje dar 
buvo laisvės gynėjų, kurie verčiau žūdavo, bet nenusilenkdavo 
ispanams. | 

Lugas žinojo, kad kunigaikščiai saloje labai įtakingi ir pa- 
kluso jam tik bėdos prispausti. Taigi, nieko nelaukdamas, iš- 
siuntė juos į Ispaniją, kur jie buvo gerbiami ir laisvi, bet iš- 
vykti iš šalies negalėjo. 

O likusius be vadų gyventojus Lugas įveikė, nors ir vargiai. 
Jam dar teko grumtis ne vienoj vietoj ir naikinti visa, kas 
trukdė. 

Tenerifė buvo nugalėta paskutinė iš Kanarų salų. Grumty- 
nės dėl jos truko beveik šimtą metų. 

Guančai neteko žemės ir bet kokių teisių. Ispanai atsikraustė 
į Tenerifę, kaip ir į kitas salas, sukūrė grafystes ir kitas ze- 
mes valdas. Guančai niekam nerūpėjo. Jie tiko nebent darbui, 


TAIP 
SUSIKUŪRĖ 
NAUJA 
TAUTA 


Ilgainiui pasikeitė žmonės, pasikeitė ir gyvenimas. Šiandien 
Kanarų salose jau nerasime senųjų lansarotiečių, kanariečių, 
gomeriečių ar andainykščių guančų. Jie išnyko, buvo išžudyti, 
išmirė, susimaišė su atvykėliais ispanais ar prancūzais. Taip, 
kaip vietiniai kunigaikščiai tapo ispanų bajorais, susimaišė ir 
visa tauta. Juk tada į Kanarų salas atsikėlė ne tik ispanų ba- 
jorija, bet visų pirma kariai, valstiečiai, amatininkai ir darbi- 
ninkai. Jiems visai neatrodė, kad tie nuoširdūs ir sveiki žmo- 
nės nuo jų kuo nors skiriasi, 

Siandien vist gyventojai vadina save kanariečiais. Apie çu- 
ančus jie kalba kaip apie tolimą gentį, panašiai kaip mes apie 
senuosius germanus ir jų gyvenimo būdą, kurio nė ženklo ne- 
beliko. 

Ir vis dėlto anų laikų pėdsakų dar galima aptikti. Turiu 
galvoje ne urvus, kapus ir mumijas, bet gyvuosius kanarie- 
čius. Mokslininkai sudarinėja hipotezes, matuoja kaukoles, ly- 
gina plaukų spalvą ir batų dydį. Tai protingi ir išmoningi ty- 
rinėjimai, tik man iš jų jokios naudos. | 

Mano metodas kitoks: pirmiausiai kaip reikiant susipažinau 
su Ispanija, o tik paskui atvažiavau į Kanarų salas ir pamačiau, 
kad čionykščiai žmonės daug kuo skiriasi nuo ispanų. Čia nuo- 
lat aptinki ką nors iš guančų laikų. Gomeroje gyvuoja švilpe- 
sių kalba, kai kuriose vietovėse populiarios kanariečių imtynės, 
likusios dar iš senųjų laikų. Pagaliau daug vietinių gyventojų 
nei veido bruožais, nei plaukų spalva nepanašūs į ispanus. 

Kai kurie etnografai tvirtina, kad Gomeroje dar yra beveik 
grynos rasės senųjų gomeriečių. Iš tikrųjų Gomeroje, kaip ir 
kitose salose, daugybė gyventojų šviesiais ir kaštoniniais plau- 
kais, kurie liudija apie visai kitokią kilmę. 

Mudu su Ingrida atkakliai ieškome grynakraujų guančų ir 
kartais jau tikimės atradę. Juk čia atsibeldėme ne tik landžioti 
po urvus, ieškoti šukių ir rankioti skeletų liekanų. Mums daug 
maloniau būtų sutikti gyvą guančą. 

O kam, tiesą sakant? Kodėl mums turėtų rūpėti tai, kas ka- 
nariečiams nė motais? Ar koks šviesiaplaukis berniūkštis yra 
guančų palikuonis, ar danų jūreivio atžala — dėl to nei jis pats, 
nei kiti nesuka sau galvos. 

Pasitaiko, kad kanariečių gražuolės užsimano pasišviesinti 
savo tikrai ispaniškus plaukus — tada jau nėra ko kalbėti apie 
guančus ar danų jūreivius. Tikėkimės, kad tai neklaidina etno- 
grafų. Ir vis dėlto kruopštesni tyrinėjimai rodo, kad egzistuo- 
ja dar ir tikrų guančų tipas, nors tai ir keista, turint galvoje 
ispanų ir normanų įtaką salose. 

Dažnai sėdime pas Pedrą ar šiaip kur medžių pavėsy, ge- 
riam puikų vyną ir stebim praeinančius žmones. Tai nepap- 
rastai įdomus užsiėmimas. Ingridos akys labiau krypsta į vyrus, 
mano — į moteris. Iš pradžių diskutuojame kaip etnografai, kol 
Ingrida ima lyginti rafinuotai pasiūtas sukneles su savo pa- 
čios rauktinuke. Taip praleidžiame ilgas valandas ir vis gurk- 

šnojame, gindamiesi nuo karščio ir troškulio. Eidami namo, da- 
žniausiai nebegalvojame apie savo etnografinius atradimus, ir 
mums atrodo, kad gyvenimas gali būti tikrai smagus. 

Kanariečiai taip pat mėgėjai retkarčiais pasilinksminti, nors 
jų poreikiai labai kuklūs. Jie mėgsta saulę, gaivinančią jūrą, 
medžių pavėsį, žaidimus ir dainas, šokius ir šventes, pamaldas 
bažnyčiose ir vakarinius pasivaikščiojimus. 

Jie nuostabiai ramūs žmonės. Jų šokiai santūrūs, tik liaudies 
šokiai gyvesni ir smagesni. Man vis knieti palyginti kanarie- 
čius su kitomis Europos ar net Pietų Amerikos tautomis. Bet 
jie nepanašūs nei į vienus, nei į kitus. Todėl tebūnie jie tokie, 
kokie yra. Tai šiuolaikiniai kanariečiai, o ar jie tikrai laimingi 
ir patenkinti, tai jau kitas klausimas, 


LANSAROTĖS 
SALOJE 


Štai prieš mus labiausiai į rytus nutolusi Kanarų sala, kurią 
Betenkuras užgrobė pirmiausiai. Tada ji buvo žymiai. jaukesnė 
negu dabar, nes kronikose rašoma apie miškus ir žaliuojančias 
ganyklas, kurių seniai čia nebėra, Trys šimtai vulkanų kūrė šios 
salos gamtovaizdį, ji įdomi, bet žavia jos nepavadinsi. 

一 Argi? — klausia lansarotiečiai — Pažvelkite į palmes, vy- 
nuoges ir opuncijas. Ar to maža? 

Jie, aišku, myli savo salą, kurioje gimė ir kurioje baigs savo 
dienas. 

Bet atkeliavęs iš Gran Kanarijos ar Tenerifės, nepastebi tų 
kelių palmių ir kaktusų. Nepastebi, nes ieškai šioje saloje vi- 
sai ko kito. Lansarotė nepakartojama savo vulkanais ir lavos 
plotais. Šiuo atžvilgiu ją galima būtų palyginti nebent su kai- 
mynine Fuerteventūra. 

Tiesą sakant, gamta čia nepalanki nei gyvenvietėms, nei žem- 
dirbystei, nors žmonės ją įveikė. Jie stojo į kovą su nederlin- 
ga lava, smėlio uraganais ir sausra. Kai kuriems tenka pasiduo- 
ti, tačiau daugelis ištveria. 

Mūsų bičiulis Kristobalas iš Galdaro sako: 

— Aš pažįstu abi rytines salas. Fuerteventūroje turiu skly- 
pą žemės ir, patikėkite, moku dirbti. Bet kai nebūna nė lašo 

lietaus, viskas žūsta. Vynuogių derlius vis mažėjo, ir aš, ne- 
laukdamas, kol įklimpsiu į skolas, pabėgau. 

— Kaip dera jūsų vynuogės? — paklausėme dviejų vyrukų, 
kurie, sutūpę kažkokioj duobėj, skynė vynuoges. Vienas iš jų 
atsistojo, padavė mums dvi dideles kekes ir maloniai šypso- 
damasis atsakė: 

— Kur jūs rasite skanesnių vynuogių? 

Teisybė. Čia auga malvazinės, muskatinės ir kitos gerų rū- 
šių vynuogės. Taigi mūsų klausimas atrodo nereikalingas. Bet 
daugumas vynmedžių maži ir tiesiog skurdūs. 

Pašaliečio akimis, ši niūri, tiesiog priešiška žmogui sala yra 
toli gražu ne rojus, bet tai darbščių žmonių tėvynė, ir jie į nie- 
ką pasaulyje nekeistų savo vynuogyno, kuris jiems brangus kaip 
tik todėl, kad įdėjo į jį tiek triūso. Lansarotėje nėra didelių 
dvarų 一 jie būtų nepelningi. Žemė čia labai šykšti. 

Lansarotės plotas — 800 kmž, gyventojų joje — 33700. Vie- 
nuolika tūkstančių gyvena sostinėje Aresifėj. Jie verčiasi ne 
tik žemdirbyste, juk kiekviena sala yra tartum atskiras pasau- 
lis — mažas žemės sklypelis su savo administracija, prekyba ir 
amatais. Aplink salą gausu žuvingų vietų, todėl čia klesti džio- 
vintų ir kitokių menkių pramonė. Be šio verslo, didelės reikš- 
mės turi ir jūrų druskos gavyba. Daug kur matyti dideli drus- 
kos laukai su keturkampėm garinimo aikštelėm ir vėjaračiais, 
kurie varo siurblius. 

Aresifė ne koks įžymus miestas, tai provincijos miestelis, tik 
labai graži jos pakrantės promenada. Čia stovi ir didelis pui- 
kus viešbutis, kuriame gyvena komfortą mėgstantys svečiai. O 
mes apsistojome „Miramare“, kur mums ir labai patogu, ir pigu. 

Kukliuose pensionuose dažniau susiduri su salos gyvento- 
jais, sutaupai pinigų ir gyveni daug jaukiau negu dideliuose 
viešbučiuose. Ingrida susidraugavo su meiliomis pensiono mer- 
ginomis: Estera Glorija, Marisole ir Klotilda. Jos visuomet ma- 
lonios, mėgsta juoktis, be savo salos nėra nieko daugiau ma- 
čiusios, o vakare mielai eina pasivaikščioti. 

Susikabinusios už parankių, jos žingsniuoja gatve iki kino ir 
nesižvalgo nė į vieną vaikiną, nors puikiai juos visus pažįsta. 
. Jos turi elgtis kukliai, nes sienos čia turi akis ir ausis — tai ma- 
ži langeliai, kurie atsiveria, vos pasirodžius gatvėje naujam 
žmogui, nes šiame mieste nelabai yra į ką Žiūrėti, 

Eidami pro gatvių sankryžą, visuomet pamojame savo drau- 
gui eismo reguliuotojui. Jis tučtuojau palieka postą, pasisvei- 
kina ir kelis žingsnius palydi mus gatve ar promenada. Su bal- 
tu uniforminiu švarku ir baltu tropikų šalmu ant galvos jis at- 
rodo kaip tikras kavalierius. Jis malonus ir neįkyrus pašne- 
kovas. 

一 Man patinka vokiečiai, — sako jis mums, kaip tikriausiai 
ir anglams ar prancūzams.— Ar jūs jau matėte imtynes? Matė- 
te? Ar patiko? Aš pats senas imtynininkas. 

— Nuostabu! — šūktelim sužavėti ir pačiupinėjam jo rau- 
menis. Nė kiek neabejoju, kad jis mane vienu mostu paguldytų 
ant grindinio. i 

Bet štai gatvėje pasirodė automobilis, ir jam reikia grįžti į 
sankryžą. Laimė, automobilių čia mažai. 

Kitas reguliuotojas, nors ir ne imtynininkas, taip pat labai 
malonus. Kai pirmą kartą jį pamatėm, šaligatvyje stovėjo pen- 
ki vyriškiai ir taip karštai kalbėjosi, kad nekreipė į mus jokio 
dėmesio. Pro šalį ėjo ir daugiau žmonių. Visi lenkė tą bū- 
relį. Mes irgi norėjome juos apeiti. Tada nuo sankryžos atsku- 
bėjo policininkas, nustūmė tuos vyrus nuo šaligatvio ir praleido 
mus. Mandagiai padėkojome, vyriškiai toliau sau diskutavo jau 
stovėdami gatvėje, o policininkas grįžo į savo postą sankry- 
žoje. 

Į Lansarotę atvyksta mažai turistų, todėl gyventojai visiems 
malonūs. Kartą, kai užsukom į parduotuvę nusipirkti vaisių, 
mus užkalbino darbo drabužiais apsirengęs vyriškis: 

— Ar jau ragavote mūsų muskatinių vynuogių? Panele, 
prašom duoti panelei ir ponui vynuogių paragauti. Atleiskit, 
kad trukdau, bet būtų gaila, jei, svečiuodamicsi Lansarotėje, 
neparagautumėt nuostabių mūsų vynuogių. 

Lansarotėje nėra tiek daug maršrutinių autobusų kaip Gran 
Kanarijoje. Nuo pat pirmos dienos mus vežioja tas pats taksi 
vairuotojas. Jei jo kartais nėra, kitas mums nesisiūlo, tik visi 
taksistai pasitaria ir praneša jam, kad mes laukiame. Vyrukas 
džiaugiasi mūsų ištikimybe ir tuo, kad mes su juo elgiamės 
kaip su draugu. Todėl ir kainą .mums nuleidžia, o mes savo 
ruožtu pridedam jam arbatpinigių — ir visi esam patenkinti. 

Mūsų taksistas, nors ir vairuoja didelį amerikietišką auto- 
mobilį, nėra koks stambus vertelga. Tai „mažas žmogus“, ku- 
ris dažnai nežino, kaip užsimokėti už eilinį remontą. Mums kur 

sustojus filmuoti, žiūrėk, jis jau palindęs po automobiliu kaž- 
ką krapšto, nes tas toks iškleręs, jog, rodos, tuoj subyrės, 

Malonus ir mažo baro šeimininkas, kur po vakarienės daž- 
nai užeiname dar ko nors išgerti. Norėdamas mums įtikti, jis 
duoda paragauti keturių ar penkių rūšių vyno. To ragavimo 
tiek, kad daugiau įveikti ir nevaliojam. Pagaliau pasirenkam 
gerą raudonąjį vyną, kuris neįtikėtinai pigus. 

一 Lansarotėje vanduo brangesnis už vyną, — sako mums vie- 
nas pažįstamas.— Saloje vandens beveik nėra. Jį parsigabename 
iš Las Palmo ir Tenerifės. Buvo laikai, kai litras vandens kal- 
navo šešias pesetas (0,40 markių). Dabar .dešiint litrų vandens 
paprastai kainuoja dvi pesetas (0,14 markių). Atrodo, nedaug, 
bet nepamirškime, kad už stiklą vyno jūs mokate pesetą (0,07 
markes). 

一 Ar saloje nėra gruntinio vandens? 一 stebimės mes, 

一 Vulkaninė dirva vandens nesulaiko. 

Keista, bet svetimšalis čia nejaučia vandens trūkumo. Ir 
viešbučiuose, ir pensionuose gali naudotis vandeniu kaip namie. 

Atidžiai pasižvalgęs, visose Kanarų salose ant stogų pama- 
tysi baltai dažytas statines. Jose laikomas vandentiekio vanduo, 
kuris iš ten teka į namus. 

Kad Lansarotėje taip retai lyja, sunku net patikėti. Virš sa- 
los slenka sunkūs lietaus debesys. Šie debesys bent palaiko 
taip reikalingą augalams oro drėgmę. Kaimiečiai savo laukus 
apkloja lapiliu — vulkanų išmestu pemzos šlaku, kuris sugeria 
oro drėgmę ir praleidžia ją į žemę. 

Lansarotėje dažnai pajunti, kad Afrika visai čia pat, vos už 
šešiasdešimties jūrmylių. Kai vėjas pučia nuo Afrikos, tai neša 
iš ten smėlį ir net spiečius skėrių. Tada dulkės užtemdo sau- 
lę, ir moterys prisidengia veidus, kaip kad matėme Maspalomo 
mieste Gran Kanarijoje. 

Užtat jūra čia ypatingai skaidri. Ekskursijų biurų prospek- 
tuose Lansarotė reklamuojama kaip rojus žvejams ir narams. 
Bet mes čia pastebėjome tik vieną jaunuolį, kuris su kauke ir 
žeberklu murdėsi vandenyje ir nieko nepagavo. O vanduo ap- 
link Lansarotę tikrai skaidresnis negu palei kitas salas. 

Bet kas mano, kad čia visur gali drąsiai bristi į- vandenį, tas 
labai klysta. Kaip ir kitose salose, čia daug puikių paplūdimių 
su baltu ir tamsiu smėliu, bet dažniausiai jie yra ne ten, kur 
norėtum maudytis. Tačiau niekas nckreips dėmesio, jei šoksit į 

vandenį tiesiai nuo krantinės arba mėginsit perlipti pakrantės 
akmenynus. Žmonės maudosi visur. 

Po mūsų langais yra mažytis uostas, kur stovi kelios žvejų 
valtys ir porą kartų per savaitę atplaukia koks laivas. Matyti 
ir senas iš šešioliktojo amžiaus likęs fortas, kurio patrankų 
vamzdžiai, užsikimšę ir surūdiję, kyšo nuo uolos. 

— Aresifėje nėra nieko įdomaus,— sako mūsų taksistas, ku- 
riam labiau patinka, kai mes sėdime jo automobilyje. 

Tai teisybė, nes Lansarotės savitumas slypi ne miesto gatve- 
lėse. Jis prasideda ten, už miesto, kur kaimietis su kupranuga- 
riu ir geležimi kaustytu plūgu aria savo žemę. Pasak lansaro- 
tiečių, kupranugaris yra šios salos traktorius. Tuojau po ispa- 
-nu užkariavimo kupranugariai čia buvo atvežti iš Afrikos. Pas- 
kui jie Lansarotėje buvo laikomi didelėmis bandomis, nes pa- 
šaro tais laikais dar užteko. Vėliau salą nusiaubė išsiveržę ug- 
nikalniai. Paskutinis didelis išsiveržimas įvyko 1730 metais ir 
truko šešerius metus, nors žmonės kalba, kad buvo dar vienas — 
1824 metais, taip pat pridaręs daug žalos. Vėliau sumažėjo pa- 
šaro, ir žmonės nustojo laikyti karves. Šiandien saloje, be asilų 
ir arklių, sunkiems darbams naudojami kupranugariai; o pieną 
duoda ožkos. 

Žiemą, kai Europos šiaurėje siaučia sniego pūgos, Lansarotėje 
prasikala skurdi žaluma. O dabar, vidurvasary, sala pilka, ru- 
da ir mėlynai juoda. Tiesiog nesuprantama, kuo minta ožkos. 
Kupranugariams auginamas specialus pašaras. 

Sala anaiptol nėra nyki ir apmirus. Kur tik pažvelgsi, pama- 
tysi mažus kaimelius ir didesnes gyvenvietes su kvadratiniais 
namais. Kai kur mėlynai juodame fone švyti vilos su baltom 
mūrinėm tvorom ir žydinčiais snapučiais. 

Štai mes važiuojame keliu, kur iš abiejų pusių vien sustin- 
gusi lava. Kažkur toli, to lavos lauko viduryje, pasirodo raite- 
lis ir vėl išnyksta tartum vaiduoklis. 

Staiga toje keistoje lavoje pamatom duburius, kuriuose noks- 
ta didžiulės kekės vynuogių. Žemė čia vien aštrios pemzos 
smiltys. 

一 Vynuogienojų šaknys kaba tieisog ore,— aiškina mūsų 
vairuotojas. | 

Vienas vyriškis pamoja mums iš tokio duburio ir pavaišina 
saldžiausiom vynuogėm. Kitą sutinkame su dviem kupranuga- 
riais, kurie neša dideles medines dėžes, pilnas vynuogių. 

Kur lava suyra, tuojau atsiranda mėlynai juodas šlaitas, sėte 
nusėtas duburių ir mažų užtvarėlių, sulaikančių pustomą smėlį. 
Šiuose duburiuose auga ir figos, o tabaką ir kukurūzus pamatysi 
tik atviruose laukuose. Piktžolių čia niekur nėra. Naudingųjų 
augalų daigai prasikala pro tą pemzos sluoksnį ir išsilaiko, o 
žolė ir piktžolės negali įsiveisti. 

Paruošti tokį lauką sunkus darbas. Pirmiausiai reikia išlygin- 
ti paviršių. Žemės beveik nėra. Ji atgabenama naščiais arba au- 
tomobiliais ir tolygiai paskleidžiama. Dabar jau galima sėti. Pa- 
skui laukai užklojami dešimties centimetrų storio pemzos sluo- 
ksniu, atneštu nuo vulkano. 

Pietinėje Lansarotės dalyje laukų mažai, nes čia lavos kara- 
lystė. Po kelių šimtų metų lava suyra ir pasidaro derlinga. Vos 
tik pasirodo pirmieji tokio irimo ženklai, tuojau į darbą stoja 
žmogus ir savo prakaitu atkuria tai, ką lava buvo kadaise iš- 
degiriusi. Kai pagalvoji apie derlingas kitų kraštų žemes, tiesiog 
apstulbina tokie kuklūs šių žmonių poreikiai ir augalijos pat- 
varumas. 

Žemės turtai čia dar menkai ištirti. Iš mineralų randama be- 
rilų, heliodorų, akvamarinų ir smaragdy. 

Pietinėje salos dalyje stūkso apie trys šimtai vulkanų. Ti- 
manfajos srityje kadaise buvo derlingiausios Lansarotės žemės, 
o šiandien čia iškilę ugnikalniai, panėšintys į Mėnulio krašto- 
vaizdį. 

Svetimšalis, atvykęs į Lansarotę ir įsėdęs į automobilį, gali 
nė žodžio nemokėti ispaniškai. Jis vis tiek bus nuvežtas į Ti- 
manfają. Jei jis norėjo apsilankyti kitur, tai jam nepasisekė, 
nors, tiesą sakant, nieko įdomesnio už Timaniają šioje saloje 
nėra. 

Laimė, kad šiuo Mėnulio kraštovaizdžiu dar galima pasigrožėti 
visai vienam. Reikia tik gretimame kaime iš kokio nors žmo- 
gaus pasiskolinti kupranugarį, ir tu jau kopi į Ugnies kalnus. 
Galima eiti ir pėsčiomis, tik tuomet namuose teks palikti san- 
dalus ir apsiauti stipresniais batais, nes šlaitai čia nusėti lapi- 
liu. Arba stiprūs batai, arba kupranugaris — kitaip ant kalno 
šiame krašte neužlipsi. 

Užkopęs tikrai imi tikėti, kad atsidūrei Mėnulyje ar kurioje 
kitoje žvaigždėje. Čia visai nebepanašuų į mūsų gimtąją Žemę. 
Tiesa, Islandijoje taip pat yra panašių vaizdų. Esu buvęs Ker- 
lingarijeldene, kur mačiau aplink kunkuliuojančius, dvokian- 

čius sieros šaltinius, trykštančius fontanus, verdančius upelius 
ir apgaulingus raudonus akivarus, kurie praryja pėsčią ir raitą. 
Šie Ugnies kalnai nėra tokie pavojingi. Rodos, kad čia seniai 
viskas sustingę. 

Teisybė, po paskutinio išsiveržimo praėjo nemažai laiko, nors 
ugnis dar visai neišblėsus. Reikia tik nustumti kokį akmenį 
ar įkišti ranką į plyšį, kurių visur pilna, ir pajusi karštą kalno 
alsavimą. Kiekvienam atvykėliui kyla baugi mintis: kada jis vėl 
išsiverš? 

Aplinkiniai gyventojai tikisi, kad jie nesulauks naujo išsi- 
veržimo. Ugnikalniai gali tylėti šimtą ir daugiau metų. Gali jie 
ir amžinai tylėti, bet kas žino? | 

Ugnis slypi ne tik kalnuose. Net papėdėje, kur niekas to ne- 
sitiki, ugnis gali rusenti visai prie pat paviršiaus. Mūsų vai- 
ruotojas į vieną duobę įkišo atsivežtų žagarų, ir netrukus jie 
jau liepsnojo. Septyniasdešimties centimetrų gylyje karštis sie- 
kia keturis šimtus laipsnių. Miestiečiai mėgsta sekmadieniais at- 
važiuoti prie ugnikalnių pasilinksminti, žinoma, be degtukų ir 
malkų išsivirti ar išsikepti valgį Mes pasitenkiname keliais 
kiaušiniais, jie kaipmat išverda karštoje žemėje. 

Kas nori išsimaudyti, prie El Golfo ras puikų paplūdimį ir 
mažą kraterio ežerą jūros lygyje. Jo vanduo sūresnis net už 
Negyvosios jūros vandenį. Guluosi į vandenį ir plūduriuoju, o 
šauni plaukikė Ingrida sugeba net nardyti tame sūryme. 

Šiaurinė Lansarotės dalis visai kitokia negu pietinė. Čia plyti 
didelės opuncijų plantacijos, kuriose veisiami košeniliai. Bet 
daugiausiai, žinoma, vynuogynų. Vynuogės čia auginamos ne 
duburiuose, bet mūrinėm tvorom apjuostuose sklypuose. Kalnų 
virtinės čia supa plačius slėnius, kur auga palmių giraitės, mar- 
guoja laukai ir kaimai. 

Ir šioje saloje neužmirštame palandžioti po urvus. Ilgiausias 
iš jų yra dviejų kilometrų cueva de los Verdes, bet nieko įdo- 
maus jame nėra. 

Visai čia pat yra Chameos de Agua — vulkaninis urvas, už- 
lietas jūros vandens, kuriame knibždėte knibžda mažų aklų 
krabiukų. Kai į urvą patenka šviesa, vaizdas gana savotiškas. 

Atsistojus ant aukšto šiaurinio Lansarotės kyšulio, gerai ma- 
tyti maža Grasiosos salelė, kurios pietinė pakrantė gyvenama, 
Už jos yra trys dar mažesnės kalnuotos salos, tai Montana Kla- 
ra, Roke del oeste ir Alegransa. Visos jos negyvenamos, ir 

Lansarotė iš jų kaimynystės neturi jokios naudos, bet Zanui 
de Betenkurui Grasiosa pasitarnavo kaip placdarmas tolesniems 
užkariavimams. Iš čia jis puldinėjo Lansarotę, o vėliau ir 
Fuerteventūrą, 


ŽVILGSNIS || 
Į FUERTEVENTŪRĄ 


Visos salos svetingai priima turistus, kurie atveža taip reika- 
lingų kanariečiams pinigų. Dar neseniai Fuerteventūrą aplenk- 
davo turistinis srautas. Ji negalėjo lygintis su Tenerife ar Gran 
Kanarija, nes čia nebuvo nei gerų viešbučių, nei dangų Ie- 
miančių kalnų. | 

Ir Fuerteventūrą, ir Lansarotę patogu pasiekti lėktuvais ir 
laivais iš kitų salų, tačiau užsieniečiai į jas užsuka gana retai. 
Jei kas ir atvažiuoja, tai tik keliom dienoms: vienam čia per 
karšta saulė, kitam — gamtovaizdis pernelyg tuščias ir nykus. 

一 Tai tiesa — sako mums kaimietis, išversdamas pilną pin- 
tinę vynuogių į vieną iš dėžių, pririštų prie kupranugario.— 
Tik tam pas mus patiks, kas dar mėgsta vienatvę. 

Fuerteventūroje dar ramiau negu Lansarotėje. Fuerteventū- 
ros plotas 2730 km?, gyventojų — 13 500, o Lansarotėje, uži- 
mančioje 800 km? teritoriją, — 33 700 gyventojų. 

Gyventojai čia ramūs, kaip ir pati sala. Verčiasi žemdirbyste 
bei žvejyba, dar eksportuoja kalkes ir druską. Vandens Fuer- 
teventūroj trūksta, kaip ir kaimyninėje saloje. Taigi abi salos 
labai panašios. Jos tartum dvi Kanarų atsiskyrėlės — nei tipiš- 
kai kanarietiškos, nei afrikietiškos. 

Visa Fuerteventūra yra trijų šimtų metrų aukščio plokštikalnis 
su stačiais pajūrio skardžiais, ugnikalniais, lavos plotais ir smė- 
lynais. Gražių paplūdimių čia nedaug. Sala nutįsusi iš šiaurės į 
pietus ir užsibaigia Chandijos pusiasaliu. Šiaurinėje salos dalyje 
per 500 metrų iškilę vulkanų kūgiai, o Monte Mudos viršukalnė 
siekia net 683 metrus. Rytinėje pakrantėje įsikūrusi sostinė Pu- 
erto del Rosarijas su 4000 gyventojų. 

Slėniuose auga vynuogės, opuncijos, figos, datulės ir migdo- 
lai. Šlaituose ganosi avys ir ožkos. Keliais ramiai žingsniuoja 
kupranugariai, 

Kas turi kupranugarį, laikomas turtingu ūkininku. Kupranuga- 
ris kainuoja 7 一 10 tūkstančių pesetų (460—660 markių). Laikant 
tokį gyvulį, didžiausias ir vienintelis rūpestis yra pašaras. 

— Kiek jie išgyvena? — klausiame vyriškį, gabenantį dviem 
kupranugariais pemzos šlaką. 

— Apie dvidešimt penkerius metus,—atsako šis.— Bet darbui 
tinka tik septyniolika metų. Pagaliau tai priklauso ir nuo prie- 
žiūros. 

Pigesni yra asilai, kuriuos galima patikėti net vaikams. Tie 
pilkiai labai kantrūs, paneša, jei reikia, net du žmones. Gražu 
pažiūrėti, kai Lansarotėj asiliukais jodinėja merginos su savo di- 
delėm baltom medžiaginėm skrybėlėm. Tokias skrybėles jos dė- 
vi, kol išteka, paskui pakeičia jas šiaudinėmis plačiakraštėmis, 
kurių kraštai surišami, kad nenupūstų vėjas. 

Ant asilų jos joja į mokyklą, į laukus, leidžiasi ir į tolimesnes 
keliones. Kartais atrodo, kad ir laikas šiose salose eina daug lė- 
čiau, 


LA PALMA 


Zalioji Kanarų sala. Ši toliausiai į vakarus esanti sala savo 
forma panėši į žmogaus širdį, ir daugelis kanariečių laiko ją 
gražiausia visame salyne. Čia atplaukėme laivu ir pirmiausiai 
atsidūrėme žmonių knibždėlyne ant molo. 

— Taksi? — siūlo mums kažkoks vietinis. 

一 Tai kad miestas visai čia pat, — stebimės mes.— Gal žinote 
kokį jaukų pensioną? 

一 Būsite jame per dvi minutes, — atsako vairuotojas.— Mieste 
nėra kur daug važinėti, bet jeigu norėsite pasižvalgyti toliau — 
aš jūsų paslaugoms. 

Taip atsiduriame kukliame pensione, ir pirmiausiai mus pasi- 
tinka keli tarakonai. Senos girgždančios kambario grindys atro- 
do likusios iš žilos senovės, kurios pėdsakų Santa Kruse nema- 
žai. Tereikia išeiti į mažytį balkoną, ir patenki į praeitį ir į 
dabartį. Siaura gatvelė kyla į kalną, namai ispaniško stiliaus. 
Tai pagrindinė gatvė, bet eismas lyg ramiame provincijos mies- 
telyje, ir reti praeiviai, rodos, niekur neskuba. 

O Daly pavadinimą šiai gatvei davė atvykėliai airiai. Mies- 
to puošmena yra Jūros prospektas, kurio vienoje pusėje rikiuo- 
jasi seni namai su nuostabiais balkonais, o iš kitos pusės tvirtą 
krantinę daužo bangų mūša. Jūros prospektas šiam miestui yra 
tas pats, kas kitur turgavietė ar kokia aikštė, kurioje vakarais 
vaikštinėja žmonės. 

Sekmadieniais ir švenčių dienomis jau nuo pietų čia pasipila 
žmonės, apsivilkę geriausiais kostiumais ir naujomis suknelėmis. 
Jie apžiūrinėja vienas kitą, nors stengiasi to neparodyti. 

Mes gurkšnojame šaltus gėrimus aikštelėje prieš nedidelį ba- 
rą tame prospekte, o kadangi Ingrida vilki nauja pačios pasisiū- 
ta suknele ir atrodo kaip. nužengus iš madų žurnalo, mergaitės 
siuva ir siuva pro šalį, rydamos ją akimis. 

Bet neilgai sėdime vieni, nes jau ir čia turime daug pažįstamų. 
Šį kartą prie mūsų prisėda studentai, kurie gyvena tame pačia- 
me pensione ir, nutaikę progą, labai mėgsta mokyti Ingridą is- 
panų kalbos. Bet jie mandagūs ir niekada neapvilia mūsų pasi- 
tikėjimo. 

Kadangi gatvė apšviesta, vaikštynės užsitęsia labai ilgai. Čia 
mes pirmą kartą pamatėm ir mėgėjus pademonstruoti savo gra- 
žius automobilius. Kažkokia jauna pora tartum su šūkiu „Žiūrė- 
kit ir pavydėkit!“ važinėja promenada, kol tik pritrūksta de- 
galų, bent man taip atrodo. Varžydamiesi su ta porele, sukiojasi 
dar keli kiti automobilininkai. Tokiu vėlyvu laiku nė vienas 
normalus žmogus nevažinėja tarnybiniais ar šiaip kokiais reika- 
lais, taigi prospektas kaip tik gera vieta pasirodymui. 

Įsispraudusi tarp kalnų La Palmos sostinė Santa Krusas kyla 
šlaitu, kuris veda į siaurą Buenavistos kraterį. Visos miesto gat- 
vės eina aukštyn ar žemyn, o kai kurios į galą Visai susiaurėja. 
Įžymybių mieste nedaug. 1563 metais pastatyta rotušė yra re- 
nesanso šedevras. Priešais ją kiek kuklesnė stovi sena Salvadoro 
bažnyčia. | 

Naujiesiems laikams atstovauja modernūs pastatai, o vals- 
tybinis ištaigingas viešbutis maloniai primena senąją ispanų 
architektūrą, Šiauriniame miesto pakraštyje stovi „Santa Mari- 
jos“ kopija — Kristupo Kolumbo apsilankymo saloje atmini- 
mas. 

Miesto muziejuje matėme gerai išsilaikiusių eksponatų iš gu- 
ančų laikų — girnapusių, molinių indų su La Palmai ir Teneri- 

fei būdingais išraižymais, akmeninių peilių, kaulinių adatų, ke- 
ramikinių papuošalų, pintų skrybėlių, akmenų mėtymui, kauko- 
lių ir kaulų. Ši kolekcija be abejonės įdomi kiekvienam lanky- 
tojui, o visa kita greičiau pavadintum keistenybių rinkiniu. 

Palmiečiai didžiuojasi savo dailiais rankų darbo gaminiais, 
kuriuos, tiesa, pardavinėja visų salų gyventojai, bet La Palmoje 
jie ypač traukia akį. Mes jau Gran Kanarijos kaimuose matėme 
švariai apsirengusias merginas, sėdinčias panamėj ir mikliais 
pirštais siuvinėjančias ažūrinės staltieses. Santa Kruse yra nedi- 
delis tokių dirbinių fabrikas. 

Negalima užmiršti ir cigarų gamintojų. Iš vietinio tabako jie 
susuka cigarus, kurie savo kokybe nenusileidžia geriausiems Ku- 
bos ir Brazilijos gaminiams. Aš pats nedrįstu spręsti, nes apie 
cigarus nieko nenusimanau. Užtat galime drąsiai tvirtinti, kad 
palmiečių vynas nuostabus. Vynuogės čia auginamos šlaituose, 
ir iš jų gaminama daugybė rūšių vynų, net ir malvaziškas. 

Ilgesnį laiką gyvendami Santa Kruse, patyrėme įvairiausių 
nuotykių. Savo pensione sutikome vyriškį, kurį iš karto užkal- 
binome vokiškai. 

— Dievaži, nė pats jau nežinau, kiek laiko čia gyvenu,— 
prisipažįsta jis mums. Jis šneka keistai maišydamas bavarišką 
tarmę su literatūrine kalba. Rimto darbo jis neturi, gyvena iš 
pensijos, o per pastaruosius dešimt metų yra apvažinėjęs dau- 
gybę šalių. 

一 Čia tai tikras rojus,—šypso jis patenkintas.— Čia tokiems 
kaip aš viskas pigu. O žmonės? Dievuliau, jie beveik nieko ne- 
uždirba, o žiūrėk, gyvena. 

— Ar klimatas jūsų nevargina? 

— Klimatas puikus, tik reikia saugotis viduriavimo. Negerkite 
vandens, tik vyną. Čia jis toks pigus, kaip niekur kitur. 

— Ką jūs veikiate kiauras dienas? — teiraujamės mes. 

— Mano aistra — pašto ženklai. Anksčiau daug vaikščiodavau 
pėsčias, dabar įsitaisiau arklį ir jodinėju. Atsisėdu, ir jis mane 
nešioja, kol atitranko visus kaulus, tada kurį laiką nebejodinėju. 

Per pietus naujasis bičiulis parodė mums valgiaraštyje patie- 
kalą „Asitalija“. 

一 Neteko ragauti,— burbtelėjau sau po nosim. 

一 Tikiu, kad neteko, — nusijuokė bavaras.— Vietiniai žmonės 
mėgsta juokus. Kartą jie išrinko. kurpiaus dukrą Asitaliją La 
Palmos grožio karaliene. Ši nuvyko į Tenerifę ir ten irgi buvo 

pripažinta gražiausia mergina. Tuomet ji patraukė dar toliau 一 
į Ispaniją, bet kol pasiekė Madridą, konkursas buvo pasibaigęs. 
Santa Kruse dėl to įvyko didelė demonstracija. Įsikišo policija, 
vienas aukštas tarnautojas už bausmę buvo perkeltas kitur — ir 
visa tai dėl Asitalijos, kurios garbei pavadintas šis patiekalas. 

Ak, tas palmiečių temperamentas! Jį mes patyrėme vakare 
per kanarietiškas imtynes. Kovos vyksta po atviru dangum, pra- 
džia dešimtą valandą. Aikštė pilna laukiančių žmonių, kurie už 
savo pinigus nori pagaliau išvysti reginį. Pusvalandį visi kant- 
riai stovi, bet kai vis dar niekas nesirodo, prasideda puikiausias 
švilpimo koncertas. Pagaliau į aikštę išeina vietiniai imtyninin- 
kai, o priešininkai iš kito miestelio užgaišta dar penkiolika mi- 
nučių. Publikos apmaudas, aišku, nukrypsta į juos, O pranešė- 
jas vis prašo kantrybės. 

Mes jau esam matę Kanarų salose imtynių, ir jos mus suža- 
vėjo. Bet čia svečių komandos nariai elgiasi įžūliai ir nedraus- 
mingai. Teisėjas juos dažnai įspėja. Mums atrodo, kad kovoja 
nebe sportininkai, bet didžiausi priešai. 

Į kai kurias dvikovas malonu žiūrėti. Imtynininkai susikimba, 
tyko ir laukia patogios akimirkos. Staigiu judesiu kiekvienas 
bando pargriauti priešininką. Vos tik šis kluptelėja, kova baigta. 
Kas paliečia žemę kuria nors kūno dalimi, tik ne kojos pėda, 
yra nugalėtas. Daug dvikovų baigiasi lygiomis, ir jas reikia pa- 
kartoti. | 

Svečiai šį kartą stipresni, todėl žiūrovai audringai palaiko sa- 
vuosius. Ir tikrai, Santa Kruso komanda rungiasi garbingai, ne- 
žiūrint priešininkų provokacijų. 

Paskutiniai grumiasi Dovydas su Galijotu. Kaip tik taip at- 
rodo abu imtynininkai. Prieš metus mažasis buvo įveikęs didįjį. 
Publika, aišku, simpatizuoja mažajam, juoba kad jis ir vietinis. 

Kova prasideda, tiesiog bjauri kova. Didysis puikauja, net 
nesiremia išeities pozicijoje laisvąja ranka į žemę, pasiryžęs 
iš karto sudoroti mažąjį. Šis kovoja didvyriškai, nors milžino 
įveikti nepajėgia. Kova nutraukiama, rezultatas lygus, ir viskas 
prasideda iš naujo. Ir antrą sykį lygiosios. Dabar milžinas nu- 
eina prie savo komandos ir, neva nusilpęs, susmunka ant že- 
mės. Draugai apipurškia jį vandeniu, kažką jam kalba, masa- 
žuoja, ragina keltis ir varu nuvaro į „areną“. Staiga jis vėl at- 
gauna jėgas ir partrenkia mažąjį į smėlį. 

Po šios negražios dvikovos įvyksta dar viena, kuri vos ne- 
virsta tikromis muštynėmis. Nors ir laimėjusi varžybas, svečių 


87 


komanda nenori pripažinti paskutinių lygiųjų ir veržte veržiasi 
prikulti objektyvius teisėjus. 

Tai bent temperamentas! O jau gerokai po vidurnakčio! Mies- 
tas ant kojų, visi plūstasi ir kartu juokiasi. 

Dažnai vaikštinėjame siaurais takeliais ir aptinkame tokių 
dalykų, kurių eidamas vieškeliu nepamatysi. Taip kartą vėl pa- 
tekome į tarpeklį, kuriuo kilome aukštyn, atidžiai žiūrėdami 
sau po kojų, kad neišklystume iš vos pastebimo takelio. Iš pra- 
džių tai buvo dar tikras kelias, vingiuojantis pro mažus name- 
lius ir kiaulių tvartus. Tie kiaulių tvartai Kanarų salose ne- 
džiugina nei žmogaus, nei gyvulio. Vietos gyvuliams labai ma- 
Vokiška kiaulė bemat nuverstų tą sukiužusį tvartą, ir gaudyk 
vėją laukuose. | 

Namai pakeliui lyg išmirę. Nematyti nė gyvos dvasios. Durys 
ir langinės užvertos, kad neprasiskverbtų kaitra. 

Kopdami tarpekliu aukštyn, sutinkam pienininkę. Be tų pie- 
nininkių tiesiog neįmanoma įsivaizduoti šio miesto gatvių. Pa- 
prastai jos neša vieną didelį uždarą indą ant galvos, o kitus 
du — rankose. Prie jų kabaliuoja saikas ir mažesnių indelių, žo- 
džiu, moters nešulys nelengvas. Pienininkės turi pastovius kli- 
entus, keliauja iš namų į namus, kol išpilsto pieną ir vėl gali 
grįžti namo į kalnus. k 

Kaip ir visur Kanarų salose, taip ir La Palmoje gausu ožkų. 

— Yra ir karvių, — pasakoja mums vienas vyriškis.— Tačiau 
joms netinka mūsų salos. Atvežtos iš Olandijos jos duoda pa- 
kankamai pieno. Bet pas mus negauna gero pašaro ir turį ten- 
kintis sukapotais bananų kotais. Pieno mažėja, ir karves tenka 
pjauti. Avys bei ožkos ne tokios reiklios ir duoda puikiausią 
pieną. 

Tarpeklyje kaip tik užeiname ožkų bandą. Senyvas vyriškis 
atgena ją priešais mus į kalną, kur palei kelią spiečiasi kaime- 
lio namai. Tas kelias grįstas netašytais, iš visur surankiotais 
akmenimis. Tarp jų aptikome ir puikiai išsilaikiusią guančų 
girnapusę! Mums taip norėjosi ją išlupti ir pasiimti, tačiau nu- 
tarėme ją palikti, nes jau dvi turėjome. 

— Uch! — šnopuojam, braukdamiesi nuo kaktų prakaitą, Ir 
įžengiam į mažą parduotuvę. Mus pasitinka maloni pagyvenusi 
moteris ir atneša limonado bei bananų. Visos namo durys atla- 
pos ir pro jas matyti švarutėliai, jaukūs kambariai, 

一 Tikrai labai karšta,— sako moteris.— Jei greit nepalis, vis- 
kas išdegs. Vandens saugyklos tuščios. 

一 Ar čia viršuj nėra ir geriamo vandens? 

— Yra, šaltiniai trykšta be paliovos. Gerasis dievulis taip jau 
sutvarkė. 

La Palmos kalnai siekia du tūkstančius metrų aukščio ir ap- 
augę pinijomis. Ilgi minkšti šių medžių spygliai sugeria debesų 
drėgmę, kurią lašas po lašo sugeria žemė, Ir ` vis dėlto laukams 
bei vynuogynams būtinas lietus. 

Vieną dieną autobusu važiuojame į pietuose esantį Masą. Tai 
nedidelis miestelis už penkiolikos kilometrų nuo Santa Kruso. 
Išlipusius iš autobuso, mus užklumpa baisi liūtis, kuri permerkia 
iki siūlo galo, nors lyja tik dešimt minučių. Po ketvirčio va- 
landos, kai buvome jau sausi, užėjo dar viena liūtis. Nekreipda- 
mi į ją dėmesio, žingsniuojame toliau. Mus pasiveja nuo šlaitų 
kylanti migla. Tokia tiršta, kad nieko aplink nematyti. Vos ju- 
dame pirmyn. Darosi šalta, nes mūsų drabužiai labai ploni. 

Iš tos miglos kartais išnyra žmonės su arkliais, mulais ar asi- 
lais. Jie traukia skinti vynuogių arba grįžta su pilnomis pintinė- 
mis. Visi mandagiai sveikinasi ir vėl dingsta migloje. 

La Palmoje puikiai dera gardžios malvazinės vynuogės, senų 
senovėje atvežtos iš Kretos. Vynmedžiai, kuriuos mes matėm, 
labai našūs, nors ir žemučiai. Dabar pats vynuogių skynimas. 

一 Laba diena, — sveikinamės, eidami pro sulčių spaudyklą, 
kur kaip tik traiškomos vynuogės. E 

— Laba diena,— atsako mums maloni, energinga moteris su 
plačiakrašte šiaudine skrybėle ant galvos.— Prašom arčiau! 
Jūs anglai? 

一 Ne, vokiečiai, — atsiliepiam labai mandagiai, nes baisiai 
norim Vynuogių. 

— Jūsų šaly nėra vynuogių,— ištaria moteris. 

— Yra,— prieštaraujam mes,—tik ne tokių gerų. Galima 
žvilgtelėti į jūsų presą? 

Ji mums aprodo savo mažą įmonę. Presas įtaisytas kone su- 
lig gatve. Indas, į kurį pilamos vynuogės, susuktas iš lyno. Uo- 
gos traiškomos rankiniu grūstuvu. Išspaustos sultys bėga žemyn 
į cementinį baką, o iš ten išsemiamos ir gabenamos namo, 

Vynuogių augintojai sudaro kooperatyvą, kuris tvarko bei re- 
guliuoja vynuogių auginimą, vyno gamybą ir pardavimą. 

一 Valgykit vynuogių, — ragina mus moteris. Jos vyras taip 
pat malonus, bet šneka mažai, nes dabar susirūpinęs savo presu. 

Moteris gausiai apdovanoja mus vynuogėmis, palydi ir kuo 
nuoširdžiausiai atsisveikina. 

Badu čia tikrai nenumirsi. Į savo išvykas niekuomet neimam 
maisto. Keliaudami net per negyvenamas vietoves, višur ran- 
dam opuncijų su prinokusiais vaisiais, kurie krenta žemėn ir 
pūna. Figmedžiai nokina melsvai rudus ir kone juodus vaisius, 
kurie tokie pigūs, jog beveik neapsimoka jų skinti. 

Koks tad didelis skirtumas tarp La Palmos ir Lansarotės! Čia 
pasijunti kaip rojuje. Palmiečių ožka Lansarotėje ar Fuerteven- 
tūroje tikriausiai padvėstų badu. 

Pagaliau migla išsisklaido, saulė vėl ima kaitinti žeme, ir 
susilenkusios nugaros vynuogynuose atsitiesia, nes kai saulė 
aukštai, nė vienas nedirba. Žmonės traukia iš visų pusių pro 
mus su savo nešuliniais gyvuliais ir draugiškai šypsosi. 

.Nusprendėm apžiūrėti Belmako urvą iš guančų laikų. Jis prie 
pat kelio, tai greičiau uolos atbraila, kur be abejonės gyveno 
guančai. Šį urvą ypač išgarsino jame aptikti petroglifai — akme- 
nyje iškaltos spiralės ir žiedai, kurių iki šiol niekam nepavyko 
iššifruoti. Tiesiant kelią, urvas taip nukentėjo, kad akmeninių 
guančų pėdsakų liko tik atskiri fragmentai. Sprogdinant uolas, 
akmenys su petroglifais nuriedėjo žemyn ir sutrupėjo. Tik atsi- 
tiktinai jie nebuvo visiškai sunaikinti. Dabar tie akmenys guli 
nuslinkę urvo atšlaitėje, atiduoti orų bei įnirtingai suvenyrus 
rIenkančių turistų malonei. 

Ten, kur baigiasi vynuogynai ir dirvos, prasideda kalnų miš- 
kai. La Palma vadinama žaliąja Kanarų sala, nes kalnai čia iki 
pat viršūnių apaugę medžiais. 

Pačiame viršuje žaliuoja kanarietiškosios pušys (Pinus cana- 
rlensis). Jos tokios gajos, kad sudygsta vos pradėjus irti sustin- 
gusiai lavai, o vėliau įsišaknija kaip reikiant. Jų minkšti dvide- 
šimties — dvidešimt penkių centimetrų ilgio spygliai sugeria de- 
besų ir rūko drėgmę, todėl pušys iš bėdos gali augti ir be že- 
mės. Paprastai jų kamieno skersmuo — metro, storesnių rečiau 
tepasitaiko. Kaip visur pasaulyje, taip ir Kanarų salose, žmonės 
nemokėjo prižiūrėti miškų ir iškirto jų daugiau, negu spėjo pri- 
auginti. 

Kas supranta apie miškus, pasiges pušynuose pomiškio. Mat 
aukštų medžių šaknys sugeria visą žemės drėgmę, ir nukritę 
spygliai nepūna. Po aukštomis storomis pušimis švaru, tartum 
šluote iššluota, 

Daug kur teko matyti vyrus ir moteris, renkančius nukritusius. 
spyglius. Šie sausi spygliai suspaudžiami į ritinius ir pardavinė- 
jami kitoms saloms bananų įpakavimui. 

Žinoma, be pušų, čia yra ir kitokių medžių, kurie auga ats- 
kiromis giraitėmis, pavyzdžiui, laurai ir viržiai. Viržiai čia užau- 
ga labai aukšti ir yra visai nepanašūs į mūsų stepinius viržius. 

Kaip kitose salose, taip ir La Palmoje, kraštovaizdį suformavo 
vulkanai. Toli jūros horizonte išvystame 3716 metrų aukščio Te- 
nerifės viršukalnę, tuo tarpu prieš mus La Palmoje — Kaldera, 
kurios kraterio kraštai siekia 2300 metrų. Pasak prietarų, toji 
viršukalnė išlindo iš pačios Kalderos. Vienas vyriškis taip mums 
ir pareiškė: „Ji išskrido iš kalno.“ Tuo nesunku patikėti, nes 
viršūnė maždaug telpa į Kalderos kraterį. 

Daug žymių mokslininkų suko galvas dėl Kalderos susidary- 
mo. Šio, ko gero, didžiausio žemėje kraterio skersmuo siekia 
net dešimtį kilometrų! Puslankiu jį juosia 2300 metrų aukščio 
kalnagūbriai, o pietvakariuose kalnų visai nėra. 

一 Tai visai paprasta — aiškina mokslininkai.— Požeminės 
jėgos iškėlė žemę kaip kokį burbulą aukštyn, kol šis sprogo it 
subliuško. Dalį tos purios žemės ir uolėtos masės lietus nuplovė, 
o jūros vanduo nusinešė su savim. 

一 Netiesa! — šaukia kiti ir tvirtina, kad Kaldera buvo ug- 
nikalnis su milžinišku krateriu, kuris tik po vėlesnių nedidelių 
išsiveržimų ir nuoplovų gavo dabartinę formą. - 

Dabar vyrauja nuomonė, kad Kaldera — buvęs plokštikalnis, 
susidaręs iš vulkaninių nuobirų. Kadaise du nuo kalnų tekėję 
upeKai, kurių vagos ir šiandien aiškiai matyti, galėjo atlikti mil- 
žinišką erozinį darbą, suteikusį krateriui šiandieninę formą. 
Jūros vanduo čia suvaidino taip pat didelį vaidmenį, mat Kal- 
deroje, kurios papėdė yra šešių šimtų metrų aukštyje virš jū- 
ros lygio, buvo rasta suakmenėjusių jūros augalų ip gyvūnų. 
Neužmirškime, kad La Palma pakilo jau penkis šimtus metrų ir 
dabar vis dar kyla. Pastebimai kyla ir kitos Kanarų salos. Kal- 
deros kraterio pylimą sudaro aukščiausios saloje Andenų kalnų 
keteros. Nuo jų žemyn jūros link visomis kryptimis leidžiasi gi- 
lūs tarpekliai. Toliau į pietus prie šių kalnų prisijungia Naujoji 
viršukalnė, o pačiuose pietuose Senoji viršukalnė, kuri iki šiol 
neužgesusi. 

Pietiniame La Palmos taške, 800 metrų aukštyje viršum jūros 
lygio, yra nedidelis Fuenkalientės kaimelis, įsikūręs ant stataus 
jūros skardžio. Šiuo vardu buvo vadinamas netoliese trvkštantis 

gydomasis šaltinis, kuris išgydydavęs net nuo raupsų. Jis išseko 
po siaubingų ugnikalnio išsiveržimų 1677 ir 1678 metais. 

Čia, salos pietuose, lavos plotai nusitęsia iki pat jūros ir, kaip 
sakoma, yra panašūs į per audrą suakmenėjusią jūrą. Paskutinį 
kartą ugnikalnis išsiveržė 1949 metais, tada Ljano del Bankas 
savo liepsnojančia lava išdegino pusę Las Mančo kaimo. Ten, 
kur buvo namai, dabar sustingusioje lavoje pastatyti mediniai 
kryžiai. 

Štai ką papasakojo mums to kaimo gyventojas: 

一 Katastrofa užklupo mus netikėtai, juk kas galėjo pamanyti, 
jog ugnikalnis išsiverš. Viršuje buvo tikras pragaras! Dundėji- 
mas neapsakomas, Bet lava slinko ant mūsų taip pamažu, kad 
suspėjome išgelbėti savo turtą. O namai užsidegė, juos prarijo 
pragaro liepsnų jūra. 

— Aukų nebuvo? — klausiame mes. 

— Sudegė girtas žmogus, kuris norėjo pasirodyti, kad nieko 
nebijo, ir per daug prisiartino prie lavos. Nespėjom sulaikyti, 
užsidegė ir žuvo liepsnoje. 

Daugiausiai poilsiautojų traukia į Tasakortę vakarinėje salos 
dalyje. Iš Santa Kruso ir kitų vietų atostogautojai su šeimomis 
važiuoja automobiliais į Tasakortę ir apsigyvena pajūryje pal- 
mių trobelėse, kokių galima pamatyti Ramiojo vandenyno sa- 
lose. 

Tų vėjo perpučiamų trobelių čia visur pilna. Nežinant galima 
pamanyti, kad tai vargingi vietinių žvejų būstai. Iš tikrųjų žve- 
jai gyvena nameliuose arba urvuose, o vasarotojai tose gražiai 
iš lapų suręstose trobelėse. Tie čežantys namukai tuo geri, kad 
juose visada vėsu. 

Susėdame tokiame pat vėjo perpučiamame bare ir užsisakom 
sriubos, žuvies ir tortilių. Maistas gal būtų ir neblogas, bet labai 
panašus į tą, kuris skubotai gaminamas kempingo virtuvėje, juo- 
ba kad žuvis patiekiama drungna. Bet visa tai niekis, mes, kaip 
ir kiti poilsiautojai, džiaugiamės saule, jūra ir trokštame pasi- 
nerti į vandenį — tik veltui dairomės smėlėto paplūdimio. Smė- 
lio nė ženklo. Bangos ritasi per tamsius akmenis ir verčia 
žmogų nuo kojų. Bet čionykščiai vasarotojai randa išeitį. Pa- 
krantės akmenynuose jie išsikasa duobes, kuriose juos aptaško 
bangos. Kai vanduo kyla, tenka kraustytis į kitą duobę. Šitokio 
naujoviško maudymosi būdo mes dar neišmėginome. 

Galima maudytis ir kitaip: atsistoti ant aukšto molo ir laukti, 
kol tave aptėkš didžiulės dūžtančios bangos. 

Drasesni šoka nuo uolos tiesiai į bangų mūšą ir turi pasidar- 
buoti, kol išsikapsto į krantą. 

Ir tai vadinasi kurortas! Bet žmonės džiaugiasi, tenkinasi tuo, 
ką gauna — ir aš užsimanau praleisti čia bent kelias savaites. 

— O ką čia darysim? — staiga užsiožiuoja Ingrida.— Vaikš- 
čiosim, žiūrėsim, fotografuosim, šliaužiosim po urvus, kapsty- 
simės purve ir prakaituosime. Kaip gyva nesu tiek prakaitavus! 

Iš tikrųjų šiandien taip karšta, kad mes šlaputėliai užkopiam 
į Los Ljaną — jaukų miestelį pašlaitėje. Čia prasideda kelias į 
Kalderą. Čia pirmiausiai įsitvirtino ispanai ir po šiurpios išda- 
vystės kone visai išnaikino guančus. Aukštai kalnuose yra urvų, 
kuriuose mirė paskutiniai laisvi guančai, nenorėję pasiduoti. 

Toli į Kalderos gilumą nusidriekia derlingi laukai ir didelės 
bananų plantacijos. Soduose ir šalikelėse žydi kiniškos rožės, 
oleandrai ir snapučiai. Vaisiai čia labai pigūs. Žmonės malonūs, 
gyvena švariai. 

Visur daugybė driežų, kitokių laukinių gyvūnų mažai matėm. 
Vandens telkiniuose kur ne kur pasitaiko mažyčių varlių. Sa- 
koma, kad esama didelių salamandrų, bet mes nepastebėjome. 
Paukščių nedaug, ir tie patys nečiulba. Kartais praskrenda kokia 
varna, sakalas ar kurapka. Gyvačių Kanarų salose visai nėra. 

Bet užtat negalima atsigėrėti nuostabia gamta. Kalnai statūs 
skardžiai ir vėl kalnai. Kartais net išsigąsti staiga atsiveriančios 
gelmės. 

— Ne, į Garafiją aš nevešiu,— mandagiai atsisako vairuo- 
tojas, kurį jau ne kartą esame sutikę.— Iki ten negausite jokio 
taksi. 

— Bet kodėl? — stebimės mes. 

— Kelias prastas. O jei važiuosit autobusu, susirgsit nuo 
kratymo. | 

— Žinoma, važiuosim,— pareiškia autobuso vairuotojas, lyg 
tai būtų pats paprasčiausias dalykas pasaulyje. 

Puiku, vadinasi, vykstame „guagua“ — taip kanariečiai vadina 
autobusą. Guagua į Garafiją išvyksta ankstų rytą dar su tamsa 
ir grįžta vėlai vakare. Bet Garafijoj galima ir pernakvoti. Taigi 
nekantraudami sėdame į autobusą, išriedame iš Santa Kruso ir 
pradedam savo ekskursiją į šiaurę. 

Iš pradžių viskas dar nieko. Šoferis užgula vairą ir lekia 
kelio vingiais, taip, kad net akyse mirga. Dumiam pro gyven- 
vietes ir laukus, matom bananus, vynuoges, daug kitokių vai- 
sių, dirbančius ar dykinėjančius vyrus, niekur nestojam ir pa- 

siekiam Barloventę, kur Ir prasideda vargai. Čia geras keliaš 
pasibaigia, ir mūsų bilietai nebegalioja. 

— Mes juk pirkome iki Garafijos, — protestuojame nedrąsiai. 

— Ne, — sako kasininkas. — Nuo čia viskas vėl iš naujo. 

Netrukus įsitikiname, kad jo tiesa, ir priemoka imama ne be 
reikalo. Siauras ir prastas kelias vingiuoja dideliame aukštyje 
palei pat bedugnę —taip ir norisi padėti vairuotojui laikyti 
stabdžius, bet jis į mus nekreipia dėmesio, viena ranka krap- 
štinėjasi dantis, o kita taip sukinėja vairą, kad jau vien nuo to 
reginio svaigsta galva. 

Aš senas . vairuotojas ir ne kartą esu važiavęs pavojingais 
keliais, bet į Garafiją vairuoti autobuso nenorėčiau. Kelias ne 
ką platesnis už autobusą ir vienų vingių. Čia mes visai žemai, 
čia vėl žiūrėk iškilome per tūkstantį metrų prie stataus šlaito. 
Nuslysi nuo tokio aukščio — nebebus nė ko laidoti. Ir nepai- 
sant to, kelionė mums patinka. Tai įdomiausias kelio ruožas vi- 
soje La Palmos saloje. Kratymas mums nebaisus. 

Kertam gilius tarpeklius ir perriedam per visą šiaurinę salos 
pusę. Laimė, kad kelyje nieko nesutinkam. O vairuotojas signa- 
lizuoja be perstojo. Tai būtina, norint išvengti staigaus susidū- 
rimo. 

Retkarčiais atsiduriam aukštai virš debesų. Važiuojam pro 
mažus kaimelius ir kone metro storumo pinijų miškus. Auto- 
buse keleivių nedaug. Mes vieninteliai, vykstantys iš Santa 
Kruso iki pat Garafijos. Pakeliui vieni keleiviai išlipa, įsėda 
kiti. Matome vis naujus veidus. 

Po penkių valandų kelionės autobusas ima leistis žemyn į 
Garafiją, mažą gyvenvietę pajūryje, apsuptą dirbamų laukų. 
Čia vienur, čia kitur stūkso vėjiniai malūnai, pompuojantys 
gruntinį vandenį. Daugiau šiame užkampyje nieko įdomaus 
nėra. l 
— O, jūs norite pasiekti Las Salsą? 一 stebisi žmonės ir prade- 
da tartis. 

一 .Ar taip sunku ten patekti? — klausiame mes. 

— Ir taip, ir ne. Jūs galite eiti pėsčiomis arba važiuoti, bet 
vienintelis mūsų miesto automobilis kaip tik remontuojamas. 

Ką gi, laiko turime. 

Norim apžiūrėti Sarsos šulinį, kuriame yra išlikę guančų žen- 
klų. | 
Vos tik mes kur nors apsiprantam, žiūrėk, jau ir laikas skirtis. 
Ištisas savaites gyvename vien šia diena, apie nieką kita negal- 

vodami. Tik staiga pajuntam, kad jau puikiai pažįstam salą, 
kad po kelis sykius esam buvę įvaitiose jos vietose,— ir kad 
laikas bėga. Taip slenka dienos, savaitės, mėnesiai. Mūsų užra- 
šų jau susidarė storokas aplankas, lagaminai eina sunkyn, o 
puspadžiai — plonyn. 

Mes dar kartą kaip tikri palmiečiai pražygiuojam Jūros 
prospektu ir prisėdam tyliame. bare paskutinį kartą pasigar- 
džiuoti vietiniu vynu. 

Po nakties išaušta nauja diena, ir mes jau stovime nedide- 
liame garlaivyje, plaukiančiame į gretimą salą. Dar neatkabinus 
lynų, kapitonas jau šaukia mums nuo tiltelio: 

一 Ingrida! Gal norit užlipti į viršų? 

Ingrida visur kaipmat susiranda draugių ir draugų. Iš kur ji 
pažįsta tą seną jūrų vilką, žino tik Neptūnas ir jo undinės. 

O aš tuo tarpu susidraugauju su La Palmos gražuole Končita. 
Kai ji juokiasi, blyksi akinamai balti dantys, o akys tokios di- 
delės ir tamsios, kad negaliu atsižiūrėti. Plaukai juodi, ilgi ir 
garbanoti. Lūpos kaip išsirpusios vyšnios. 

Švelniai prisitraukiu ją prie savęs ir pasisodinu ant kelių. 
Ji lengva tartum fėja. Svorio beveik nejaučiu. Ir nenuostabu, 
juk jai dar nėra nė dešimties metų. 


EL IERAS 


Si pati mažiausia iš visų septynių Kanarų salų dar vadinama 
Fero sala. Salos pavadinimas tikriausiai išlikęs iš guančų laikų, 
o žodis „erro“ — tai vandens rezervuaras. Taip rašoma kelionių 
vadovuose ir prospektuose, taip šį pavadinimą aiškina ir patys 
salos gyventojai. Šioje pusmėnulio formos saloje, kurios plotas 
277 km?, gyvena per 8000 žmonių. Dar prieš Grinvičui nusta- 
tant geografines paraleles, Prancūzijos karalius Liudvikas XIII 
1634 metais pažymėjo ties Ieru nulinį meridianą, taip sala tapo 
kraštinė senojo pasaulio vakaruose. Ierui tai neturėjo didelės 
reikšmės, be to, pažvelgus į gaublį, matyti, kad yra ir toliau ' 
į vakarus nutolusių žemių, bet vis dėlto ši sala tartum pats 
paskutinis taškas kyla iš jūros. Už jos plyti bekraštis Atlanto 
vandenynas. 

Nedidelis garlaivis „Gomera“ lėtai pukši Iero salos link. Sau- 
lė leidžiasi už stūksančios 1500 metrų aukščio Malpaso viršu- 
kalnės ir auksu nužeria rūkų vainiką ant Teneriiės smaigalio, 
kuris yra 1440 metrų aukščio. Iš pirmo žvilgsnio sala mums 
pasirodo atšiauri ir nelabai svetinga. Įspūdis nesikeičia net ir 
tada, kai garlaivis, įplaukęs į įlanką, prisišvartuoja prie molo. 
Neregėti nei namų, nei žmonių. Miestelis įsikūręs aukštai ant 
kalno, o uoste tėra keli menki namiūkščiai. 

— Klystate,— sako pirklys, kuris geriau pažįsta salą.— Iero 
sala pati įdomiausia ir gražiausia iš visų. 

Tą patį tvirtina ir lansarotiečiai, ir palmiečiai, ir kanariečiai, 
kai kalba apie savo salas. 

— Kas aplanko Iero salą, būtinai sugrįš dar kartą,— pasa- 
koja toliau pirklys.— Čia jūs pamatysit urvų ir guančų ženklų, 
kalnų, vulkanų, paragausit skaniausių vaisių. 

Iš tikrųjų Iero sala turi savotiško žavesio, juoba kad jos 
dar nepalietęs viską naikinantis turistų antplūdis. Žmonės šioje 
saloje turi tenkintis paprastu kaimo gyvenimu. 

Sostinė Valverdė, kurioje gyvena arti 6000 žmonių, stovi 600 
metrų aukštyje. Iš uosto į miestą veda serpantininis kelias. Va- 
žiuodami juo į kalną, gėrimės rūpestingai įrengtomis terasomis. 
Norėdamas iš savo sklypelio gauti kuo daugiau naudos, žmogus 
nenuilsdamas triūsia, lygina akmenuotą žemę, stato užtvaras, 
Šlaitas toks status, kad be terasų čia neišsiversi. 

Valverdė — tai nedidelis jaukus miestukas su daugybe par- 
duotuvių ir barų, kuriuose, kaip ir visur salose, renkasi vyrai. 
Užsienietis čia visuomet laukiamas svečias ir pirmiausiai turi 
paragauti gero vyno. 

Vietiniai gyventojai didžiuojasi savo vynu. „Kuris skaniau- 
sias?", klausinėja vyrai, pakvietę mus į restoraną. 

Jų vaišingumas mums jau pažįstamas, todėl vynus ragau- 
jame atsargiai: vienas geras, kitas irgi neblogas, trečio nepa- 
peiksi, o ketvirtas beveik pakerta kojas. Šis vynas pakaitintas 
ir todėl stiprus kaip degtinė. Pasirenkame švelnesnę rūšį. 

Užkandai paduodama baltos duonos ir žuvelių, moliuskų arba 
langustų konservų. Niekas nežino, kas visa tai užsakė ir kas 
mokės. Kalba sukasi apie guančus, vyną, jūrų keliones ir pla- 
tųjį pasaulį. 

Kanariečiai nėra tokie sėslūs, kaip atrodo. Jau senų senovėje 
jie leisdavosi į tolimus kraštus laimės ieškoti. Daugiausiai gi- 
minių kanariečiai dabar turi Venesueloje. Nemažai vaikinų 

svajoja apie užsienį. Ir tai natūralu, nes gyventojų salose vis 
daugėja, o pramonė nesivysto. 

Vien savo malonumui kanariečiai retai kur išvažiuoja. Ke- 
lionėms trūksta pinigų. Pasiturintys žmonės važinėja į „pusia- 
salį"“, kaip čia mėgstama vadinti Ispaniją. Labai retai kokiam 
vaikinui sudaromos sąlygos studijuoti Tenerifės, Las Palmo, 
Madrido aukštosiose mokyklose ar universitetuose. O daugumas 
kanariečių nė kojos neiškelia iš savo salų. 

Viena jauna mergina mums pasakojo: ,As buvau Tenerifėje. 
Mane operavo, ir aš ilgai gulėjau ligoninėje. O šiaip vargu ar 
būčiau ten kada apsilankius.“ 

Tose salose, kur retesni turistai, gyventojai meilesni. Jie, 
matyt, džiaugiasi svečiais, nes per juos šį tą sužino apie tolimus 
kraštus, kurių niekuomet gyvenime neteks pamatyti. 

Štai ir Iero restorane laikas prabėgo neįtikėtinai greitai. Pas- 
kanavom visų rūšių vyno, kuris čia dosniai pilstomas iš apipin- 
tų butelių, ir niekas nežiūri, ar tau įpilta daugiau, ar mažiau. 
Vynas pigus, bet vis dėlto tai svarbus pajamų šaltinis salos 
gyventojams. 

Iero saloje auginamos ne tik vynuogės. Nors vandens ir 
trūksta, bet oras pakankamai drėgnas, todėl gerai dera javai, 
tabakas, migdolai, persikai, figos ir opuncijos. 

O kokios nepakartojamai gražios čia naktys! Pateka mėnuo, 
savo sidabru užliedamas Valverdę ir aplink stūksančius kalnus, 
padvelkia gaivi vėsa, o virš namų, rodos, ranka pasiekiami, jū- 
ros link plaukia debesys. Lyg pulkai vaiduoklių skrenda virš 
miesto. Aplink nė garso. Valverdė tartum miega, o dangumi 
skrieja fėjos su vėjo plaikstomais apsiaustais. Jas drąsiai pasitin- 
ka senos gražios bažnyčios bokštas. 

Įdomi Iero salos praeitis. Kaip ir kitos salyno žemės, ji yra 
dalis Pietų Amerikos kontinento, kuris žiloje senovėje atsiskyrė 
nuo Afrikos ir įkaitusios žemės gelmių magmos buvo pastūmė- 
tas į vakarus. Kaip ir kaimyninės salos, ji yra vulkaninės kilmės. 
Tai liudija stačios kraterio sienos prie įlankos, lavos plotai pie- 
tinėje salos dalyje ir „lomos“ — pelenų kūgiai su lapilio rėžiais, 

Prieš atsikraustant į Iero salą žmonėms, čia veisėsi didžiu- 
liai driežai. Taip pasakoja gyventojai. Šiandien čia taip pat 
yra driežų, kiek didesnių negu kitose vietose. Buvo ir visokių 
paukščių, nuo sakalų iki kanarėlių, kurias dabar pamatysi tik 
narveliuose. 

Paskui atkeliavo žmonės. Kada tai įvyko, dar nenustatyta. 
Bet tai buvo guančai, kurie gyveno akmeniniuose nameliuose 
arba urvuose ir netoli El-Pinoso paliko keistų ženklų, kurie iki 
šiol dąr neišaiškinti, Jie visai nepanašūs į ženklus, aptiktus Gran 
Kanarijoje, ir labai skiriasi nuo tų, kurių gali pamatyti La Pal- 
moje. Šiandien mes visus senuosius gyventojus vadiname guan- 
čais, o iš tikrųjų kiekvienoje saloje gyveno kitokie žmonės, gal 
net visai negiminingi. ' 

Visų mjslių nejminsime. Ne tam čia ir atvažiavome. Laikas 
ir taip greitai bėga, o mes dar daug ko nepamatėme. Taigi 
vykstame į Gomerą, kuri iš čia gerai matyti —tai stati sala 
tarp lero ir Tenerifės. 


ŠVILPIKŲ 
SALA 
GOMERA 


== Vos tiktai įžengsite į Gomeros salą, apie jus jau bus pra。 
nešta švilpesių kalba, — išpranašavo mums dama iš Las Palmo, 
kuri dėjosi puikiai pažįstanti Gomerą. O vienas vyriškis pridūrė: 

一 Sala tokia stati, kad jus aukštyn užtrauks įsodinę į krepšį. 
Kitaip į salą nepateksite. 

Dar kiti sakė, kad Gomeroje negalima gauti žmoniškos nak- 
vynės, nebent kokį kampą su blakėmis ir tarakonais. 

Tiesą sakant, kelionių vadovuose Gomera pavaizduota per- 
dėm romantiškai. Šiaip ar taip, joks kranas nekilnoja mūsų į 
kalnus ir niekam ne galvoj pranešinėti apie mus legendine 
švilpesių kalba. Du vyrukai užsimeta ant pečių abu mūsų laga- 
minus ir kulniuoja su mumis į sostinę San Sebastijaną, kuris 
įsikūręs palei nuostabią įlanką, taigi beveik viename lygyje su 
jūra, o ne kažkur svaiginančiame aukštyje, 

一 Kur eisim? — klausia mūsų nešikas. 

一 Ten, kur galima pernakvoti, — atsakome, 

— Eil — iš aikštės šaukia mus du bičiuliai, su kuriais susipa- 
žinome Iero saloje. 

— Štai mes ir atvykome, kažin, kur galėtume gauti pasto- 
gę? — triukšmingai pasisveikinę, klausiame savo pažįstamų. 

— O, tai visai paprasta! Jums taip patiks naujoji Rezidenci- 
ja, kad nebenorėsit iš čia išvažiuoti. : 

Prisimindami visus įspėjimus, nė neketinam čia ilgai pasilikti, 
Prie mūsų prieina mandagus gomerietis, turintis aikštėje nedi- 
delę užeigą, ir prisistato kaip naujosios Rezidencijos šeiminin- 
kas. Su juo žygiuojame per aikštę, įsukam į vieną šoninę gat- 
velę ir staiga atsiduriam priešais naują modernų pastatą. 

Tai Rezidencija! Mes apstulbę. 

Taip prašmatniai dar neteko gyventi Kanarų salose, tikriau- 
siai todėl, kad vengėme ištaigingų viešbučių. Namas dar neuž- 
baigtas. Kuklusis gomerietis stovi šalia ir klausia: 

— Ar tiks? 

— Tai bent siurprizas! — šūktelim sužavėti ir vėl prisimenam 
tarakonų kaimynystę La Palmoie. 

一 Kas gi stato šį viešbutį? — klausiu aš bičiuliškai. 

一 Aš,— nė kiek nesididžiuodamas atsako jis.— Bet jums pa- 
tinka? 

— Nuostabu,— sakome, ir tai tikra teisybė.— O kaip dėl sve- 
čių? 

一 Namas dar negatavas. Jūs būsite pirmieji. Nė nežinau, 
kiek prašyti už kambarį. 

Dėl kainos mes greit sulygstame, jis užšoka ant dviračio ir 
dingsta už kampo, skubėdamas į savo barą. 

Štai ir įsikūrėme Gomeroje. Nuo mūsų balkono gerai matyti 
vienaaukščiai namai kitoje gatvės pusėje ir kiemas, kuriame 
prie geldos stovi mergina ir dainuodama daužo į lygų akmenį 
skalbinius. | 

一 Alio! 一 sušunkame jai nuo balkono ir pamojuojame. 

— Alio! — atsiliepia ji iš apačios.— Anglai? 

— Ne, vokiečiai. 

— Tralala, ka-ka-rie-kū! 一 skalbėja dainuoja, o aplink gieda 
daugybė gaidžių. Pro šalį eina vaikai, žvelgia aukštyn ir juokiasi. 

Prieš atkeliaudami čionai, skaitinėjom ankstesnių kelionių ap- 
rašymus. Jie mūsų nesužavėjo, nes gomeriečiai ten pavaizduoti 
kuo blogiausiai. Nemanau, kad jie pasikeitė, o mums šie žmo- 
nės patiko nuo pat pirmos dienos. Jie nieko nesivaržo, visuo- 
met linksmi, tuojau mėgina artimiau susipažinti. Nedaug čia 
turtingų žmonių, bet didžiausias jų turtas — tai šypsena, šildanti 
kaip saulė. | 

O saule mes čia pajutom kaip reikiant. Prisipažinsiu, kad ties 
ekvatorium man nebuvo taip karšta kaip čia, Taip traukia išsi- 

maudyti. Tam nerasi geresnės vietos kaip paplūdimy, kur ban- 
gos skalauja tamsų smėlį ir aplink nė vieno turisto. 

Praleidome saloje vos tris valandas, o pažįstamų ir vėl dau- 
gybė. Štai pas aną skalbėją susipažįstam su visa jos šeima ir 
dar būriu merginų. Jie džiaugiasi, kad mes. nesididžiuojam, nes 
turistai ne visada draugiški ir dažnai nemato paprastų žmonių, 
kurie neišgali gyventi brangiuose viešbučiuose arba keliauti po 
pasaulį. 

— Ką jūs veikiat? — klausinėja Irgrida savo naująsias drau- 
ges. 

— Ak, nieko ypatinga,— atsako jos.— Čia nėra kur įsidarbin- 
ti. Mes skalbiam, siuvam, kas gali, lanko mokyklą. 

Karmena įsiveda mus į namus ir parodo savo rankdarbius. 
Mes pagiriam ir norim kai ką nusipirkti. Tada mergina įbruka 
Ingridai į rankas dvi mažesnes staltiesėles ir apie jokį užmo- 
kestį nenori nė girdėti. Šiaip ne taip įsiūlom jai kiek pinigų, 
bent tiek, kiek kainuoja medžiaga, ir pridedam porą kanaries 
tiškų batelių. 

Ypač pamilom Rozitą, šešiolikmetę išdykėlę. Ištįsusi, ilgomis 
kojomis, ji atlekia čionai švilpiniuodama, dainuodama ir kva- 
todama. 

Kaip koks berniūkštis po gatves dviračiu važinėja Olga. Die- 
ną ji dirba, o vakarais atsigriebia skraidydama dviračiu. 

Glorita gyvena beveik priešais mus, kartais sėdi ant plokščio 
stogo ir skambina gitara. 

O apačioje, po mūsų balkonu, skalbia Liusi, ir aplinkui gieda 
gaidžiai. 

Matyt, kaltas karštasis metų laikas, kad daugumas vyrų da- 
bar nieko nedirba. Sėdi kur aikštėje po medžiais, gurkšnoja 
vyną baruose lyg kokie pensininkai, dykinėja kiauras dienas ir 
žiūri į tuos, kurie nenuilsdami triūsia. 

Antai senasis gatvės šlavėjas visą dieną šluoja su ilga palmės 
lapų šluota popiergalius ir šiukšles. Jis beveik galvos nepake- 
lia, kruta ir kruta, be jo neįmanoma įsivaizduoti šios aikštės. 

Negaliu atsistebėt keliais statybininkais, kurie tokiam karšty 
krauna plytą ant plytos. 

— Kas jie tokie? — klausiame vieną pažįstamą, rodydami į 
statomą labai moderniško stiliaus namą. 

一 Tėvas su sūnum ir dviem padėjėjais,— išgirstame.— Ketina 
pastatyti ir atidaryti pensioną. 

一 Gomeros laukia puiki ateitis! — tvirtina smulkus vertelga. 

— Nieko čia nebus, kol nepagerės susisiekimas,— sako tak- 
sistas.— Važiuodamas į Tenerifę, sugaištu visą savaitę vien dėl 
to, kad pas mus prastas susisiekimas. 

— Gal trūksta reklamos? — sakau aš. 

一 Kas gi reklamuos? — stebisi žmonės.— Tam niekas iš mūsų 
neturi pinigų. 

San Sebastijane nėra nei kino teatro, nei kokių nors klubų. 
Visos pramogos — bažnytinės šventės, net lavintis čia nėra jo- 
kių sąlygų. Tiesa, vaikai gatvėje priešais mūsų namą siaučia 
iki išnaktų, dainuoja, žaidžia, šoka. Net ir didesnės mergaitės 
įsijungia į tuos žaidimus. Mes dažnai sėdim balkone su magne- 
tofonu ir klausom jų dainų, vaikai tą žino ir todėl dūksta dar 
smarkiau. Kartais girdime ir gerų balsų, kurių galėtų pavydėti 
ne vienas šiuolaikinis estrados dainininkas. O jei kada nulipam 
į gatvę ir pagrojam savo įrašus, jie nesitveria džiaugsmu. 

Tikra mūsų bėda saloje yra maistas. Žinome visas miesto val- 
gyklas, nesam išrankūs, bet vis dėlto sunku prisiversti. Paken- 
čiami nebent blyneliai. 

一 Taip, valgyklomis negalim pasigirti, — pritaria mūsų šeimi- 
ninkas.— Aš pats netrukus atidarysiu valgyklą, kuria visi turis- 
tai bus patenkinti. 

Mums tai menka paguoda. Kasdien valgom virtą drungną 
žuvį, kuri išverdama turbūt visai savaitei. Užsukę į kitą val- 
gyklą, gaunam lygiai tokios pat žuvies. Visos tos užeigos ma- 
žos, dažniausiai mes esam vieninteliai šios todėl ta virta 
žuvis turbūt niekad nesibaigia. 

Gomeriečiai visada gerai nusiteikę ir nieko neima į galvą. 
Kartą mums valgant lauke priešais barą, Ingridai ant galvos nu- 
krito geležinė pavėsinės stogelio kartis, kuri jau buvo įlūžus 
ir vos vos laikėsi. Iš skausmo ir išgąsčio Ingrida užsidzngė ran- 
komis veidą, o baro šeimininkas, nekaltai šypsodamasis, priėjo, 
nė neatsiprašęs prikabino kartį ir džiaugėsi, kad vėl viskas 
tvarkoje. 

Kitame bare mums buvo atnešta bulvių, virtos žuvies, bet ne- 
padėta įrankių. Kiek palaukę, priminėm šeimininkui, kad ne- 
turim kuo valgyti. Šis iš pradžių nustebo, bet nuėjo į virtuvę 
ir atnešė peilius su šakutėm, kuriais tikriausiai valgė dar gu- 
ančai. O šeimininko šypsena buvo tokia nuoširdi, kad negalė- 
jom ant jo pykti. 

Senosios kronikos rašo apie šaižius švilpesius, pranešančius 
apie gresiantį pavojų. Aš jau anksčiau papasakojau legendą 

apie kadaise į Kanarų salas atgabentus žmones, kuriems žiaurūs 
priešai buvo išpjovę liežuvius ir kurie išmoko susikalbėti švil- 
pesiais. Kiek šioje legendoje tiesos, vargu ar įmanoma nusta- 
tyti. Bet faktas, kad gomeriečiai susišneka švilpesių kalba, kuri 
likusi iš guančų laikų. Šia kalba senieji gyventojai galėjo greit 
perduoti bet kokią žinią į tolimiausius salos kampelius. 

Yra ir tokių kelionių aprašymų, kuriuose visai neminima švil- 
pesių kalba Gomeroje. Jų autoriai tyrinėjo salos fauną ir florą, 
o į švilpesius neatkreipė dėmesio, nors su žmonėmis jiems su- 
sidurti teko ir švilpesius jie turėjo girdėti. 

Iš vėlesnių aprašymų aišku, kad tik vyresnieji moka švilpti, o 
jaunimas šios kalbos jau nesupranta. Tai ne visai taip, mat 
nors švilpesių kalba ir prarado savo tikrąją reikšmę, bet švil- 
pauja saloje visi — iki mažiausio pyplio. 

Švilpimas girdėti toliau negu šūksnis ir aidi per visus tarpek- 
lius ir slėnius. Taigi norint ką pasakyti kaimynui, nebūtinai rei- 
kėjo pas jį nueiti. i 

Šiandieną visais keliais ir beveik į visas puses kursuoja au- 
tomobiliai. Žmonės be jokio vargo gali dažniau susitikti. Be to, 
yra paštas, radijas, telefonas. Taigi nenuostabu, kad daugumas 
gomeriečių jau nesinaudoja švilpesių kalba. Daug kas ją dar 
supranta, tik nebemoka atsakyti. Labai galimas daiktas, kad 
koks vyriškis sugeba perduoti į tolimiausią kraštą dienos nau- 
jienas švilpdamas. O vienam nuošaliam kalnų kaimely mes pa- 
tys patyrėm, kaip šaižūs garsai prašvilpė pro mus ir pranešė 
apie mūsų atvykimą. 

Norėdami išbandyti tuos žmones, susitariam su jais, ir vienas 
vyrukas, mūsų paprašytas, turi nukakti toli į laukus. O kitam 
pasakom, ką jis turi pranešti švilpdamas: 

— Everistail a 

Toks buvo ano vyruko vardas. ` 

— Ko nori? — atsklido iš tolo. 

> Nusiauk batus, įlipk į palmę ir nuskink porą vaisių! 

Daug nesvarstydamas, vyras įvykdė įsakymą. Jis dar daug 
ką darė ir, rodos, suprato kiekvieną žodį, kuris jam buvo švil- 
piamas. 

Švilpiama įsikišus į burną du pirštus arba smiliaus krumpli. 
Galima švilpti ir be nieko, bet tada girdėti ne taip garsiai. Be 
to, patyrėme, kad iš arti žmonės švilpimą sunkiau supranta ir 
kad jiems lengviau taip susikalbėti per didesnį atstumą, 

Norėjome tiksliai įrašyti švilpesių kalbą ir pasikvietėme į 
talką kelis pagalbininkus. Tie žmonės mums vertė, kad nepa- 
darytume klaidos. Kartą pasirodė, kad vyriškis švilpdamas iš- 
vardijo aštuonias savaitės dienas. Kurgi klaida? Ogi jis pasakė 
šeštadienis „Ir“ sekmadienis. Vadinasi, žodelis „Ar“ buvo aiškiai 
girdimas. 

Svilpiant mėnesių pavadinimus, iš pradžių mums buvo girdėti 
ilgesni švilpimai. Mat vyriškis švilpė taip: sausio mėnuo, vasa- 
rio mėnuo, o nuo gegužės — švilpė tik pavadinimus be žodžio 
„Mėnuo“, | 

Nesuprantančiam kalbos visi švilpiami garsai atrodo panašūs. 
Neįsigilinęs žmogus gali pamanyti, kad jį apgaudinėja. O mes 
tiek kartų tikrinome švilpesius, kad apsirikimo negalėjo būti. 
Gomeriečiai mums labai padėjo. Vykdė visus mūsų prašymus 
ir patys jautė malonumą pašvilpauti. 

Švilpia ne tik vyrai. Jaunos mergaitės šitaip susikalba net 
mieste. Mūsų vikrioji dviratininkė Olga puiki švilpikė. Jos švil- 
pavimas panašus į strazdo giesmelę. Švilpia ji greitai ir be pirš- 
tų, todėl nelengva ją suprasti. Pagaliau ji sučiulba į mūsų mag- 
netofoną: „Jei turėčiau pinigų, važiuočiau į Vokietiją.“ 

Kad neliktų jokių abejonių, paprašėme paklausyti savo juos- 
tos du vyrus, kurie nieko nežinojo apie įrašus. Jie žodis žodin 
išvertė mums visą įrašytą pokalbį. 

Ne kartą mums teko išgirsti nuomonę, kad gomeriečiai labai 
panašūs į guančus. Bent jau sakoma, kad senųjų guančų tipo 
žmonių Gomeroje daugiausiai. Taigi dairomės tų brunetų ar 
net blondinų su mėlynomis akimis. 

Ir tikrai sutinkam saloje baltaplaukių berniukų ir tamsiaplau- 
kių mergaičių, panašių į skandinavus. Bet vis dėlto ar galėjo 
guančų tipas išlikti iki dabar? Nepamirškime, kad guančai buvo 
beveik visai išnaikinti, kad po jų -į salas atsikraustė ispanai ir 
prancūzai, tautos susimaišė ir atsirado visai naujas žmonių ti- 
pas. Nedrįsčiau, pavyzdžiui, manyti mūsų draugę Pančitą esant 
guančų mergaitę. Ji šviesplaukė ir visai nepanaši į ispanę, Pa- 
tys gomeriečiai nesuka sau dėl to galvos, jie tuokiasi, nežiūrė- 
dami, kokia kieno nosis. Kiek teko matyti tamsių tėvų, kurių 
vaikai visai šviesūs. Vadinasi, šviesūs plaukai yra senesnis pa- 
likimas, bet ar tai guančų, niekas negalės nustatyti, 

San Sebastijane įžymybių nedaug. Nuo Kolumbo laikų čia sto- 
vi maža bažnytėlė, kurioje meldėsi didysis atradėjas, prieš iš- 
vykdamas į Ameriką. Miesto pakrašty prie pat jūros stūkso 

Grafo bokštas, kurį įsakė pastatyti Perakas Erera, norėdamas pa- 
vergti guančus. Dar reikia paminėti namą, kuriame gyveno Ko- 
lumbas. | 

Augant gyventojų skaičiui, sostinė vis labiau plečiasi. Mies- 
tas kopia aukštyn į kalnus, skverbiasi gilyn į platų tarpeklį. 
Vietos augimui kol kas dar pakanka. (Šiandien mieste gyvena 
7000 žmonių, bet po penkiasdešimties metų jų gali būti dvigu- 
bai daugiau.) Miesto vaizdą pagyvina palmės ir pavėsingi laurai, 
čia pat plyti bananų laukai, jaučiai ir karvės suka senų šulinių 
ratus. 

Iš čia pradedam savo žygius ir išvykas po salą. Tai ne visai 
paprasta, nes susisiekimas su kitais miesteliais autobusu ne kažin 
koks. San Sebastijanas juk ne vienintelis miestas Gomeroje. Sa- 
loje 29 000 žmonių. Tačiau vietiniai žino, kad norime kuo dau- 
giau pamatyti, ir jei koks prekiautojas ar tarnautojas važiuoja į 
komandiruotę su taksi, visuomet mums praneša. Mes apmokam 
dalį išlaidų, taigi ir jis, ir mes, ir taksistas patenkinti. 

Kelias į šiaurę apjuosia pusę salos ir atveda į Valje Ermosą. 
Jis eina iš San Sebastijano per tūkstančio metrų aukščio kalnus 
iki Ermiguos. Ermigua, kurioje 5500 gyventojų, gražesnė už 
San Sebastijaną. Miestas įsikūręs tarp derlingų laukų ir sodų 
šiaurinėje salos dalyje, ten, kur baigiasi tarpeklis. Čia dera vyn- 
uogės, tabakas, figos, apelsinai, bananai, mango vaisiai ir ku- 
kurūzai, prie namų nuostabiausiais žiedais žydi bugevilio krū- 
mai. | 

Netoli nuo čia yra nedidelis Agulo miestelis, o toliau į va- 
karus — Valje Ermosas. Abu šiuos dailius ir tykius miestelius 
supa didingas Kanarų salose įprastas gamtovaizdis. 

Gomera panaši į milžinišką vandenyje stūksančią uolą, iš ku- 
rios, arčiau įsižiūrėjus, matyti kyšančios kelios viršūnės. Aukš- 
čiausia Alto de Garaonos viršukalnė siekia 1375 metrus. Nuo 
aukštų kalnų keterų salos centre kaip spinduliai jūros link nu- 
sidriekę daugiau kaip penkiasdešimt tarpeklių. Per liūtis jais 
teka vanduo, o vasarą jie visai išdžiūsta. Kur ne kur aukštai 
pamatai krentant nedidelį krioklį, kuris vandenį gauna iš vir- 
šukalnių šaltinių ir žemai praplaukiančių debesų. 

Aplink laukinė, didinga gamta. Šiaurėje ji kiek niūresnė negu 
pietuose. O čia, Valje Gran Rejo tarpeklyje, taip jauku, kad, 
rodos, imtum ir apsigyventum. Iki čia kursuoja nedidelis mo- 
torlaivis, bet galima atkeliauti ir sausuma. Prie El Pinaro vėl 
yra akmeninių guančų ženklų. 

Rugpjūčio pabaigoje Gomeroje stojo tokie karščiai, kad jie 
įveikė net vietinius gyventojus. Nutrūko darbai statyboje. Net 
žvejai nebeplaukė į jūrą, o slėpėsi aikštės pavėsyje. Barai pilni 
žmonių. Mes irgi be perstojo geriame apelsinų limonadą. 

Kaitrą dar galima būtų iškęsti, bet šėlsta tiesiog svilinanti 
vėtra, nuo jos dreba namai ir dūsta žmonės. Mes lendam į jūrą, 
kopiam į kalnus, ieškodami užuovėjos, vėl leidžiamės žemyn į 
paplūdimį arba sukam į aikštę atsigerti. Naktį niekas negali 
miegoti. Visiems skauda galvas, nėra apetito. Tai tęsiasi tris 
dienas. 

Mūsų skalbėja nebedainuoja, vaikai nebežaidžia lauke, mies- 
tas tartum išmiręs. Vieną ankstų rytą į kambarį ateina uolusis 
mūsų šeimininkas, kone išverčia mus iš lovų ir nusitempia į 
gatvę, kur stovi taksi. Jis laukia ne mūsų, o būrelio jaunuolių. 
Mes taip pat laukiam. Vis dar nesuprantam, kas čia bus. Net 
šeimininkas nežino. 

Kantrybės! Kanarų salose, kaip ir daugelyje pietų šalių, svar- 
biausia kantrybė. Turėk kantrybės ir savo pasieksi. Kas nemoka 
laukti, tegu geriau nevažiuoja į palmių kraštus. Pagaliau prie 
mūsų prieina penki jauni vyrukai, vienas iš jų moka vokiškai. 
Šie jaunuoliai ruošiasi keliauti į kalnus ir kviečia mus prisidėti. 
Jie dar vežasi narvelį su dviem pašto balandžiais, daugybę pin- 
tinių ir vyno butelių. Septyni keleiviai, taksistas ir krūva daik- 
tų — visa tai turi tilpti į automobilį. Gerai, kad San Sebastijane 
nėra autoinspektorių. 

Taigi pirmyn į kalnus! Kaip sumodernėjo kanariečiai! Kam 
eiti pėsčiam, kol yra bent vienas automobilis? 

Staiga kelias pasibaigia. Esame 700, o gal 800 metrų aukštyje. 
Dabar imame kopti patys. Visi džiaugiamės, kad pasprukom 
nuo to pragariško karščio, nes kalnuose maloniai vėsu. Vėtros 
lyg nebūta. Kaip ženklą, kad atvykom į vietą, išleidžiame pašto 
balandžius. Jie apsuka keletą didelių ratų, pakyla aukštyn ir 
dingsta už kalno keteros. Tikriausiai po kokių dešimties minu- 
čių jie jau bus San Sebastijane. 

La Palmoje vyrauja pinijos, o čia veši tankūs lapuočių miš- 
kai. Sakoma, kad yra medžių, kurių kamieną vos apima keli 
vyrai. Visur čiurlena maži upeliukai. Nė vieno neaplenkiam 
neatsigėrę. 

Ant kalno 1200 metrų aukštyje stovi maža koplytėlė, kuri 
traukia visus gamtą mylinčius gomeriečius. Šiandien netoli jos 
prie upelio susirinkę daug šeimų mėgaujasi vėsa. Čia verdama, 

kepama, valgoma, geriama ir žaidžiama — kas kam patinka. Ma- 
tėm merginų, apsirengusių pagal paskutinę Paryžiaus madą (bet 
vyrai, ypač jaunieji, nėra tokie elegantiški). 

Įsikuriam atokiau nuo visų prie juodos bazaltinės uolos, . iš 
kurios plyšių teka skaidrus vanduo. Studentai groja gitara, dai- 
nuoja ir krauna iš savo pintinių vieną valgį po kito. ` 

Šitaip pamatom šiuos žmones visai kitoje šviesoje. Čia jie 
visai kitokie negu mieste. Staiga jie atveria mums savo meilę 
gamtai: rodo mums kuo nors ypatingus medžius, vedžioja po 
mišką. 

Nenorime ištisą dieną dykinėti, todėl su trim naujaisiais drau- 
gais nusileidžiam žemyn į mažą kaimelį, už kurio prasideda 
status skardis. Giliai apačioje matyti Ermigua. 

Vaikštinėdami matome sakalų, balandžių ir varnų. Svetimša- 
lių tie paukščiai nestebina, tačiau Kanarų salose jie ypatingos 
rūšies. Tokių kaip čia kitur nepamatysi. Tą patį galima pasa- 
kyti ir apie daugelį augalų. | 

Mažame kalnų kaimelyje aptinkam senovinių sumaniai įreng- 
tų malūnų, kur be jokios priežiūros malami kukurūzai.. Grūdai 
byra iš didelio piltuvo mažu grioveliu ant girnų, kurias suka 
siauras upelis. 

Jau ir čia, viršuje, surenkamas kiekvienas lašas vandens, jis 
nuvedamas grioveliais į laukus arba tolyn į platesnius griovius 
ir rezervuarus. Kiekviena žemės pėda yra dirbama. Tiesiami ke- 
liai, kurie turėtų palengvinti prekių pervežimą, nes iki šiol vie- 
ninteliai kalnų gyventojų pagalbininkai tebėra asilai. 

Šių žmonių pirkelės mažos, bet švarios. Kalnuose į laiką žiū- 
rima kiek kitaip. Visi dirba tol, kol yra darbo. Iš čia nenueisi 
kas sekmadienį arba kasdien į bažnyčią. Didesniuose kaimuose 
yra mokykla, jei nėra, vaikai mokosi slėnyje, gyvendami ten 
pas gimines. 

Kalnuose nėra nei elektros, nei radijo, nei telefono. Čia 
viskas taip pat, kaip buvo prieš šimtą metų. Kalniečiai neturtin- 
gi ir tenkinasi tuo, ką turi, bet vargu ar kuris sutiktų keistis 
su žmonėmis, gyvenančiais slėnyje. 

Ne visur Gomeroje žaliuoja miškai, ne visos aukštumos ir 
slėniai derlingi, ne visur rasit idiliškų kampelių ir nuo vėjo 
apsaugotų šlaitų. Matėm ir tokių kaimų, kurie neturi jokios 
priedangos nuo saulės ir vėjo, kur vietoj derlingos žemės — vie- 
ni akmenynai, bet ir ten žmonės gyvena, 

Gomeriečiai, be abejonės, patys sumaniausi terasų statytojai 
visose Kanarų salose. Užtvarėles terasoms jie stato jau ten, 
kur žemės darbai atrodo neįsivaizduojami. Jie sušluoja kiekvie- 
ną saujelę žemės. Taip nykioje akmenuotoje dykynėje pamažų 
atsiranda derlingų plotų. Kur anksčiau kerojo vien karpažolės, 
dabar veši gardžiausios vynuogės, marguoja kukurūzų, tabako 
ir pomidorų laukai. “ 

Kadangi ir Gomeroje lyja labai retai, laukus tenka drėkinti, 
Kalnuose trykšta šaltiniai, slėniuose pakanka gruntinio vandens, 
taigi tereikia darbščių žmogaus rankų — ir viskas auga. 

Kiti šlaitai yra pliki arba apaugę karpažolėm. Karpažolėms 
čia, matyt, patinka, nes užauga sulig žmogum, ir jų belapiai 
kieti stiebai, panašūs į kaktusus, styro tarp akmenų, Perlaužus 
stiebą, iš jo ilgai laša tąsus kaip klijai pienas. 

Gomeroje yra karvių, bet ir šiame kalnuotame krašte leng- 
viau laikyti ožkas. Nedideles ožkų bandas gano vaikai. Ne 
visuomet mažieji piemenukai žiūri tų savo keturkojų. Kai laikas 
prailgsta, jie susišvilpia, ir prasideda pašėlęs vaikymasis: vaikė- 
zai galvotrūkčiais lekia šlaitu žemyn, kartais iki pat pajūrio, 
o ten visi sukrenta į vandenį ir turškiasi, kiek tik lenda. 

Saloje ožkoms yra daug vešlių ganyklų, nors teko matyti 
gyvulėlių ir ant tokių akmenuotų šlaitų, kur, rodos, tikrai nie- 
kas neauga. Nepaisant to, ožkos gyvena ir ducda pieno, bet par- 
gintos Vakare į kaimą ar genamos kartais per miestą, jos suran- 
kioja visas bananų žieves, net ir popiergalius. 

Gomeroje mums taip gera, kad vis atidėliojam savo išvykimą. 
„Savaitės pralėkė kaip viena diena. Visur turim draugų, visur 
mes -kalbinami, kviečiami išgerti. Kur tik nueinam, sutinkam 
Rositą, Pančitą, Karmeną, Robertą, Emilijų, Everistą, Liusi arba 
Gloritą. Visuose restoranuose padavėjai žino, kad mes valgom 
tik ispaniškus blynelius. 

Ir dar vaisius! Kiauras dienas maitinamės vien tik vaisiais. 
Apelsinų nemėgstam, nes jie čia sausi ir skurdūs, užtat bananai, 
vynuogės ir mango Vaisiai tiesiog burnoj tirpsta. 

Bet nieko nepadarysi, skirtis vis tiek reikia. Visi mūsų drau- 
gai susirinko prieplaukoje. Atsisveikinimui, rodos, nebus galo. 
Pagaliau sukaukia sirena, mergaitės išsiima nosines ir mojuoja. 

Žmonės ant kranto vis mažėja, miestas tolsta, o didžioji uola 
apsigaubia šydu. Gomera mums lieka vien prisiminimas. Į šią 
salą atvykome be didelio noro, o ižvažiuojant apėmė liūdesys. 
Nesitikėjom, kad tiek visko čia patirsim. Argi Gomera ir bus 

visada kaip koks užkeiktas lobis? O gal ir ja susidomės turis- 
tai, ir sala neatpažįstamai pasikeis? 
一 Gaila,— atsiliepia Ingrida,— nes tada sala nebebūtų tokia 
žavi. l 
Aš lėtai pasisuku: nuo mūsų vis labiau tolsta Gomera, o prie- 
šais iš tamsiai mėlynos jūros jau kyla Tenerifė, 


IŠDIDŽIOJI 
GRAŽUOLĖ 
TENERIFĖ 


Plaukiant iš Pietų Amerikos, vaikščiojant po Gran Kanarijos, 
La Palmos, Gomeros ar lero salas, skrendant lėktuvu iš Fuer- 
teventūros į Lansarotę arba maudantis palei Kanarų salų kran- 
tus,— iš visur matyti Pico de Teide — Pragaro kalnas, kaip jį 
vadina ispaniškai kalbantys gyventojai. Tai Kanarų salų simbo- 
lis, kuris jau keli šimtmečiai vilioja į salas šimtus keliautojų. 
Šis 3716 metrų aukščio ugnikalnis ne tik nuostabiai gražus, bet 
ir primena tai, kad reikia būti budriems ir per daug nepasikliau- 
ti žemės gelmių ramybe. 

Bet ne tik Teidės kalnas traukė tyrinėtojus, poilsiautojus ir 
atostogautojus, visų pirma dėl savo klimato Tenerifė tapo po- 
puliariausiu pasaulio kurortu. Prie to prisidėjo ir išmoninga 
reklama, kuri iškėlė Tenerifę į pirmą vietą Kanarų salyne. Juk, 
tiesą sakant, visose salose klimatas toks pat, ir visos jos lygiai 
tokios pat įdomios kaip Tenerifė. Bet iš pradžių turistų srautas 
užplūdo Tenerifę, ir kitos salos liko šešėlyje išdidžiosics sesers, 
kurios garsiausiuose kurortuoe kaip grybai po lietaus dygsta 
ištaigingi viešbučiai. 

Jau mūsų šimtmečio pradžioje į Tenerifę užsukdavo užsienie- 
čių, ir taip atsirado elgetų bei apsukrių vertelgų. Kiekvienas 
trokšta pasipelnyti iš turistų. Kiekvienas naujas viešbutis su- 
naikina dalelę kanariečių savitumo. Dabar salos kurortai tapo 
tarptautiniais turizmo centrais, kur kanariečius tepamatysi už 
prekystalio, prie baro, Valančius batus ar elgetaujančius. 

Kanariečių niekas neplūsta! Bet jie reikalingi tik tam, kad 
turistai čia galėtų kuo maloniau praleisti laiką, ir tą kanarie- 

čiai puikiai sugeba. Užsienietis išvažiuoja iš salos ja susiža- 
vėjęs. 

Tenerifės plotas 2057 kmž, ir gyvena joje apie 500 000 žmo- 
nių. Iš pirmo žvilgsnio atrodo, kad vienintelis salos kalnas yra 
Teidė, kurios šlaitai nusitraukę į visas puses iki pat jūros. Bet 
iš tikrųjų yra-kiek kitaip. Be šios viršukalnės, saloje stūkso dar 
du kiti kalnagūbriai, nors savo aukščiu jie negali nė lygintis su 
Teide. 

Salos pavadinimas (ispaniškai Tenerife) kilęs nuo guančų ka- 
raliaus Tinerfės vardo. Prieš užgrobiant valdžią ispanams, šis 
karalius valdė pietinę salos dalį. 

Tenerifės sostinė yra Santa Krusas. Jis išsidėstęs žavingoje 
Angagos kalnų papėdėje, ir ne tik užsieniečiai, bet ir vietiniai 
jį vadina Tenerife. Miestas daug mažesnis už Las Palmą, bet 
kur kas kompaktiškesnis. 

Turistui miestas daro gerą įspūdį savo iškilumu, nes pirmiau- 
siai patenki į Ispanų aikštę, kurią supa modernūs ir impozantiški 
pastatai. Pakrante pro uostą eina palmėmis ir oleandrais apso- 
dintas Fransisko La Ročės prospektas, o aukštyn į miestą — Kan- 
deliarijos aikštė. Tai Indijos komersantų rajonas su daugybe 
prašmatnių parduotuvių. Vitrinos viliojančios, o kainos nelabai 
aukštos. 

一 Gražu, — sakom mes ir nusprendžiam pabūti čia dvi dienas. 
Plaukdami į La Palmą, mes jau dieną čia buvome, bet miegojo- 
jome laive. Dabar galėtume pasivaikščioti po Angagos kalnus 
ir truputį pailsėti. o 

— "Deja, — sako viešbučio durininkas,— vietų nėra. 

Tą patį išgirstam ir kitur. Kambarį gauna tik tas, kas ruo- 
šiasi užtrukti savaitę. O dienai kitai piimti svečių neapsimoka. 

Bet kas gali ilgiau tverti Santa Kruse, kur viršum miesto plū- 
duriuoja naftos fabriko tvaikas, sumišęs su uosto kvapais, kur 
nėra paplūdimio ir kur esi priverstas gyventi taip pat kaip Ma- 
dride ar Bremene? Jei Santa Krusas turėtų tokį paplūdimį kaip 
Las Palmas, jis jau seniai būtų tapęs aukščiausios klasės pasau- 
liniu kurortu. Bet, deja, jis neturi nei pakenčiamo smėlio, nei 
paplūdimio, todėl tėra tranzitinis miestas. 

Ingridą ištiko nelaimė, ji susižeidė, ir mums reikia gydytojo. 
Buvo jau vakaras, šiek tiek prieš septynias. Sėdame į taksi ir 
prašome nuvežti pas kokį gydytoją. 

Štai ir gydytojo namai. Priėmimo valandos iki septynių. Va- 
dinasi, suspėjom! Ne, deja, priėmimas jau baigtas, gydytojas 
išėjęs. 

Skubam pas kitą! Be penkių septynios. Iškaba skelbia, kad 
priėmimo laikas iki septynių. Bet ir čia nematyti nė gyvos dva- 
sios. Ir besidairant laikrodis ima rodyti jau lygiai septynias. 

— Dabar nė vieno neberasime,— nedrąsiai prataria vairuoto- 
jas. 

Grįžtam į aikštę, ir taksistas nueina . pasitarti su draugais. 
Visi labai susirūpinę ir nori mums padėti. 

— Ką gi jūs darot, jei kas nors tokiu laiku nusilaužia koją? — 
teiraujamės mes. 

一 Važiuojam į Pirmąją pagalbą, — sako kažkuris vairuotojas, 
ir mūsiškis staiga šūkteli: 

— Žinoma, Pirmoji pagalba! Kaip mes apie tai nepagalvojo- 
mel 

Pirmoji pagalba — tai nuostabi poliklinika, beveik ligoninė, 
- Mmoderniausiai įrengta. Mes praleidžiami be eilės, Ingridai su- 
teikiama pagalba, o užmokesčio gydytojas nenori imti. Vis dėl- 
to atsilyginame jam ir jo asistentui. 

Laimingi, kad galim netrukdomi tęsti kelionę, važiuojame su 
savo taksistu į Bachamarą. Tai nedidelis kurortas vakarinėje 
šiaurinio kyšulio pusėje, kur mums buvo rekomenduotas vokiš- 
kas pensionas. 

Mums jau nusibodo dirbti, landžioti po urvus, vakare mirti- 
nai nusivarius grįžti namo, trokštame pagaliau nieko neveikti ir 
pabūti atostogautojais. Tam tikslui mažas vokiškas pensionas 
bus kaip tik tai, ko reikia. 

Pensionas „Alemanija“ yra kaip tik toks, kokio mums reikia. 
Ponia Kaler — donja Margareta ir ponas Griunbergas — donas 
Hansas arba donas Chuanas sutinka mus tartum senus pažįsta- 
mus, ir mes tuoj pat pasijuntam kaip namie. Ši nebejauna po- 
ra — brolis ir sesuo — puikiai moka sukurti jaukią namų at- 
mosferą. 

Bachąmaras nėra garsus kurortas, tai tik mažas tykus pajūrio 
miestelis. Čia dažni svečiai turistai iš Puerto de la Kruso ir 
kitų vietų, nes maudytis čia daug geriau negu žymiausiuose 
kurortuose. Miestelyje gausu didelių baseinų, atitvertų nuo 
bangų mūšos, bet vis dėlto susisiekiančių su jūra. Bangos ritasi 
per išorinį baseino kraštą, išsilieja ant besimaudančiųjų ir jau 

visai nurimusios pasiekia vidinį baseino kraštą. Žmonės džiū- 
gauja, taškosi, net nuo kranto smagu pažiūrėti. 

Susirandam žavią smėlėtą pakrantę, kiek atokiau nuo žmonių. 
Ten beveik visuomet būname vieni. 

Vakarais sėdim su Hansu jaukioj terasoj, gurkšnojam puikų 
vietinį vyną ir šnekučiuojamės iki išnaktų. 

Dieną, žinoma, keliaujame, lankomės pas medvilnės arba 
vynuogių rinkėjus. Susipažįstam su apylinkėmis. 

Su Hansu važinėjam į Lagunos turgų apsipirkti, o kartais 
leidžiamės ir toliau. Saloje tiek kelių, viliojančių pamatyti ką 
nors nauja ir įdomu. 

Tenerifė labai miela ir tiesiog pavergia žmonių širdis. Ji 
stulbina savo derlingumu ir iš visur regima, aukštai iškilusia 
Teide. 

Čia ne Gran Kanarija, kur vyrauja bananai ir pomidorai. 
Sioje saloje rasi visko: javų ir tabako plantacijų, vynuogių ir 
įvairiausių vaisių. Gretimai bręsta medvilnė, batatai ir bulvės, 
ant šlaitų keroja laukinės opuncijos, pakelėse žydi snapučiai 
ir oleandrai, nuo tvorų svyra milžiniškų bugevilio krūmų šakos, 
aplipusios purpuriniais žiedais, raudonuoja kiniškos rožės, svyra 
švelniaspalvės pelargonijos, kur ne kur žalioje pievoje mar- 
guoja žiedais apsipylę medžiai. O mes čia atvažiavome ne pačiu 
vešliausiu laiku, nes rugsėjo mėnesį laukai jau nuvalyti ir au- 
galija atrodo kiek apvytus, pilka. 

— Ar jau buvote Mersedesės miške? — klausia don Chuanas 
ir vedasi mus ten. N 

Susižavėję žengiam po tamsiai žaliu milžiniškų laurų stogu, 
vaikštinėjam Esperansos miške tarp nuostabiausių pinijų. 

Salos augaliją galima suskirstyti į tris zonas: pirmoji zona po 
debesimis, antroji debesyse ir trečioji virš debesų. Taip skirsto- 
ma augalija iki 2000 metrų aukščio virš jūros lygio. Apačioje 
auga palmės, kurios išnyksta ties 600 metrų riba, be to, dar 
tabakas, medvilnė ir vynuogės. Kur nebėra palmių, pradeda 
augti pinijos ir atsparesnės javų rūšys, 800 metrų aukštyje ke- 
roja viržių krūmynai, kurie sudaro tartum atskirą mišką, o 
pačiame viršuje, kur nebegali augti net pinijos, karaliauja 
prožirniai. 

Senais laikais saloje žaliavo daugiau miškų, bet vietiniai 
gyventojai gerokai pasidarbavo kirviais ir nemažai miškų išnai- 
kino. Jei lauramedžių nesaugotų įtatymai, šiandien čia augtų LB 
vienas kitas kaip kai kuriose Kanarų salose, 

Iki šiol beveik neminėjau dracenos medžių — ir neatsitiktinai. 
Mat Tenerifėje jie yra seniausi ir kartu gražiausi. Dracena dra- 
co —tai lyg koks milžinas iš tų laikų, kai žemėje gyveno prieš- 
istoriniai driežai. Jauni dracenos medžiai labai panašūs į pal- 
mes, tik jų lapai ne vėduoklės, o puokštės formos, ir laja labai 
tanki. Medis augdamas vis platėja ir pagaliau tampa jam būdin- 
gos puokštės formos. Trumpos storos šakos susipina, susiraizgo, 
ir pagal tuos raizginius galima nustatyti medžio amžių — šimtus 
ar net tūkstančius metų. Dracena žydi kas dvylika metų, tada 
atsiranda ir naujos šakų ataugos. Taigi dvylika dracenos metų 
prilygsta vieneriems kitų medžių metams. 

Mums pasisekė, nes kaip tik pamatėme žydintį tokį priešisto- 
rinį milžiną, kuriam jau apie 2000 metų. Jis auga La Lagunos 
vienuolyno sode ir yra paskutinis medis iš to dracenų miško, 
kurį iškirto ispanai užkariautojai. Nepakartojamas šios didžiulės 
gelsvų žiedų puokštės grožis. 

Tokių dracenos medžių aptinkama tik Kanarų salose, o gi- 
miningų joms atmainų yra Afrikoje prie Raudonosios jūros ir 
Sokotros saloje ties rytine Afrikos pakrante. Greičiausiai šie 
medžiai atsirado dar terciariniame periode. 

Raudoni dracenos sakai, vadinami drakono krauju, buvo bran- 
gi ir gerai žinoma prekė, Guančai jų dėdavo į tepalą mirusiųjų 
balzamavimui. 

Nedaug trūko, kad dracenos medžiai Kanarų salose būtų visai 
išnaikinti. Prieš kiek laiko vėl pradėta juos saugoti, ir Teneri- 
feje mes jų matėme visur. Seniausias medis auga Ikod de los 
Vine. Jis yra šešiasdešimties metrų aukščio, o kamieno apim- 
tis — trylika metrų. Dėl jo amžiaus nuomonės nesutampa: gal 
du, o gal keturi tūkstančiai metų. 

La Lagunoje, buvusioje salos sostinėje, 42 000 gyventojų. Mies- 
tas įsikūręs 550 metrų aukštyje virš jūros lygio, plačioje įdu- 
boje, kurioje anksčiau tyvuliavo ežeras. Tai tipiškas ispanų 
miestas su siauromis gatvelėmis, nedideliais turtingais namais, 
meniškai išdrožinėtais balkonais ir daugybe bažnyčių. 1513 me- 
tais statytoje katedroje palaidotas salos užkariautojas Fernan- 
desas de Lugas. 

Miestas kasdien darosi moderniškesnis, nes per jį eina visi 
salos keliai, o su sostine Santa Krusu jungia šiuolaikinė autos- 
trada. 

Užsieniečiai į La Laguną rečiau užsuka, bet sostinės gyven- 
tojai čia dažni svečiai, nes tai ideali vieta poilsiui per vasaros 


112 


karščius. Daugelio namų vidiniuose kiemuose matyti žaismingos, 
pavėsį teikiančios kolonados, palmių, dekoratyvinių augalų, fon- 
tanų ir įvairiausių gėlių. 

Orotavos miestas vakarinėje salos dalyje, 3306 metrų aukštyje 
virš jūros lygio, labai panašus į La Laguną, tik daug mažesnis — 
su vos 22 000 gyventojų. Miestelis garsus ne tik savo botanikos 
sodu, bet ypač gražiomis ir derlingomis apylinkėmis. Čia dar yra 
senų kilmingų šeimų, kurios valdo žemes ir yra neva daug nu- 
veikusios savo salai, bet jos vis dar nenori suprasti, kad „,„maža- 
jam žmogui“ taip pat reikia gyventi ir kad gyventojų skurdo 
niekur nepaslėpsi. O šiame šalies kampelyje vargšų galėtų visai 
nebūti. Kol paprasti kaimiečiai negaus daugiau žemės, o van- 
dens ūkį valdys bendrovės, tol nesikeis ir gyvenimo sąlygos. 
Čia, kaip ir kitur Kanarų salose, vanduo — visko pagrindas. 
Vulkaninė žemė reikalauja daug drėgmės, o aukštuose kalnuose 
vandens yra pakankamai. 

Kalbėdamiesi su vienu valstiečiu, sužinojome, kad, turint 
pakankamai vandens, per metus galima gauti net tris derlius. 
Šįmet vandens trūksta, nes ir čia per mažai lijo. 

— Todėl ir atsiliekate su darbais— įterpiam mes, nes nu- 
valytuose laukuose jau seniai nematome triūsiančių žmonių. 

一 Mums trūksta žmonių, — atsako jis.— Niekas nebenori dir- 
bti kaime. Užmokestis menkas, kitur žmonės gauna daugiau. 

Daugelis mėgina laimę mieste, kur tikisi pasipelnyti iš turistų. 
Puerto de la Krusas judrus miestas! Ten reikalingos darbo ran- 
kos naujų viešbučių statybai ir svečių aptarnavimui. Pakrantėje 
kyla modernūs pastatai. 

Tačiau kur ta pakrantė? Niekur nieko panašaus nepamatysi, 
Kas nori maudytis, turi tenkintis baseinais. O reklama, palmės, 
saulė ir nuostabi gamta vilioja ir traukia vis naujus turistus. Čia 
išleidžiamos didžiulės sumos prabangai, kuri turi atstoti tai, kas 
kurorte būtiniausia — jūros vandenį. Kokia nauda iš puikiausio 
baseino, jei nėra paplūdimio. 

Atkakliai paieškojus, galima rasti lopinėlį juodo smėlio pa- 
krantėje, kur patogu maudytis, bet jo užtektų nebent kokiam 
apsnūdusiam kaimeliui, o ne Puerto de la Krusui, kuris preten- 
(duoja į aukščiausios klasės pasaulinio kurorto vardą. 

Puerto de la Kruse puikiai jaučiasi kiekvienas komforto mė- 
gėjas, o tiems, kurie mėgsta ramybę, apylinkėse yra mažesnių 
miestelių. Viena iš gražiausių įlankų su tamsiu smėliu yra prie 
San Marko — tai Ikod de los Vinoso paplūdimys. 

Ten aptiktas dar neištirtas guančų urvas. 

Šiose apylinkėse, kaip ir kitur Tenerifėje, be mumijų, buvo 
rasta daug daiktų iš guančų laikų. Santa Kruso archeologijos 
muziejus gal ne toks turtingas kaip La Palmos, bet guančų laikų 
kolekcija ypač gerai eksponuota. 

Pirmiausiai mus nustebino vieno urvo, modelis kuriame eks- 
ponuojama daug mumijų, suguldytų, kaip įprasta laidojant, bet 
taip pat ir stačių, atremtų į sieną. Šis naujas laidojimo būdas 
mus tiesiog pritrenkė, ir puolėm klausinėti prižiūrėtojo, kur bu- 
vo toks urvas. 

„— Ne,— prisipažino, — taip nelaidojo, bet atrodo gražiai| Tai 
fantazija. 

O juk čia muziejus! 

Ir vis dėlto, nežiūrint šios fantastiškos improvizacijos, kolek- 
cijoje yra gerai išsilaikiusių mumijų ir daiktų su tiksliais apra- 
šais. Be to, muziejaus leidiniai išsamiai informuoja apie ekspo- 
natus. 

Tenerifės guančai ypač atkakliai priešinosi ispanams ir kapitu- 
liavo tik verčiami savų valdovų. 

Šiandien daug vietovardžių primena mums guančų laikus. 
Štai, pavyzdžiui, Kandeliarija ir jos stebuklinga bažnyčia pajū- 
ryje su Marijos skulptūra, kurią, pasak legendos, guančų laikais 
išplukdė į krantą bangos. Ji tapo salos globėja, jai visi mel- 
džiasi, o daugelis moterų jos garbei krikštijamos Kandeliarijos 
vardu. 

Didžiausią įspūdį Tenerifėje palieka Teidės kalnas, vadinamas 
guančų pragaru. Kurortuose ištisus metus pilna žmonių, bet 
prie Teidės tokios grūsties nebūna., Taigi visai nenuostabu, kad 
gali ten pabūti ir visai vienas. Ta vienuma vulkano pašonėj ir 
yra vienas iš gražiausių įspūdžių saloje. 

Keliaudamas prie vulkano, prisimeni Aleksandrą fon Humbol- 
tą, kuris, deja, neturėjo automobilio ir turėjo tenkintis mulu 
arba eiti pėsčias. Tai buvo, be abejo, varginanti kelionė, bet 
pamatyti jis galėjo žymiai daugiau negu mes per savo ekskurs 
sijas. 

Iš La Lagunos kelias kyla į Dorsalio kalnus — aukščiausią sa- 
los kalnų juostą. Važiuojame Esperansos mišku, per El Rosarijo 
miestelį ir pagaliau atsiduriam tokiame aukštyje, kur nebesutin- 
kam nė vieno automobilio, 

Keliaudamas į Teidę, gali būti tikras, kad viršukalnėj švieš 
saulė, o kas dėsis žemai, nežinia. Dažniausiai ten tiršta debesų, 
kurie apgula kalną ir užstoja bet kokį reginį. 

Ir mes kurį laiką skverbėmės per debesų vatą, kol pro ją 
pralindome ir vėl išvydome skaisčią saulę. Rytuose išniro Gran 
Kanarijos kalnai, panašūs į tarp debesų plūduriuojančią salą. 
Aplink pinijų miškas, tiesa, ne toks gražus kaip La Palmoje. 
Kur ne kur tarp jų auga kelių metrų aukščio viržiai. 

Staiga debesys išnyksta, ir kadangi važiuojam pačia kalnų 
ketera, į visas puses atsiveria plati panorama. Kai kur rytuose į 
jūrą leidžiasi gilūs tarpekliai. 

Negalima sakyti, kad vien Teidė formavo salos gamtovaizdį. 
Maždaug prieš 60 milijonų metų, taigi terciariniame periode, 
čia būta galingų ugnikalnio išsiveržimų. Tada ir susiformavo 
šie bei kiti salos kalnai. Vėlesni išsiveržimai — paskutinis įvyko 
Tenerifėje 1909 metais — salos struktūros žymiau nebepakeitė. 

Remiantis rastomis jūrinėmis fosilijomis, įrodyta, kad sala 
iškilusi virš jūros lygio 300 metrų. Viršukalnės smaigalys yra 
3716 metrų aukštyje, o jei prisiminsime, kad jūros gylis tarp 
Tenerifės ir Gran Kanarijos — 3000 metrų, tai nesunku įsivaiz- 
duoti, koks milžiniškas kalnagūbris stūkso aplink mus ir po mu- 
mis. 

Netoli nuo kelio, einančio kalnų ketera, aukštyn kyla de la 
Viljos viršukalnė, kurios lavos rėžiai nusitęsia iki pat pakrantės. 
Ten, aukštai, stovi vieniša observatorija. Gamtovaizdis čia jau 
skurdesnis, nes pinijos ir šilakrūmiai užleidžia vietą prožirniams. 

Kelias mus veda artyn prie Teidės. Keliaudamas esu matęs 
ir gražesnių kalnų. Bet čia juk ne Andai ir ne Himalajai, o 
Kanarų salos, ir Teidė aukščiausias bei didžiausias jų kalnas. 

Įvairiuose šaltiniuose kalno aukštis nurodomas skirtingai, nors 
tas skirtumas tėra keli metrai. Vietiniai žemėlapiai žymi 3707 
metrų aukštį, o kitur — 3718 metrų. 

Įkopti į viršukalnę nėra sudėtinga. Visai šalia, 2000 metrų 
aukštyje, nutiestas plentas. Nuo jo kaimo keliams pritaikytų 
automobiliu arba su mulu keliaujama iki Alta Vistos trobelės 
3260 metrų aukštyje, kur galima net pernakvoti. Ir nereikia 
jokių alpinistinių sugebėjimų, kad takeliu užkoptum iki viršu- 
kalnės, žinoma, jei kopsi ne žiemos mėnesiais, nes žiemą Teidę 
dengia sniego mantija, siekianti iki pačių kanjadų. ,,Kanjada“ 一 
tai gilus slėnis. Las Montanas de las Kanjadas yra pylimas, 
kuris žiedu juosia didesnę Teidės dalį. Tai senas krateris, kurio 

skersmuo siekia dvylika kilometrų. Rodos, staiga atsidūrei Me- 
nulyje ar kokioje kitoje planetoje, kur nė pėdsako nėra Tene- 
rifės gamtos — tai iš tikrųjų, pasak guančų, tikras pragaras. 
Žemės gelmių kaitra paliko čia ryškias žymes. 

Prieš mus plyti fantastiškai sutrūkinėję juodi ir rudi sustin- 
gusios lavos rėžiai ir didžiuliai juodų juodžiausio vulkaninio 
stiklo plotai. Vienas kitas uolos luitas stūkso keistai išsišovęs į 
viršų ir suteikia vietovei kažkokių vaiduokliškų bruožų. 

Vienas kaip pirštas tarp krūmokšnių stovi Nacionalinis vieš- 
butis. Kiek atokiau — policijos postas. Pareigūnai čia tiek tevei- 
kia, kad pasiūlo užsukantiems pas juos kavos arba pamojuoja 
pravažiuojantiems. Laimė, eismas čia menkas. Salos valdžia se- 
niai planuoja įrengti į Teidę keltuvą. Tiesą sakant, būtų gaila, 
ir kažin, ar tai duotų kokios naudos. 

Aukštai kalnuose viešpatauja palaiminga ramuma. Nei vėjelis 
nedvelkia, nei paukšteliai nečiulba, aplink, kiek akys užmato, 
nė gyvos dvasios. Tylus viešbutis stovi nuošaliau ir gamtovaiz- 
džio negadina. Retai kam pavyksta pastebėti kalnuose laukinių 
triušių, o pro mus čia vienur, čia kitur retkarčiais šmėkšteli 
koks Teidės kikilis ir dingsta žemų krūmokšnių šakose. Šiuo me- 
tų laiku nežydi nė viena gėlė, nors Teidės žibutės auga net 
pačioje viršukalnėje. 

Du kelio darbininkai parodo mums šaltinį, iš kurio trykšta 
puikiausias skaidrus vanduo. 

— Šaltinis tokiame aukštyje? — stebimės mes. 

一 Kalno gelmėse pakanka vandens, — aiškina vienas, — o 
didžiulis Teidės svoris išspaudžia dalį jo į paviršių. 

Jo žodžiai mūsų neįtikino, bet geresnis paaiškinimas į galvą 
neatėjo. , 

Gamtovaizdis čia anaiptol ne pilkas ir nykus. Matome ir ryš- 
kių, ir švelnių spalvų, kurios ne per daug derinasi. Aukštyn 
šauna tamsios uolų sienos, marguoja šviespilkės, gelsvos ir ža- 
lios vulkaninės nuobiros, stūkso geležingi vulkaniniai akmenys 
šalia juodų juodžiausio vulkaninio stiklo ir juosvo bazalto luitų. 
Plyti įvairiausių atspalvių smėlis. 

Koks pasakiškas grožis čia turėtų būti pavasarį, kai pražysta 
prožirniai. Tų krūmų kvapai atvilioja iš slėnio bičių ir kitokių 
vabzdžių. O dabar jų šakos pilkšvai žalios ir apdulkėjusios. 

Grįždami niekaip negalim atitraukti akių nuo Teidės. Kuo 
žemiau leidžiamės, tuo labiau gręžiame į ją galvas. Pagaliau 
įneriam į debesis ir atsiduriam pinijų miške. 

Ir čia kaip La Palmoje vyrai renka nukritusius pušų spyglius, 
spaudžia juos į ritinius ir krauna į vežimus. Iki viršaus prikrau- 
tas javų vežimas yra tik žaisliukas, palyginti su tais milžiniš- 
kais spyglių kalnais ant ratų, kurie užima visą kelio plotį ir su 
kuriais tik šiaip ne taip prasilenkia automobiliai, atrodantys 
šalia jų it vabalėliai. Šie spyglių ritiniai gabenami į Orotavą 
ir kitas vietoves, kur pakuojami ir eksportuojami bananai, be 
to, pinijų spygliai išvežami ir į kitas salas. 

Staiga nusileidęs nuo Teidės, atsiduri lyg kitame pasaulyje. 
Žemai nėra nė žymės tos demoniškos vulkano jėgos. Paskutinį 
išsiveržimą visi seniai pamiršo. Šis salą valdantis kalnas pamažu 
vėsta. Retkarčiais viršukalnėje dar matyti švelnus dūmelis, 
didžiulė viršūnė dar šilta, bet išsikvėpusi. Tuo tiki žmonės, taip 
mano mokslininkai, ir to paties linkime mes visiems gyvento- 
jams. Nurimusi Teidė visiems mielesnė už andainykštę riaumo- 
jančią pabaisą. Ten, kur šniokštė jos deginančios srovės, veši 
vaisiai ir gėlės. Tik kur ne kur derlingi šlaitai ir pievos dar 
išvagoti suirusios lavos. 


ŠTAI 
IR PABAIGA 


Ateina laikas atsisveikinti ir su Tenerife. Donas Chuanas dar 
kartą pamojuoja mums nuo prieplaukos. Pagal kalendorių dabar 
ruduo, bet čia dar jo nematyti. Kanarų salose amžinas pavasa- 
ris, nors Vasaros mėnesiai labai karšti. Mes dar turim šiek tiek 
laiko. Gran Kanarijoje dar kartą aplankom pamėgtas vietas, 
pasivaikštom Maspalomo pakrantėje. 

— Kur jums labiausiai patiko? — klausia studentai, pasistatę 
savo palapinę tiesiai ant smėlio. 

Sunku atsakyti į tokį klausimą. Jei klausia gomerietis,— sa- 
kom 一 Gomera, jei lansarotietis, sakom — Lansarotės sala. Taip 
ir kanariečiai patenkinti, ir mums meluoti nereikia. Kiekviena 
sala turi savo privalumų, o mums gera buvo ten, kur gyvenom. 
Metus žvilgsnį atgal, atsakyti tikrai nelengva, 

Dar sunkiau, kai klausia studentai, kilę iš skirtingų salų. Kiek- 
vienas myli savo salą, turtinga ji, ar ne. Net Grasiosa kai kam 
yra rojus, nors ten nėra jokio medelio. 

— Norėtume išgirsti jūsų nuomonę,— prisispyrę prašo vaiki- 
nai. | 

— Negaliu pasakyti,— atsikalbinėju.— Mums patiko visur, 

— O kurią salą aplankytumėt, jei dar kada nors atvažiuo> 
tumėt? l 

— Tikriausiai vėl visas. Juk teisybė, kad Gran Kanarijoje 
gražiausi miškai, Tenerifėje — Teidės kalnas, o Gomeroje — švil- ` 
pikai. Lansarotė, Fuerteventūra ir Ieras taip pat savotiškai gra- 
žios. 

一 Mums malonu tai girdėti — sako vienas studentas.— Mes 
neturim su kuo palyginti, nes nepažįstam svetimų kraštų. 

一 O ką jūs manote apie savo salas? Ar tai tikrai laimingųjų 
salos? 

一 Gal kada nors jos tokios ir buvo, — susimąsto kitas stu- 
dentas.— Sunku pasakyti. Tas, kuris jas taip pavadino, jau seniai 
miręs. Mes stengiamės žengti koja į koją su plačiuoju pasauliu, 
bet tai nelengva, nes esam tokie atskirti nuo jo. Salose dar 
daug skurdo. Mėginsim ieškoti naujų kelių. Tam ir studijuojame. 

Mes ilgai šnekučiuojamės, o saulė žėri virš kopų. | 

Štai ir vėl sėdime lėktuve, kuris gaudžia virš salų, šaudamas 
aukštyn. Iš apačios mums mirksi mažos švieselės. Teidės šią 
tamsią naktį nematyti. Neverta nė dairytis pro langus. 

一 Gal ko pageidaujate? 一 pašnekina mus meili stiuardesė, 
Mes papurtom galvas, patogiai įsitaisom minkštuose foteliuose 
ir patenkinti užmiegam. - 

Virš mūsų šviečia mėnuo ir žvaigždės, apačioje plyti bekraštė 
jūra. ; 


ERICHAS VUSTMANAS gimė mūsų šimtmečio pradžioje Drezdene, 
pašto tarnautojo šeimoje, 1908 metais su tėvais persikėlė į Bad Šandau 
miestelį, kur tebegyvena ir šiandien Vokietijos Demokratinėje Respub- 
likoje. Pradėjęs studijas Heidelberge, susidomi žurnalistika, tampa ke 
liautoju ir alpinistu, patraukia į Europos šiaurę. Dalyvauja poliarinėse 
vokiečių ekspedicijose ir pradeda' rašyti. Pirmoji knyga buvo slidinėjimo 
vadovėlis (1934), o greit po to pasirodė „1000 mylių su elniais“, 

Po Antrojo pasaulinio karo Vustmanas išvyksta į Indiją, vėliau į 
Egiptą tyrinėti senųjų tų šalių kultūrų. Apie 1955 metus jį patraukia 
Pietų Amerikos indėnai. Kartu su žmona jis išvažinėja Boliviją, Peru, 
Braziliją, Kolumbiją, Ekvadorą, kur ištiria 36 indėnų gentis Amazonės 
baseine. Savo tyrinėjimus bei kelionių įspūdžius Vustmanas yra aprašęs 
53 knygose, kurių 15 išleista Vokietijos Demokratinėje Respublikoje, 
Paskutinė knyga, pasirodžiusi VDR 1981 m.; vadinasi „Atsisveikinimas 
su indėnais“, 

-„Kanarų salos" yra pirmoji Vustmano knyga lįetuvių kalba; 

Stengiuosi neprisiliesti, prie 
medūzos, bet noriu patikrinti 
„jos reakciją ir pajudinu van- 
denyje dešinę ranką. Tučiuo- 
jau suskausta, lyg kas būtų 
užpylęs ant tos rankos ver- 
dančio vandens, lyg baisiau- 
siai nusiplikinus. Medūza žai- 
biškai sureagavo į mano ju- 
desį ir tuoj pat įsisiurbė j 
ranką ilgais gleivėtais čiup- 
tuvais. Ištraukiau ranką iš van- 
dens ir pabandžiau kita ran- 
ka nusibraukti lipnias skaidu- 
las. Taip nusideginau ir kai- 
rės rankos keturis pirštus. 
Skaidulos dilgina net nutrūku- 
sios nuo medūzos. Nors ran- 
kas nežmoniškai skauda, man 
kyla mintis patyrinėti, kas 
bus toliau. Po poros minučių 
aš jau savo kambaryje ir pir- 
miausial nusiplaunu lipnias 
skaidulas, Dabar jos jau ne- 
veiklios ir.nedegina. Skaus- 
mas nė kiek nemažjja, ir 
man tenka įtempti visas je- 
gas, kad galėčiau stebėti to- 
liau. Po penkių minučių iš- 
tinsta pažasčių liauk6s, Po 
dešimties — maudulys išplin- 
ta po visą kūną. Pulsas nor- 
malus, bet pradeda kaisti 
kojos, ypač madai. Tokia bū- 
klė trunka maždaug valandą. 
Tada palengvėja. Po dviejų 
valandų  atslūgsta skausmas 


pažastyse. Dešinioji renka ir 
kairiosios pirštai ištinę ir. šla- | 
piuoja. Vėsinantys kompre- 


sai skausmą numalšin.. Po 
trijų valandų skausmai staiga 
dingsta, bet kairiosios rankos 
pirštai sugyja tik po d y! xos 
valandų. Praėjus še (blike: 
valandų, dešinioji ranka, šu- 
ri buvo visai bejėgė, vis dar 


truputi sustingus, ją diegia ， 


nuo mažiausio prisilietimo. 
Tik po pəros ji visai a sigau 


na, nors Mažos raudonos de-- 
melės išlieka dar kelia die- _ 


nas. 

